
45. शोये-गाथा 


वात्या टोपे, जो 'तांतिया टोपी के नाम से विख्यात है, 857 के स्वतंत्रता 
संग्राम के उन महान सैनिक नेताओं में से एक थे, जो प्रकाश में आये । 857 तक 
लोग इनके नाम से अपरिचित थे, लेकिन 857 की नाटकीय घटनाओ ने उन्हें 
अचानक अंधकार से प्रकाश में ला खड़ा किया । इस महान विद्रोह के प्रारंभ 
होने से पूर्व वह राज्यच्युत पेशवा बाजीराव द्वितीय के सबसे बड़े पुत्र बिठ्र के 
राजा, नाना साहब के एक प्रकार से साथी-मुसाहिब मात्त थे, जितु स्वतंत्रता 
संग्राम में कानपुर के सम्मिलित होने के पश्चात्‌ तात्या पेशवा की सेना के सेना- 
ध्यक्ष की स्थिति तक पहुंच गये | उसके पश्चात्‌वर्ती युद्धों की सभी घटनाओं ने 
उनका नाम सबसे आगे एक पुच्छल तारे की भांति बढाया, जो अपने पीछे प्रकाश 
की एक लम्बी रेखा छोड़ता गया | उनका नाम केवल देश में हो नही वरन्‌ देश 
के बाहर भी प्रसिद्ध हो गया । मित्र ही नहीं. शत्रु भी उनके सैनिक अभियानों को 
जिज्ञासा और उत्सुकता से देखते और समझने का प्रयास करते थे, समाचारपत्रो 
में उनके नाम के लिए विस्तृत स्थान उपलब्ध था, उनके विरोधी भी उनकी 
काफी प्रशंसा करते थे | उदाहरणारथ, कनेल मॉलसन ने उनके संबंध में कहा है, 
“आरत में संकट के उस क्षण में जितने भी सैनिक नेता उत्पन्न हुए, वह उनमें सर्वे- 
श्रेष्ठ थे सर जार फारेस्ट ने उन्हें, “सर्वोत्करष्ट राष्ट्रीय नेता" कहा है जब कि 
आधुनिक अंग्रेजी इतिहासकार, पर्सीक्रास स्टेडिंग ने सैनिक क्रांति के दौरान देशी 
पक्ष की ओर से उत्पन्न “विशाल मस्तिष्क कहकर उनका सम्मान किया। उसने 
उनके विषय में यह भी कहा है कि “वह विश्व के प्रसिद्ध छापामार नेताओं 
में से एक थे ।* 

[857 के दो विख्यात वीरों, झांसी की रानी और तात्या टोपे में से, झांसी 
की रानी को अत्यधिक झ्याति मिली । उसके नाम के चारो ओर यह का चक्र 
बन गया कितु तात्या टोपे के साहसपूर्ण कायं और विजय अभियान रानी लक्ष्मी 
बाई के साहसिक कार्यो-और विजय अभियानों से कम रोमांचक नहीं थे । जब 
कि रानी लक्ष्मी बाई के युद्ध अभियान झांसी, काल्पी और ग्वालियर के क्षेत्रों तक 
ही सीमित रहे थे। तात्या एक विशाल राज्य के समान कानपुर से राजपुृताना 
और मध्य भारत तक फैल गये थे। यदि कनंल हाय, रोज ने, जो मध्य भारत युद्ध 

अभियान के सर्वेसर्वा थे, रानी लक्ष्मी बाई की प्रशंसा “उन सभी में सर्वश्रेष्ठ 
वीर ' के रूप में की थी, तो मेजर मीड को लिखे एक पत्र में, तात्या टोपे के 
विषय में यह कहा था कि वह, “महान युद्ध नेता और बहुत ही विप्लवकारी 
प्रकृति के थे और उनकी संगठन क्षमता भी प्रशंसनीय थी।” तात्या ने अन्य सभी 
नेताओं की अपेक्षा शक्तिशाली ब्रिटिश शासन की नींव को हिलाकर रख दिया 
था। उन्होंने शत्रु के साथ लंबे समय तक संघ जारी रखा । जव स्वतंत्रता संघर्ष 
के सभी नेता एक एक करके अंग्रेजों की श्रेष्ठ सैनिक शक्ति से पराभूत हो गये तो 
वह अकेले ही विद्रोह की पताका फहराते रहे | उन्होंने लगातार नौ मास तक 
उन आधे दर्जन ब्रिटिश कमाण्डरों को छकाया जो उन्हें पकड़ने की कोशिश कर 
रहे थे। वह अपराजेय बने रहे | यह तो विश्वासघात था जिसके कारण अंग्रेज 
उन्हें अत में पकड़ पाये । 

इस महान देशभक्त की उपलब्धियां इतिहास के पन्नों पर स्वर्णक्षरों से 
लिखी गई है। उनके शौ की गाथा महानता और संघर्ष से भरी हुई है और 
उतनी ही रोमांचक और उत्प्रेरक है जितनी कि इस स्वाधीनता संघर्ष की । 

आरभिक जोवन ; 
तात्या टोपे के श्रारभिक जीवन के संबंब में अधिक जानकारी नहीं है। उनके 
विषय में थोड़े बहुत तथ्य उस बयान से इकट्ठे किए जा सकते हैं जो उन्होंने 
अपनी गिरफतारी के बाद दिया और कुछ तथ्य तात्या के सौतेले भाई रामकृप्ण 
टोपे के उस बयान से इकट्ठे किए जा सकते हैं जो उन्होंने !862 ई«७? मे बड़ौदा 
के सहायक रेसीडेट के समक्ष दिया था। ऊ्ात्या का वास्तविक लाम रामचंद्र 
पाण्डुरंग येवालकर था और “तात्या” मात्र उपनाम था जब कि टोपे भी उनका 
उपनाम था जो उनके साथ ही चिपका रहा । उनका परिवार मूलतः: नासिक के 
निकट पटोौदा जिला में एक छोटे से गांव येवाले में रहता था इसलिए उनका 
उपनाम येवालकर पडा । तात्या ने, 859 में दिए गए अपने बयान में अपनी 
आयु 45 वर बताई थी जिससे यह पता लगता है कि उनका जन्म ]8]3|]84 
के आसपास हुआ था | उनके पिता, जो एक देशस्थ ब्राह्मण थ, बहुत ही विद्वान 
थे। उनकी विद्गवता उनकी जाति के अनुकूल थी । अच्छी नौकरी की तलाश 
मे वह परिवार सहित पूना चले गये, पूनरा पेशवाओं की राजधानी थी । त्रयम्बक 
जी देंगाले, जो प्रसिद्ध दरबारी था, की सहायता से उन्हें अंतिम पेशवा बाजीराव 
द्वितीय के साथ परिचय प्राप्त करने का अवसर भिला, जिन्होंने उनको अपन 
महल में पुजारी के रूप में नियुक्त कर लिया। 

अपनी बिढ्ता, निष्ठा और विवेक बुद्धि से वह आगे चलकर पेशवा के 
वामिक विन्यास और गृह व्यवस्था विभाग के पर्यवेक्षक की स्थिति तक पहुंच 
गये । 

तात्या जब मुश्किल से 4 वर्ष के थ तभी उनके पिता के स्वासी के भाग्य 
में अचानक परिवर्तन हुआ | बाजी राव ]8]8 में बसाई के युद्ध में अंग्रेजों से हार 
गये । उनका साम्राज्य उनसे छिन गया । उन्हें आठ लाख रुपए की सलाना पेंशन 
मजूर की गई ओर उनकी राजधानी से उन्हें बहुत दूर हटाकर बिद्र में रखा 
गया । यह स्पष्ट रूप से ऐसी स्थिति से बचने के लिए किया गया था कि वह 

[ भारत में स्त्रतंब्रता आदोलन का इतिहास, बाम्बे सरकार खण्ड | पृष्ठ 235 की सहायक 
सामग्री में से । 

अपने खोए हुए साम्राज्य को पुन: प्राप्त करने के लिए कुछ नई चालें न चल 
सकें | बिठर , कानपुर से 2 मील दूर गंगा के तट पर छोटा सा सुंदर नगर 
था। वहां उन्होंने अपने लिए एक विशाल प्रासाद का निर्माण करवाया और 
अपना अधिकांश समय धामिक कायकलापों में व्यतीत करने लगे। तात्या का 
परिवार भी पेशवा के साथ वहीं आ गया । 


बचपन के साथी 

तात्या एक अच्छे महत्वाकांक्षी नवयुवक थे । उन्होंने अनेक वर्ष बाजीराव के 
तीन दत्तक पुत्रों--नाना साहब, बाला साहब और बाबा भट्ट के साहचर्य में 
बिताए | एक कहानी प्रत्तिद्ध है क्रि नाता साहब, उनके भाई, झांसी की भावी 
रानी जिनके पिता उस समय सिहासनच्युत पेशवा के एक दरबारी थे और 
तात्या; ये सभी आगे चलकर विद्रोह के प्रर्यात नेता बने । ये अपने बचपन में 
एक साथ युद्ध के खेल खेला करते थे और उन्होंने मराठाओं की वीरता की कहा- 
नियां सुनी थीं जिनसे उन्हें विद्रोह के लिए प्रेरणा प्राप्त हुई, इस कहानी को कुछ 
इतिहासज्ञ “अध्रामाणिक' कहते हैं। उनके विचार से गाथा के इस माग का ताता 
बाना इन वीरों के चारों ओर बुना जाना देश प्रेमियों के मस्तिष्क की उपज है 
फिर भी यह सच है कि इत सभी का पेशवा के परिवार से निकटतम संबंध था 
और वह अपनी आयु तथा स्थिति भिन्न होने के बावजूद भी प्राय: एक दूसरे के 
निकट आए होंगे, इस बात से इंकार नहीं किया जा सकता । खोए हुए राज्य 
की स्मृतियां अभी ताजी थीं, घुंधली नहीं पड़ी थीं। साम्राज्य को पुन: प्राप्त 
करता और अपने नुकसान को पूरा करना नाना और उनके भाइयों के अनेक 
युवा सपनों में से एक स्वप्न अवश्य रहा होगा। वे सभी बाद में अपने दुर्बल 
पित्ता की तुलना में काफी अच्छे साबित हुए थे । 

तात्या ने कुछ सैनिक प्रशिक्षण तो प्राप्त किया था कितु उन्हें युद्धों का 
अनुमव बिलकुल नहीं था। तात्या ने पेशवा कै पुत्रों के साथ उस काल के औसत 
नवयुबकों की भांति युद्ध प्रशिक्षण प्राप्त किया था। उन्हें घेरा डालने और 
हमला करने का जो भी ज्ञान रहा हो वह उनके उस कार्य के लिए बिलकुल उपयुक्त 
न था जिसके लिए भाग्य ने उतका निर्माण किया था। ऐसा प्रतीत होता है कि 
उन्होंने “गुरिल्ला युद्ध/ के लिए अपनी मराठा जाति के स्वाभाविक गुण, वंश- 
परंपरा से प्राप्त किए थे । यह बात उस तरीके से जो उन्होंने ब्रिटिश सेना: 
तायकों से बचने के लिए प्रयोग किया सिद्ध हो जाती है। रामक्ृष्ण टोपे के 
बयान में जैसा कहा गया है उसके अनुसार तात्या अपने पिता की ।2 संतानों में 
से दूसरे थे। उनका एक सगा और छः: सौतेले भाई, इस तरह 7 भाई और चार 

बहनें थीं। यद्यपि तात्या अपनी पत्नी बच्चों के साथ अलग रहते थे फिर भी 
सभी व्यवहारिक कार्यों के लिए उनका परिवार संयुक्त परिवार था । 


एक विशिष्ट व्यक्तित्व 

तात्या देखने में अधिक अच्छे तो नहीं थे फिर भी उनके व्यक्तित्व में 
विशिष्ट आकर्षण था। जानलेंग ने जब उन्हें बिदूर में देखा था तो वे उनके 
व्यक्तित्व से प्रभावित नहीं हुए थे। उन्होंने तात्या के विषय में कहा है कि वह 
“औसत ऊंचाई, लगभग पांच फीट 8 इंच और इकहरे बदन के कितु दृढ़ व्यक्तित्व 
के थे, देखने में सुंदर नहीं थे। उनका माथा नीचा, नाक नासाछिद्रों के पास 
फैली हुई, दांत बेतरतीब थे । उनकी आंखें प्रभावी और चालाकी से भरी हुई थीं 
जैसी कि अधिकांश एशियावासियों की होती हैं कितु उसके ऊपर उनकी विशिष्ट 
योग्यता के व्यक्ति के रूप में कोई प्रभाव नहीं पड़ा ।” 

“बास्बे टाइम्स के संवाददाता ने, तात्या से उनकी गिरफतारी के पश्चात्‌ 
भेंट की थी, अप्रैल 8, 849 के संस्करण में लिखा था कि तात्या न तो 
खूबसूरत हैं और न ही बदसुरत, कितु वह बुद्धिमान हैं। उनका स्वभाव शांत 
और निर्बंधित है। उनका स्वास्थ्य अच्छा और औसत कद है। 

अन्य वर्गन जो हमें प्राप्त हो सके है, हमे बताते हैं कि तात्या की भौहें 
खिची हुई थीं, गाल की हड्डियां उभरी हुई थीं और जबड़ा चोड़ा था जिससे 
उनके निशचयात्मक और बुद्धिमत्तापूर्ण मस्तिष्क का परिचय मिलता था। उनके 
बाल घने घुंघराले थे और मूंछे चौड़ी थीं। उन्हें मराठी, उर्दू और गुजराती का 
अच्छा ज्ञान था। वे इन भाषाओं में धाराप्रवाह बोल सकते थे | अंग्रेजी तो वह 
मात्र अपने हस्ताक्षर करने 'मर के लिए जानते थे, उससे अधिक नहीं। वह 
रुक-रुक कर, कितु स्पष्ट रूप से, एक नपी तुली शैली में बोलते थे कितु उनकी 

अभिव्यक्ति का ढंग अच्छा था और वे श्रोताओं को अपनी ओर आक्ृष्ट कर लेते 
थे। यह सच है कि तात्या अपनी वाक-शक्ति और समझाने की शक्ति से प्राय: 
अपने विरोधियों की सेनाओं को भी समझाकर अपने पक्ष में मिला लेते थे । 


उद्धत्त चरित्र 

बिठूर में तात्या की योग्यताओं और महत्वाकांक्षाओं के लिए न के बराबर 
स्थान था और वह एक उद्धत्त व्यक्ति बनकर ही वहां रहते, यह बात इस तथ्य 
से स्पष्ट है कि वह कानपुर गये और उन्होंने ईस्ट इंडिया कंपनी की नोकरी कर 
ली । कितु वह जश्ञीघत्र ही हतोत्साहित होकर लौट आए। इसके बाद उन्होंने कुछ 
समय तक महाजनी का काम किया कितु इसे बाद में छोड़ दिया क्योंकि यह 

उनके स्वमाव के बिलकुल प्रतिकूल था। तात्या के पिता पेशवा के गृह प्रबंध 
के पहले ही से प्रधात थे इसलिए उन्हें एक लिपिक के रूप में नौकरी पाने में 
कोई कठिनाई नहीं हुई | कितु वह अपनी इस हालत से खुश त थे । 

एक कहानी से पता चलता है कि तात्या का नाम 'टोपे' कैसे पड़ा। एक कर्म- 
चारी की विश्वासघात संबंधी योजनाओं का पता लगाने में इस नवयुव॒क लिपिक 
की योग्यता, तत्परता और चातुर्य से प्रभावित होकर पेशवा ते एक विद्येष 
दरबार में 9 हीरों से जड़ी हुई एक टोपी दी और दरबार में उपस्थित लोगों ने 
'तात्या टोपे के नाम से उतकी जब-जयकार की । 85] में पेशवा की मृत्यु 
के पश्चात्‌, ताना बिठूर के राजा हो गये और तात्या उनके प्रधान लिपिक 
बने । विचारधारा एक जैसी होने के कारण, वे एक दूसरे के इतना निकट आए 
जितना कि पहले कभी नहीं थे और शीघ्र ही वे नाना के मुसाहिब के रूप में 
प्रसिद्ध हो गये । उस समय किसी ने इस बात की कल्पना भी नहीं की थी कि 
भाग्य ने इस छोटे से अरपष्ट व्यक्तित्व वाले लिपिक को आने वाली भयानक 
घटनाओं में, जिन्होंने वाद में ब्रिटिश साम्राज्य का ढांचा लड़खड़ा दिया था, 
एक महत्वपूर्ण कार्य करने के लिए नियुक्त कर दिया है और बहू अपने लिए 
मारतीय इतिहास के पृष्ठों में एक महत्वपूर्ण स्थान प्राप्त कर लेंगे । 


3. भावी तूफान 


तात्या जिस समय प्रकाश में आए, उस समय उत्तरी भारत का लगभग सांपूर्ण 
भाग अग्नि की लपटों से झुलस रहा था। मेरठ, दिल्‍ली और उत्तर प्रदेश के 
अनेक अन्य स्थानों पर पस्विपाही विद्रोह प्रारंभ हो चुका था। यह विद्रोही धीरे- 
धीरे नागरिकों के बीच मिलते गये और विद्रोह का नेतृत्व स्थानीय नेताओं के 
हाय में आ गया । सारा देश विदेशी शासकों से, जिन्हें “दम्मी फिरंगी” कहा 
जाता था, जो मारत में व्यापार करने आए थे और शासक बन वेठे थे, छुटकारा 
पाने के लिए महान्‌ संघर्ष में लगा हुआ था । 


कंपनी बहादुर 

आइचय तो यह है कि 'कंपनी बहादुर' जेसा कि लोग उस समय ईस्ट इंडिया 
कंपनी को कहते थे इस भयानक तूफान से परिचित नहीं था जो शीघ्र ही बड़ी 
तेजी से उसे अपनी गिरफ्त में लपेट लेने वाला था| इसमें संदेह नहीं कि कुछ उड़ती 
हुई जानकारी उस वर्ष जनवरी महीने में सुनने में आई थी, कितु ऐसा प्रतीत होता 
है कि किसी ने उस जानकारी पर गंभीरता पूर्वक विचार नहीं किया था। इसमें 
कोई भी संदेह नहीं कि सेना के बीच अश्यांति और विद्रोह की चिगारी पड़ गई थी 
किंतु उनकी विद्रोही आत्मा का परिचय सर्वश्रथम उस समय मिला जब मंगल पांडे 
वाली घटना हुई । रहस्यपूर्ण ढंग से 'चपातियों ' या लाल कमल के फूलों का वितरण 
या विद्रोह को उकसाने वाली जिहाद से संबंधित घोषणाएं, जिसमें से एक दिल्‍ली 
की जामा मस्जिद की दीवारों पर भी चिपकाई गई थी, जैसी रहस्यमय घटनाएं 
हो रही थीं। यह भी अफवाह फैलाई जा रही थी कि परसिया और छूस को 
सेनाएं फिरंगियों को इस देश से खदेड़ बाहर करने के लिए बढ़ती आ रही थीं । 
वातावरण में तनाव और अशांति थी परंतु इन सब बातों से कंपनी बहादुर की 
आंख जरा देर के लिए भी न खुली थी । 

ऐसा कोई कारण भी न था कि वे अपने आपको घिरा हुआ या भयभीत 
समझते । उनकी शक्ति ते भारत को इतनी दृढ़ता से आबद्ध कर लिया था कि 
]857 उनके शासन काल का सर्वश्रेष्ठ समय कहा जा सकता है। प्लासी के युद्ध 


है तात्या टोपे 


के पश्चात्‌ भारत का मानचित्र पूरी तरह परिवर्तित हो चुका था। विरोधी 
फ्रांसीसी साम्राज्यवाद छोटे-छोटे टुकड़ों तक ही सीमित रह गया था, हैदर अली 
के तूफानी हमले अंततः समाप्त हो 5 के थे; दृढ निशचयी गोरखाओं को परास्त 
किया जा चुका था और बर्मा को ब्रिटिश भारत में सम्मिलित कर लिया गया 
था। दिल्‍ली का सम्राट मात्र एक पेंशनयाफूता व्यक्ति बनकर रह गया था, 
महत्वाकांक्षी और शक्तिशाली मराठाओं को, जिन्होंने सारे भारत की अपनी 
शक्तिशाली और शीघ्रगामी सनाओ के द्वारा माप कर डाली थी, परास्त किया 
जा चुका था | डलहीजी के व्यपगमन के सिद्धांत (20८076 ० ,8986$) ने 
वचे हुए छोटे-मोटे राज्यों और जाग्रीरों को ऐसा बना दिया था कि वे ताश के 
पत्ते से बने भवन की तरह लड़खड़ा रहे थे। ब्रिटिश सावभौमिकता पूर्ण हो रही थी । 


विद्रोह के कारण 

857 का विद्रोह जिन कारणों से हुआ उनसे सभी परिचित है। सरजान 
लारेस ने कहा था, “यह चरबी लगी कारतूस और मात्र चरबी लगी कारतूसों के 
कारण हुआ” कितु चरबी लगी कारतूस मात्र ही इतना बड़ा और शक्तिशाली तूफान 
लाने में समर्थ नहीं हो सकती थी । वास्तव में चरबी लगी कारतूस, जैसा कि 
सिपाहियों को संदेह था, उन्हें ईसाई धर्म में संपरिवर्तित करने का एक जघन्य 
हथियार था, इसके लिए तो मुहावरेदार भाषा में यह कहा जा सकता है 
कि यह पके हुए फोड़े पर नह्तर था । इससे पहले भी अनेक सेनिक सुधार हो 
चुके थे जिसमें से एक यह था कि सिपाही अपनी ज्ञान से बढ़ाई गई दाढ़ी एक 
निर्दिष्ट पंटने में ही रखे । दूसरा था भारतीय पग्डड़ी के स्थान पर चमड़े से बने 
टोप पहने (इस टोप की वजह से वेल्लोर में सिपाही विद्रोह हो चुका था) बर्मा 
युद्ध के दौरान सिपाहियों को समुद्र यात्रा करने पर मजबूर कर दिया गया था 
(समुद्र यात्रा हिंदू धर्म में निषिद्ध है) सिपाहियों ने इसका विरोध भी किया था क्‍योंकि 
वे ऐसा समझते थे कि यह उनके धार्मिक विश्वासों पर अनावश्यक आशक्षेप था 
लेकिन कंपनी सरकार ने उनके सदेह के निराकरण के लिए कोई भी प्रयास नहीं 
किया था | 

वास्तव में अनेक कारणों से अंग्रेजों के विरुद्ध समाज के सभी वर्गों में कई 
बषं पहले से धीरे-धीरे जहर फैल रहा था। चाटर अधिनियम, 83 ने सारे 
मारत का द्वार सभी अंग्रेजों के लिए खोल दिया था जिसके परिणामस्वरूप 
मिशनरियों के धर्म परिवर्तन कराने संबंधी कार्यकलाप तेजी से बढ़ते जा रहे 
थे। एक समसामयिक व्यक्ति ने यह कहा कि “मिहानरियों पर से रोक हटा 
ली गई थी, ताला तोड़कर चर्च के दरवाजे पर फेंक दिया गया था, धर्मग्रंथों को 

बाहर लेजाकर उन पर प्रवचन करने का मौका दे दिया गया था । यह पहला 
मौका था जब ईसाई सरकार भारत में ईसाइयत के प्रसार का विरोध न 
कर सकी [? 


विभिन्‍न सुधार 

चाटेर अधिनियम, 83 के ठीक बाद ही विलियम बैंटिक के सुधार 
सामने आए जिन्होंने सती और शिक्षु हत्या का उन्मूलन किया। 850 के 
इक्कौसवें अधिनियम के अंतर्गत धर्म परिवर्तन करने वाले लोग भी अपने पूर्वजों 
वी सम्पत्ति के वारिस बनने के लिए समर्थ हो गये । इन सभी बातों से लोगों के 
मन में आंशका पैदा हो गई और उन्होंने यह समझा कि ऐसा करना उनके धर्म 
में हस्तक्षेप है। बंगाल, बिहार और उत्तर प्रदेश में हुए भूमि सुधारों ने जमी- 
दारों को भी विरोधी बना लिया। ब्रिटिश प्रज्ञामनिक सुधारों से समाज के 
सामंतवादी ढांचे में पूरी तरह परिवर्तत हो गया जिससे प्राय: सभी वर्गों के लोग 
और उनके परम्परागत व्यवसायों पर प्रभाव पद्म । इन सभी के ऊपर इलहोजी 
के व्यपगमन के सिद्धांत ने छोटे राज्यों के अंतविलयन का एक 'स्टीम रोलर' जैसा 
अभियान चलाया जिससे चारों और असंतोप व्याप्त हो गया । 


अविद्वास 

अधिकांश देशी शासकों के मन में जिन्होंने विद्रोह में मुख्य रूप सेभाग लिया 
था, अंध्रेजों के प्रति विक्षोम था। मुगल सम्राट बहादुर शाह ने इस बात पर 
खेद प्रकट किया कि अंग्रेज उनके पितामह शाह आलम के साथ वी गई संधियों 
का सम्यक अनुपालन नहीं कर रहे थे और सम्राट की स्थिति स्वामी के स्थान से, 
जो उन्हें पहले प्राप्त थी, घटाकर पेंशनभोगी मात्र बना दी गई । 

रानी लक्ष्मी बाई की झांसी को इसलिए ब्रिटिश साम्राज्य में मिला लिया 
गया कि उसने अपने वारिस का जो दत्तक ग्रहण किया था, उसे-अंग्नेजों ने अनु- 
मोदित नहीं किया । नाना साहब को, जो पेशवा के सही उत्त रजीवी और वारिस थे, 
अपने पिता की पेंशन पाने से इंकार किया जा रहा था । इसी समय सतारा, 
नागपुर, सम्भलपुर और अनेक छोटे-छोटे राज्यों को भी ब्रिटिश साम्राज्य में 
मिला लिया गया था। फिर भी अंग्रेजों के न्याय में कुछ विश्वास रखने के 
कारण अनेक राज्यों ने अपने एजेंटों को अपने मामलों की वकालत करने के लिए 
इंगलेंड भेजा, कितु किसी को मी न्याय नहीं मिला | अवध को ब्रिटिश साम्राज्य 
में मिलाने के साथ ही देशी राज्यों के मन में ब्रिटिश न्याय के संबंध में जो कुछ 

थोड़ा बहुत विश्वास बाकी था वह भी समाप्त हो गया। मालसन ने ठीक ही 
लिखा है, “विद्रोह का वास्तविक कारण अविश्वास था । हमारे सिपाहियों के मन 
में यह अविश्वास ही था जिसने उनके मन को संदेह से भर दिया; हमारी ये 
राज्यों को मिला लेने को नीति, हिंदुओं के प्रमुख व्यक्तियों को दत्तक ग्रहण करने 
की अनुमति देने से इंकार करना, जो उनका एक आवश्यक धार्मिक काये था, 
सारे जनसमुदाय को ऐसे दुरूह नियमों के प्रवंतन के अधीन लाना जिनसे वे 
पहले से परिचित नहीं थे, हिंदुओं के रीति रिवाजों को जिन्हें वे कानून से अधिक 
महत्व देते थे, भंग करना, कुछ ऐसे कारण थे जिनसे बड़ी संख्या में भू स्वामी 
और ग्रामीण जनता ब्रिटिश साम्राज्य के खिलाफ हो गई थी । इसी पृष्ठभूमि में 
चरबवी लगी कारतूसें भयानकतम रूप में सामने आयी । 


विभाजक खाई 

यह अविश्वास तो दूर किया जा सकता था, यदि अंग्रेजों को यह पता होता कि 
उनके साथ कंसे व्यवहार किया जाए। लेकिन सच तो यह है कि उन्होंने कभी भी 
यह समझने की कोशिक्ष नहीं की कि भारतीय जनता उनसे क्‍या चाहती है ? 
शासकों और शासितों के बीच की यह विभाजक खाई बढ़ती ही गई। माइकल 
एडवर्ड ने जो रसेल की डायरी के संपादक हैं, यह कहा है कि “जैसे जैसे अंग्रेज 
अपनी शक्ति के प्रति जागरूक होते गये वसे वैसे वे एकाकी और पहुंच के बाहर 
होते गये, और उनके मन में एक साम्राज्यवादी सरकार की स्थापना की भावना 
प्रबल होती गई, क्षुद्र और विजित लोगों के प्रति घृणा बढ़ती गई और वे शासक 
वर्ग के लक्षणों का अधिक से अधिक प्रदर्शन करने लगे ।? 

शाप्तकों और शासितों के बीच खाई गहरी होती चली गई । विलियम एड- 
वर्ड रसेल “लंडन टाइम्स' के युद्ध संवाददाता थे, उन्होंने भारत में ब्रिटिश 
साम्राज्य की असफलता की परिस्थितियों के संबंध में, जो विद्रोह के दौरान प्रकाश 
में आई थीं, जांच करने के लिए 858 में भारत की यात्रा की थी। उन्होंने इस 
बात का विवेचन किया है कि छावनियों में रह रहे अंग्रेज और स्थानीय जनता 
के बीच, नगर और बाजार में, कितना अंतर था; वे एक दूसरे से पूरी तरह 
अलग थे । 

भाषा, विश्वास या राष्ट्रीयता में, दोनों के बीच किसी प्रकार की एकसूत्रता 
नहीं थी । “अंग्रेज शासन करते हैं, कर इकट्ठा करते हैं, बाल पार्टिया देते हैं, 
घोड़ा गाड़ियों में चलते हैं, घुड़दौड़ करते हैं, चर्च जाते हैं, सड़कें ठीक कराते हैं, 
थियेटर बनवाते हैं, अपने मिशनरी भवन बनवाते हैं, कचहरी लगाते हैं, और 
हल्के रंग की सुस्वादु कड़वी शराब पीते हैं। भारतीय लोग जिस भूमि का कर 

देते हैं, उस पर जो कुछ भी पैदा होता है उसे कर के रूप में दे देते है, जुआ 
खेलते है, प्रोपोगंडा करते हैं, तू-तू मैं-मैं करते है, गिरते हुए मंदिरों में बैठकर 
पूजा करते है, प्रायः गंदे तालाबों में नहाते-धोते है और अद्धं-शद्ध पानी पीते हैं । 
दोनों के बीच की यह खाई बिलकुल निश्चित है। 


उहंड विदेशी 

इस खाई को कभी भी पाटा नही जा सका | अंग्रेज अपनी प्रजा के लिए 
विदेशी ही बने रहे, मुगलों की तरह उनमे घुले भिले नहीं । विदेशी शासन-सत्ता 
सदा नापसंद किया जाता है और विशेष रूप से तब जब कि शासक बहुत ही हैकड़- 
बाज और निरकुश हो, जैसा कि उस समय अंग्रेज शासक थे। और ऐसे शासन 
को तो समाप्त किया ही जाता था । 

कितु उदहंंड विदेशी यह नहीं समझ पाए कि देश में अगांति फल रही थी। 
इस प्रकार ' विना विचारे किए जानते वाले काम, प्रगति, प्रशासनिक सुधार, रेल 
का भय, सभी का वोझ भारतीयों को बहुत दवा रहा था। राजकुमार अपना राज्य 
छिन जाने की छाया में जी रहे थे, भू स्वामी अपने हक की खोज बीन से परेश्चान 
थे, सैनिकों को अपनी जाति पर हमला होने की आशंका बनी रहती थी । क़ितु 
सरकार, ऐसा प्रतीत होता था कि भगवान वी इच्छा पर चल रही हो और वे 
भगवान भी जो विदेशी हों | यह तब तक होता रहा जब तक कि विद्रोह पूरी तस्ह 
प्रारंभ न हो गया । ! 


कुछ बविवेकी व्यक्ति 

इतना होने पर भी शासकों में कुछ ऐसे विवेकी व्यक्ति थे जो भावी तुफान 
के संकेत देख सके और उन्होंने ऐसा तुफान आने की भविष्यवाणी भी की। हैनरी 
लारेस ने यह कहा कि सबसे पहले सेनाएं मंग करती होंगी जब कि इवान्स वेल्स 
जैसे लोगों ने यह चेतावनी दी कि लार्ड डलहौजी के उच्च स्तरीय प्रशासनिक 
तरीकों में आवश्यक परिवतंन अपेक्षित है। 

कनंल चेस्टर ने 3 अप्रैल को मेजर जनरल हियरसे को लिखा था कि 
शिमला की ऊंचाई पर बठकर ऐसा प्रतीत होता था मानों कारतूसों की वजह से 
होने वाला विद्रोह समाप्त'हो रहा था और सारा खतरा खत्म हो गया था । और 
ऐसा ही विचार उन सब का था जो शिमला में हुए स्टाफ की बैठक में सम्मिलित 
हुए थे । कितु कैप्टन मा्टिनियों ने जो अम्बाला में बंदुकचियों के दस्ते के कर्मा- 
डर थे, कैप्टन एस एच बीचर को, जो कनेंल चेस्टर के नेक्स्ट-इन कमांडर थे, 
पांच मई के पत्र में कुछ दूसरी बातें ही लिखी । इस पत्र में सिपाहियों की मान- 

सिक स्थिति का वर्णन है जो विद्रोह प्रारभ होने के ठीक पांच दिन पहले थी । 

“यह मान लेने में हमारी भारी भूल होगी कि हम हिंदुस्तानी सिपाहियों 
को अंग्रेज सिपाहियों की तरह ड्रेस देते हैं, शस्त्र देते हैं और ड्रिल कराते है, इतने 
से ही उनके विचार और भावनाएं भी अंग्रेजों जैसी हो जाएंगी । मैं तो उन्हें परेड 
में रोजाना केवल दो घंटे के लिए ही देखता हूं कितु मुझे क्या पता वे बाकी 22 घंटों 
में क्या करते हैं ? क्षपनी लाईन में बेठकर वे किस विपय पर बात करते हैं ? वे 
कैसी योजनाएं बनाते है ? इस संबंध में जो कुछ भी मैं कह सकता हं वह यह है 
कि मानो मैं साइबेरिया में पहुंच गया हूं ।" 

“मुझे पता है कि देशी सेना की सभी रौकों में एक अस्वाभाविक विद्रोह की 
गतिविधि चल रही है, कितु इस सब का परिणाम क्या होगा, कहने में मुझे भय 
लग रहा है। मुझे केवल इतना ही मालूम हो पाया है कि कोई तूफान आने वाला 
हैं। चक्रवाती हवाओं की आवाज मुझे सुनाई पड़ रही है । कितु यह तुफान क्‍या 
होगा ? 

तो फिर वह खतरा कहां है ? जिसके विषय में आप कह रहे है? मेरी 
समझ में वह हर जगह है “बाहर भी और नजदीक भी ” । सारी सेना किसी 
पागल बना देने वाले प्रभाव के अधीन हैं। वह कुछ होने वाली घटनाओं का 
इंतजार कर रही है। ऐसा लगता है किसी अज्ञात अदद्य एजेंसी ने एक विजली 
का जीवित तार चारों ओर फैला दिया हो ! 

मैं नहीं समझता कि वे यह जानते हैं कि उन्हें क्या करना होगा या उनके 
मन में कोई योजना है सिवाए इसके कि वे अपने घर्मं और विश्वास पर किसी 
प्रकार का आक्षेप ने सह पाएंगे। . ... लेकिन ईब्वर ही रक्षा करे । सभी 
ज्वलनशील तत्व हाथों में है ... ... अब वे हमारा विश्वास नहीं करते, वे 
भय की सीमा से बाहर हो गये हैं और बहुत जल्दी वे नियंत्रण से परे भी 
हो जाएंगे । 

“यदि किसी स्थान पर एक छोटी सी चिगारी भी सुलगने लगेगी तो यह 
शीघ्र ही चारों और फैल जाएगी मौर विश्व व्यापी बन जाएगी ।”? 

कैप्टन मा्टिनियों के शब्द वास्तव में भविष्यवाणी जैसे थे । मेरठ में विद्रोह 
की आग ठीक पांच दिन बाद !0 भई को भड़की थी । 

यदि कृप्टन माटिन्यू की चालाक आंखें, तृफान आने से ठीक पहले दीवारों पर 
चिपकाए गए लेखों को देख पातीं तो कानपुर का स्टाफ या उस विशेष प्रयोजन 
के लिए सारा देश इस प्रकार की स्थिति में न पड़ता; यहां तक कि माचे, 
अप्रैल तक भी वह स्थिति न आती । सरजाजें ट्रेवेलियन इस बात पर खेद व्यक्त 
करते हैं कि “वास्तव में यह बात बहुत ही अजीब लगती है कि भारत में रहने 
वाले हमारे देशवासी इस बात का जरा भी अंदाज नही लगा सक्रे कि आने वाले 
कुछ महीतों में क्या होने वाला है। यह अविश्वसनीय लगता है कि हमारे 
अधिकारी सामान्य जिंदगी बिता रहे थे, शिकार करना, मोजन करना, नाचना- 
गाता, थर्मोमीटर की संभावित ऊंचाई पर बैठकर चारों ओर का निरीक्षण करता 
और अपनी तरक्की के संभावित मौके खोजने में लग रहे थे जब कि उनके 
आवास से कुछ ही कदम के भीतर देशी लोग भावी विद्रोह की योजना पर 
विचार कर रहे थे, इस बात की व्यवस्था कर रहे थे कि एडजुटेंट को कौन 
मारेगा, कर्नल के बंगले को आग कौन लगाएगा और ग्वालियर, नेपाल तथा सेंट 
पीटसेंबर्ग से उन्हें सहायता की कितनी उम्मीदें थीं ।/” 


क्षुब्ध पेशवा 

वास्तव में कानपुर उत्तरी भारत के सबसे बड़े विद्रोह केंद्रों में से एक था। 
कानपुर के पास ही नाना रहते थे जिनके साथ अंग्रेजों ने बड़ा अभद्र व्यवहार 
किया था। बाजी राव की मृत्यु के पश्चात्‌ नाना को उनकी पदवी या उनकी 
पेंशन रखने या प्राप्त करने की अनुमति नहीं दी गई थी । भूतपूर्व पेशवा ने एक 
इच्छा-पत्र द्वारा अपनी सारी संपत्ति नाना के नाम कर दी थी जिसके अनुसार 
नाना ने अपनी पिता की संपत्ति का कब्जा लिया था। पेशवा की संपत्ति अनेक 
भारतीय भ्रू-स्वामियों की अगाध संपत्ति की तुलना में बहुत अधिक थी। किंतु 
अंग्रेज सरकार ने उनकी पेंशन इस आधार पर रोक दी कि वह भूतपूर्व पेशवा को 
दिया गया व्यक्तिगत अनुदान था और वह पेंशन आनुवंशिक नहीं थी । इस वजह 
से पेशवा के पुत्रों का सरकार की संपत्ति पर दावा करने का कोई अधिकार नहीं था । 


] सर जाजं ट्रेवेलियन; कानपुर पृष्ठ 4[ 

पेशवा ने तो उनके लिए आवश्यकता से अधिक संपत्ति पहले ही छोड़ रखी थी। 
नाना और उनके वकीलों ने यह तक॑ दिया कि पेशवा को पेंशन “अपने और 
अपने परिवार के पालन पोषण के लिए” दी गई थी और इस वजह से परिवार 
को, इस बात पर विचार किए बिता कि पेशवा ने अपने जीवन काल में इतना, कुछ 
बचाया था, पेंशन का दावा करने का विधिक अधिकार था। तदनुसार पेशवा 
ने अपनी पेंशन और जागीर बताए रखने के लिए गवर्नर जनरल को अपील की, 
कितु वह अपील अस्वीकार कर दी गई थी । तब नाना ने अपने वकील, अजी 
मुल्ला खान को इंगलैंड में बोर्ड आफ डाइरेक्टर के सामने अपने मामले की 
वकालत करने के लिए भेजा । कितु बोर्ड ने गवर्नर जनरल के निर्णय को ही 
मान्यता दी। अनेक अंग्रेजों ने इस बात पर टीका-टिप्पणी की और कहा कि 
विधिक स्थिति चाहे जैसे भी हो, समय की मांग है कि पेंगन का कुछ भाग 
पेशवा के कुट्टंब को दिया जाना चाहिए । 
एक इंच भूमि भी नहों 

नाना को तो अभी बहुत कुछ देखना था। 4832 के रेगुलेशन एक्ट ने नाना 
और उनके परिवार को सामान्य ब्रिटिश ला कोर्ट स की अधिकारिता से बाहर 
घोषित किया था। पेशवा की मृत्यु के एक वर्ष पश्चात्‌ यह एक्ट निरस्त कर 
दिया गया था जिसके परिणामस्वरूप हुआ यह कि नाना और उनके भाइयों की 
स्थिति साधारण मनुथ्य जैसी ही हो गई । कितु इसमें सबसे खराब बात तो यह थी 
कि पेशवा की जागीर हाथ से निकल जाने के पश्चात्‌ उनके पास भारत में कहीं 
भी एक इंच जमीन नहीं रह गयी थी क्योंकि नाना को बिठ्र की भूमि में केवल 
जीवनहित ही दिया गया था। इत सबकी वसूली से नाता को अपने पिता 
का श्राद्ध संस्कार करते समय कितनी पीड़ा हुई इसके संबंध में बहुत कारुणिक 
कहानी कही जाती है। उस समय विद्यमान रिवाजों के अनुसार, जब कभी भी 
पेशवा की मृत्यु होती थी तो ब्राह्मणों को पांच महादान, अर्थात्‌, हाथी, घोड़ा, 
सोना जवाहरात और भूमि दी जाती थी । नाना ने बाजी राव का श्राद्ध संस्कार 
बड़े पैमाने पर किया कितु वह किसी को कहीं भी कोई भी जमीन नहीं दे सके 
क्योंकि उनके पास खुद की कोई जमीन नहीं थी । सरदार रघुनाथराव विनचरकर 
ने इस संस्कार में माग लिया था जिसमें उन्हें नाना की इस स्थिति से बहुत ही पीड़ा 
हुई और उन्होंने चुपचाप इस प्रयोजन के लिए नाना को कुछ गांव इनाम में दे 
दिए तथा उनके विषय में यह कहा क्रि वे गांव मूलतः पेशवा के ही थे। कहा 
जाता है कि पेशवा की भूतपूर्व प्रजा की ओर से ऐसी निस्वार्थं भक्ति को देखकर 
नाना के आंसू नहीं रुक सके! । 


| इतिहास संग्रह; ऐतिहासिक स्फूट लेख, भाग 3, पृष्ठ 26 

इसमें शक नहीं कि अंग्रेजों को इसके बाद ऐसा कोई मौका नहीं मिला कि 
वे ऐसा ही कोई उपहार देकर नाना को संतृष्ट कर पाते । वे तो अपने आप में ही 
मस्त थे । उनके व्यवहार का एक उदाहरण और लीजिए । सरकार ने नाना को 
अपने पिता की मुद्रा का उपयोग करने के लिए अनुमति नहीं दी | सेन के कथना- 
नुसार इतना सब होने पर भी जनता की निगाह में नाना पेशवा के अधिकारी 
वारिस थे और अंग्रेजों ने भी नाना को महाराजा की सम्मानजनक पदवी का 
प्रयोग करने से इंकार नहीं किया था। मुद्रा का उपयोग करने से नाना की राज- 
नीतिक स्थिति में कोई खास वद्धि नहीं होने वाली थी! | सरकार नाना को 
आसानी से और अधिक पीड़ा न पाने से वचा सकती थी कितु अंग्रेजों ने जब 
भी ऐसा करने के लिए सोचा, छोटी-छोटी कमियों के आधार पर इससे इंकार 
भी कर दिया । बिदूर के आयुक्त ने पेशवा की मुद्रा के प्रयोग पर आपत्ति की। 
इस पर नाना ने दूसरी मुद्रा बनवाई। कितु इस मुद्रा को और अधिक आपत्तिजनक 
माना गया क्योंकि इसमें नाना ने अपने लिए पेशवा बहादुर लिखवाया था। अतः 
इसके उपयोग पर प्रतिबंध लगा दिया गया। नाना को मात्र अपनी सामान्य 
(श्रीमान नाना घांधू बहादुर) की पदवी पर ही संतोष करना और चुप बैठना पड़ा। 


अनुग॒ृही आतिथेयी 

सरकार ने नाना को कोई भी छूट देने से इंकार कर दिया था कितु उसके 
अधिकारी देव नाना के प्रभूत आतिथ्य का आनंद उठाने के लिए तैयार रहते 
थ। वे नाना द्वारा आयोजित दावतों और समारोहों में टूट पड़ते थे। भले ही नाना 
के मन में अंग्रेजों के प्रति विद्वेंष रहा हो लेकिन उन्होंने कभी उसे बाहर 
निकलने का मोका नहीं दिया । वह सदा की तरह खुश मिजाज रहते थे और बहुत 
प्रेम से कानपुर स्थित अंग्रेज अधिकारी के मनोरंजन की व्यवस्था करते थे । 
“उनका स्वागत कक्ष वर्मिधम से सीधे मंगाए गए शीशों और झाड़ फानूस से 
चमकता रहता । “ ट्रंविलियन का कथन है कि “किम रुवाब और कश्मीरी शाल 
का सर्वांग कवच धारण किए, मोती और होीरों से जड़ी ईरानी पगड़ी का मुकुट 
लगाए तथा भूतपूर्व बाजी राव की वह तलवार, जिसकी कीमत लगभग तीन 
लाख रुपए बताई जाती थी, कमर में लटकाए””, नाना अपने अंग्रेज अतिथियों 
के भव्य भातिथ्य में लगे रहते थे। । 

“वे व्यवहार में बहुत ही गंगीर और शिष्ट थे”। “अपने अतिथियों के 
बीच उन्मुक्त भाव से घूमते फिरते, कभी मेजर की पत्नी के स्वास्थ्य के विषय में 

पूछते थे जो आई नहीं थी, कमी सहायक मजिस्ट्रेट के साथ कोर्ट में हुई किसी 
हास्यास्पद घटना के विषय में हंसी मजाक करते थे, किसी जज को उसकी 
तरक्की पर बधाई देते थे या किसी खूबसूरत महिला की उसके आकषंक आचरण 
और सौंदर्य के लिए प्रशंसा करते थे”? । कितु उनके अतिथियों को नाना के 
आतिथ्य का बदला चुकाने का मौका नहीं मिलता था क्‍योंकि मावद्रे थामसन 
के अनुसार “वह बदले में उनके किसी भी आतिथ्य को स्वीकार नहीं करते थे 
क्योंकि उनके सम्मान में सलामी देने की अनुमति नहीं थी“ । 

कहा जाता है कि नाना अंग्रेज सरकार के देश में और देश के बाहर कारय॑- 
कलाप में, उनके इतिहास, कला घर्मं और रीति रिवाज में काफी रुचि रखते 
थे | यद्यपि नाना को उनकी भाषा का ज्ञान नहीं था फिर भी वह अनेक एंग्लो- 
इंडियन जनरलों के लिए चंदा देते थे और उन्होंने मिस्टर टाड को अंग्रेजी के 
जरनल पढकर उन्हें सुनाने के लिए नियुक्त कर रखा था। 

ट्रेविलियन का कथन है कि यद्यपि नाना अंग्रेज अधिकारी को अपने अनुगह 
और आतिथ्य से संतुष्ट रखा करते थे फिर भी “वह एक क्षण के लिए भी उस 
असम्मान को नहीं भूले थे जो उनके मन में हमारे देश के प्रति विद्यमान था। 
उनके चेहरे पर मुस्कराहट होने पर भी उनके हृदय के भीतर कं० के निर्णय पर 
और उन्हें तिरस्क्ृत करने की बात का क्षोम बना रहता था। पराजय के क्षण से 
लेकर प्रतिशोघ के क्षण तक उनका जीवन एक लंबी यात्रा थी +* 

खेर जैसा भी रहा हो नाना के अनुग्रहों और मैत्रीपूर्ण श्यवहर ने स्थानीय 
अधिकारियों के मन में उनके प्रति विश्वास और अच्छी र कर दी थी । 
यह विश्वास यहां तक था कि संकट के क्षणों में वे सहायता के लिए उनके पास 
आए थे। 


कानपुर को सामरिक स्थिति 

गंगा के दक्षिणी तट पर स्थित कानपुर प्रथम श्रेणी की सैनिक छावनी था। 
857 के बसंत में इसका महत्व और बढ़ गया था । अवध को ब्रिटिश हासन 
में मिला लेने के बाद कानपुर को सशक्त नगर रक्षक सेना से युक्त कर दिया गया 
था क्‍योंकि अब इसका शासन पेशावर से कलकत्ता तक ग्रांड ट्रंक रोड पर ही नहीं 
था अपितु उन मार्गों पर भी था जो लखनऊ की ओर जाने वाले पुल से मिलते 
थे। काल्पी होकर उसका संबंध दक्षिण से भी था। इसी सामरिक स्थिति के 

विचार से, इसकी रक्षा में पहली, तिरपनवी और छुप्पनवीं नेटिव बंगाल इंफैनटरी, 
द्वितीय केवेलरी (घुड़सवार सेना) भौर आटिलरी (बंदूकची) की एक कंपनी इस 
नगर की रक्षा के लिए रखी गई थी । देशी सेना में कुल मिलाकर लगभग 3000 
सेनिक थे जब कि यूरोपियन आटिलरी में 64 आदमी और छ: तोपें थी । मेजर 
जनरल सर हाय व्हीलर इसके कमान आफिसर थे जिन्हें पचास वर्ष की श्रेष्ठ 
सेवा का अनुभव था। उन्होंने लाडे लेक के आब्रीव नौकरी की थी और 804 में 
दिल्‍ली पर कब्जा करने में भाग लिया था । बाद में उन्हें अफगान और सिख युद्धों 
में मी काफी ख्याति मिली | जैसा कि सर हैनरी लारेस ने कहा है “वह इस संकट 
के क्षण में शक्ति की मीनार साबित हुए ।” 

कानपुर अंग्रेजों की अच्छी खासी बस्ती थी। लगभग 000 अंग्रेज या 
अंग्रेजों के अनुयायी (ईसाई) वहां रहते थे। अंग्रेज छावनी-क्षेत्र में रहते थे । 
उनके पास शासक के लिए जरूरी समझी जाने वाली सभी सेवाएं और साजो- 
सामान था। एक चर्च था, घुड़दौड़ का मँदान था, थियेटर था, क्लब था, 
फ्रीमेसन लाज था, राजि भोजन और नाचरंग के लिए सभा कक्ष था और एक 
जलपान क्लब था। यह समुदाय नगर क्षेत्र में निवास करने वाले देशी लोगों 
से दूर एकांत में रहता था। वे पूर्णतः: भिन्न और खुशतुमा सामाजिक जीवन 
बिताते थे। इन सबको देखकर देशी लोगों के हृदय में असंतोष की भावना 
भरता स्वाभाविक ही था । 


तृफान के लक्षण 

857 के प्रारंम में देशी सेवाओं की स्थिति उच्चतम स्तर पर असंतोषप्रद 
थी। ऐसे लक्षण थे मानो कोई दुरात्मा चारों ओर फंल रही हो, अनुशासन 
शिविल था और अनुशासनहीनता विद्यमान थी । 857 की बसंत तक भावी 
विपत्ति के लक्षण दिखाई पड़ने लगे थे। मंगलपांडे के विद्रोह के पश्चात्‌ चारों ओर 
अफवाहें फैली हुई थीं, लाखों घरों ने कर्ण परंपरा से मविष्यवाणियों और भावी 
स्थिति के संबंध में असामान्य चेतावनियां गूंज रही थीं। सभी प्रश्नों से परे 
ट्रेविलियन का कथन है “कोई गुप्त संगठन विद्रोह के विषय में प्रचार करने और 
इस प्रकार उसे विज्ञापित करने मे लगा था। ऐसी भावना थी कि कुछ होने वाला 
है । हवा में इसकी गंध भरी हुई थी, लोग समझते थे जो मी होगा अभृतपूर्व होगा ।'' 

काफी पहले भविष्यवाणी की गई थी कि प्लासी के युद्ध के ।00 साल बाद 
कंपनी के शासन का पतन होगा । यह 00वां वर्ष ही चल रहा था । 

थोड़े समय पहले दिल्‍ली के लाल किले से एक फरमान भेजा गया था। 

शाही संगीतज्ञों ने स्वयं एक सभा में यह घोषणा संगीत के स्वरों में बांधी थी 
कि मुसलमानों को कितने अधिकार प्राप्त हैं ओर अब उनके प्राचीन विश्वास 
के अनुसार उनकी जाति को कितना अधिक मानसिक अध:पतन और अवनति 
देखनी पड़ रही थी | 


प्रथम प्रहार 

ब्रिटिश साम्राज्य पर पहला प्रहार 0 मई को मेरठ में हुआ । ] मई को 
दिल्‍ली पर कब्जा कर लिया गया। विद्रोह की सूचना 4 मई को कानपुर 
पहुंची । भले ही इस समाचार से व्हीलर को असंतोष हुआ हो, लेकिन इस बात 
का कोई संकेत दिखाई नहीं पड़ा। उसके सैनिकों के बीच किसी प्रकार की 
असंतोष की स्थिति नहीं दिखाई पड़ी । गवनंर जनरल को 8 मई को, जो उसने 
रिपोर्ट भेजी, उसमें यही लिखा “कानपुर में सब ठीक-ठाक है |” 

कितु जब सरकार से तार मिला कि योरोपियन सेना भेजी जा रही है जिसके 
रखने की व्यवस्था की जाए, तो उसे विशेष चिता हुई | यदि सैनिक टुकड़ी के 
आने की बात चारों ओर फैल गई, तो उसे यह भय था कि सिपाहियों को यह 
चेतावनी मिल जाएगी कि उनकी निष्ठा पर संदेह किया गया है। 2] तारीख 
को दूसरी अश्व सेना रोक दी गई क्योंकि चारों ओर यह अफवाह फंल गई थी 
कि देशी सैनिकों को निकाला जा रहा है और उनके शस्त्र छीने जा रहे है । 
किसी भी क्षण विद्रोह के भड़क उठने का खतरा पैदा हो गया था, ठीक दूसरे दिन 
लखनऊ से लगभग 55 अंग्रेज और ]40 सवारों की एक टुकड़ी वास्तव में आ 
गई । लेकिन यह टुकड़ी इतनी बड़ी नहीं थी कि उन सैनिकों को इससे भय 
होता । कानपुर में शांति ही बनी रही, यद्यपि यह तूफान के पहले की शांति थी 
क्योंकि दोनों पक्ष एक दूसरे पर संदेह कर रहे थे 

अंग्रेजों को मय था कि मेरठ और दिल्ली के प्विद्रोह की पुनरावृत्ति न हो 
जबकि सिपाहियों ने अपने साथियों को यह-बेत्तावनी दे दी कि, “वे ध्यान रखें 
क्योंकि साहब लोग कोई खुराफात करना चाहते हैं ।” उन्होंने देखा कि ब्हीलर 
किसी भी आपातकालीन स्थिति से निपटने की तैयारी कर रहे हैं । अंग्रेजों के घर 
के चारों ओर एक खाई की व्यवस्था की जा रही थी | खजाने और शस्त्रागार के 
देशी रक्षकों को हटाकर अंग्रेजों को लगा दिया गया । उन पर विश्वास नहीं किया 
जा रहा था, यह बात स्पष्ट हो गई और इससे उनके मन में खटास पेदा हो गई। 


बढ़ता तनाव 
दुर्भाग्य हो था कि उसी समय कच्चे आटे की एक खेप बाजार में आई और 


ज्वालामुखी के मु ह पर 9 


उसे सामान्य दरों से कम दर पर बेचा गया। जंगली आग के समान यह 
अफवाह चारों ओर फैल गई कि आटे में गाय और सूअर की पिसी हुईं हृड्डियां 
मिलाई गई थीं । इसमें आश्चर्य नहीं कि सिपाही उत्तेजित हो उठे । यद्यपि इस 
संदेह का कोई आधार, वह कुछ भी क्‍यों न रहा हो, साबित नहीं किया जा 
सका। फिर उनकी शंकाओं का समाधान नहीं हो सका | ऐसे आपसी अविश्वास 
के वातावरण में रहना अंग्रेजों के लिए दुःस्वप्न जैसा था। हर क्षण यही 
आशंका थी कि हमला होने वाला है। हल्की चेतावनी या संदेह से वे घबरा 
जाते थे। “बग्गी पालकी, गाड़ी और हर तरह की सवारियां खाई से युक्त 
स्थान की ओर आने लगती थी और लेखक, व्यापारी, महिलाएं दुधमुहे बच्चे, 
आयाएं और लड़के-बच्चे तथा अधिकारी भी वहां आ जाते थे” और तभी वापस 
लौटते थे जब चेतावनी गलत सिद्ध हो जाती थी। 


नाना का सहयोग 


जब तनाव बहुत बढ़ गया तो कानपुर के अधिकारियों ने नाना का सहयोग 
मांगा । तदनुसार नाना, तात्या और 300 जवानों की सेना तथा दो तोपों के 
के साथ तुरंत कानपुर पहुंचे । उन्हें नवाबगंज में स्थित खजाने का रक्षक बनाया 
गया जो परिरोध के स्थानों से लगमग 5 मील दूर था। नाना की सेवाएं 
स्वेच्छिक थी या उनकी सहायता और उपस्थिति की मांग अधिकारियों ने की 
थीं। यह एक ज्वलंत प्रइन है जिस पर इतिहासकारों ने बार बार विचार विमर्श 
किया है। आयुक्त के कार्यालयों के एक यूरेशियन क्लक॑ शेफ्ड ने पहले विचार के 
पक्ष में कहा है जब कि मावत्रे थामसन जो सत्ती चौरा घाट कांड के चार उत्तर- 
जीवियों में से एक थे यह स्पप्ट रूप से कहा कि “नाना ने अपनी सेवाएं 
स्वेच्छिक रूप से नहीं दी थी अपितु सर ह्य व्हीलर, से परामर्श करने के पश्चात्‌ 
मिस्टर हिलडरसन ने यह संदेश उनके पास बिद्र भेजा था कि नाना साहब की 
सहायता और उपस्थिति की आवश्यकता है ।” थामसन का लेखा-जोखा अधिक 
विश्वसनीय लगता है क्योकि कमीशन प्राप्त सेना अधिकारी के रूप में उनकी 
पहुंच कलक्टर और अन्य कमान अधिकारी तक अवश्य रही होगी । यह तात्या 
के अतिम कथन के साथ भी मेल खाता है कि हिलडरसन ने नाना को यह 
अनुरोध करते हुए लिखा था कि वे अपने सहायको के साथ आएं और खजाने 
की रक्षा करें । इसलिए वे नाना के साथ गये और “कलक्टर ने कहा कि यह 
उनका सौभाग्य था कि हम (लाना और तात्या) पहुंच गये थे क्योंकि सिपाही 
भवज्ञाकारी हो गये थे ।” यह घटना 22 मई को हुई । 


20 तात्या टोपे 


ब्हीलर को मोर्चाबंदी 

23 मई को सभी अंग्रेज औरतों, बच्चों और अन्य सहयोगियों ने उस कच्चे 
दुर्ग में शरण ली। इस तरह अपनी मोर्चाबंदी करने को सिपाहियों ने अंग्रेजों के 
अविश्वास का स्पष्ट उदाहरण माना । वास्तव में यह ऐसा ही लगता है। यह 
दुरग॑ ईटों से बने एक मंजिले दो बैरकों का था जिसमे से एक में केवल छप्पर की 
ही छत थी । अचानक हमले से बचने के लिए भंग्रेजों के लिए शरण का यह स्थान बहुत 
ही जल्दबाजी में बनवाया गया था | इसके चारों ओर की खाई अधिक गहरी नही 
थी, मिट्टी की दीवार कमजोर थी और मुश्किल से आदमी भर ऊंची थी। बुद्धिमात 
अजीमुल्ला ने इसका नाम दिया था “निराशा का दुर्ग । 

मई के अंत तक यही स्थिति थी। यह आपसी अविश्वास, बढ़ता हुआ 
तनाव, हडिडयों को कंपाने वाली आशंका का वातावरण था। दोनों पक्ष एक 
दूसरे से खिंचे हुए थे | कानपुर की स्थिति सोते हुए ज्वालामुखी ज॑सी थी जो 
किसी भी क्षण भड़क सकता था और सारे नगर को अपने भीतर समेट सकता 
था। 


5. कानपुर में विद्रोह 


निर्णायक घड़ी उस समय आई जब एक अंग्रेज अधिकारी ने नशे की हालत 
में दूसरी घुड़सवार सेना की एक अग्नानवेशी टुकड़ी पर फायर कर दिया। उसे 
कोर्ट माशंल की सजा मिली मगर इस आधार पर छोड़ दिया गया कि उसने ऐसी 
मानसिक स्थिति में अपराध किया था जब कि वह अपने कार्य के लिए उत्तर- 
दायी नहीं था। यह सिपाहियों के बीच दूसरी चिगारी थी | अधिकारी के इस 
कार्य पर उसे क्षमा क्‍यों मिली ? कारण स्पष्ट था कि वह शासक वर्ग का व्यक्ति 
था। अगर किसी देशी अधिकारी ने किसी अंग्रेज पर फायर किया होता तो उसे 
बिना अधिक सोचे विचारे फांसी दे दी गई होती । “वे क्रोध में भर कर खुले आम 
यह बड़बड़ाते थे कि किसी दिन दुघेटनावश उनके अपने सिर भी धड़ से अलग 
हो जाएंगे ।” सिपाहियों ने इसके अपने निष्कर्ष निकाले । वे उत्तेजित तो थे मगर 
शांत बने रहे। फिर भी उनका जो भी विश्वास अपने स्वामियों के साथ था, 
उनके हाथ से फिसल गया था । 

तीसरी जून को व्हीलर के गुप्तचर यह समाचार लाए कि विद्रोह सिर पर 
आ गया। स्थान छोड़ने के लिए तुरंत आदेश दे दिया गया । आगामी दिन एक 
मास छे लिए रसद बैरकों में पहुंचा दिया गया और खजाने से ! लाख रुपया और 
लाकर घेराबंदी के भीतर रखा गया । 4 जून को दूसरी घुड़सवार सेना ने विद्रोह 
कर दिया और पहली पैदल सेना भी तुरंत ही उनके साथ मिल गई। .इसके बाद 
56वीं कंपनी ने भी उनका साथ दिया | यद्यपि अब तक तिरपनवी सेना स्वामी- 
भक्त बनी थी फिर भी भूलवश उन पर फायर कर दिया। “लोग शांतिपूर्बक 
अपनी लाइनों में खा पका रहे थे । जब कि व्हीलर के आदेश से ऐशे के तोपखाने 
ने उनके ऊपर फायर कर दिया और वे विद्रोहियों द्वारा हमारे हाथों से खीच 
लिए गये |! 


नाना ने नेतृत्व संभाला 
जैसा कि आसानी से अनुमान लगाया जा सकता है विद्रोही सिपाही तेजी से 

नवाबगंज स्थित खजाने की ओर बढ़े जिसकी रक्षा नाना कर रहे थे। वह भी 
सिपाहियों के साथ इस मुक्ति अभियान में सम्मिलित हो गये और सारी नगदी 
उनके बीव वितरित कर दी । सिपाहियों ने जेल से कैदियों को छड़ा लिया। शस्त्रा- 
गार पर हमला किया और हथियार अपने कब्जे में ले लिए । इसके बाद वे दिल्ली 
की ओर बढ़े और 5 जून को कल्याणपुर में अपना पहला पड़ाव डाला । व्हीलर 
ने अवश्य छुटकारे की सांस ली होगी जब उसने देखा कि सैनिक टुकड़ियां दिल्‍ली 
की ओर चल पड़ी है क्योंकि उसने यह भविष्यवाणी की थी कि अन्य स्थानों के 
विद्रोहियों के समान कानपुर के विद्रोही भी दिल्‍ली चलो के विख्यात विद्रोहियों के 
नारे का ही अनुसरण करेंगे । उसके सारे अनुमान गलत निकले जब दूसरे ही दिन 
सैनिक टुकड़ियां अचानक कानपुर लोट आई और नाना ने स्तंभित जनरलों को 
यह सूचना दी कि वे मो्चेबंदी वाले स्थान पर हमला करने जा रहे हैं। 

वो कौन सी बात थी जिससे सिपाही कल्याणपुर से वापस लौट आए ? वह 
क्या था जिससे नाना इस प्रकार विद्रोहियों से मिले ? क्या वह कोई गहरी साजिश 
के अनुसार काम को करने का दिखावा कर रहे थे या वह्‌ ऐसी परिस्थितियों में 
पड़ गये थे जिनकी न उन्होंने कल्पना की थी न ही दूसरे लोगों ने । 

कानपुर के विद्रोह के संबंध में हमारी जानकारी अपर्याप्त है। जो कुछ है 
वह भी विरोधाभासों से पूर्ण है । इतिहासकारों ने इस विषय पर भिन्‍न भिन्‍न 
राय दी है। वे लोग जिनका यह विश्वास है कि 857 का विद्रोह अंग्रेजों को 
उखाड़ फेंकने की एक सुसंगत योजना का अंग था, यह कहते हैं कि नाना, जिन्होंने 
विद्रोह का संचालन किया अंग्रेज अधिकारियों के बीच अपने विश्वास को बनाए 
रखने के लिए एक अनुग्रही मेजबान का पार्ट अदा कर रहे थे जब कि प्रारंभ से 
ही वे सिपाहियों के साथ थे । इस तरह वह उपयुक्त अवसर की प्रतीक्षा कर रहे 
थे ताकि वह बदला दे सके । 

उन्होंने सफलतापूर्वक शर्म की आंखों में घूल झोंकी तथा उस मोके का फायदा 
उठाया जब उनको झात्रु के खजाने की रक्षा करने का भार सौंपा गया। इस संबंध 
में एक दूसरी बात भी सुनने में आती है कि “सैनिकों का एक प्रतिनिधि मंडल 
नाना के विचारों को पक्का करने और यह यकीन दिलाने के लिए उनके पास 
गया और कहा, “महाराज ! साम्राज्य आपका इंतजार कर रहा है अगर आप 
हमारे साथ मिल जाते हैं तो, अन्यथा, यदि आप हमारे दुइ्मन का साथ निभाएंगे 
तो आपको मौत ही मिलेगी। और नाना ने उन्हें कहा, “अंग्रेजों का साथ देकर 
मुझे क्‍या करना है ? मैं तन मन धन से आप लोगों के साथ हूं ।!” कई लोगों 
ने इस कहानी की प्रामाणिकता पर संदेह व्यक्त किया है। 

तात्या ने यह बयान दिया कि सिपाहियों ने मृत्युभव दिखाकर नाना को 
अपना साथ देने और अपने नेतृत्व के लिए मजबूर कर दिया था। नाना के प्रति 
समर्पित अनुगामी और स्वयं विद्रोही होने के कारण तात्या के अभिकथन को पूर्ण 
सत्य के रूप में स्वीकारा नहीं जा सकता । चूंकि वे उन अंग्रेजों के विरुद्ध जिनसे 
वे घृणा करते थे, स्वातंत्य संग्राम का संचालन कर रहे थे। अत: उनसे सच 
बात बता देने की उम्मीद भी तो नहीं की जा सकती । (वस्तुत: यह अद्भुत संयोग 
है कि विद्रोह के चारों प्रमुख नेताओं--नाना, तात्या, झांसी की रानी और बहादुर- 
शाह--के यह कथन एक जैसे हैं कि वे विद्रोही सैनिकों की दया पर थे, फिर भी 
संदेह से परे, जी जान लगाकर युद्ध किया ।) 

फारेस्ट ने भी नाना के बलातूमत परिवतेन की इस कहानी पर विश्वास 
नहीं किया । काए ने, जिनका यह विश्वास था कि सभी कुछ पूर्व नियोजित था, 
यह कहा है कि “महीनों और सालों पहले से ही, यानी उस समय से जब से उनका 
इंगलैंड का मिशन अप्तफत होता दिखाई देने लगा था, वे (नाना और उनके 
वकील अजीमुल्ला) सारे देश में षडयंत्र का शांतिपूर्वक ताना-बाना बुनने में जुट 
गए थे | 

सेन का भी यही विचार है कि घटनाओं के विश्लेषण से यह पता लग जाता 
है कि सिपाहियों को एक उच्च परिवार के नेता की जरूरत महसूस हुई और 
उन्होने नाना के भय और महत्वाकांक्षा को उभारा जो शुरू में तो कुछ,हिंचकिचाए 
कितु बाद में उनके साथ मिल गए ।* इस तरह सारी बातें रहस्य के पर्द में 
छिपी हुई हैं। हम निश्चयपूर्वक यही कह सकते हैं कि जब नाना या उनके एजेंटों 
द्वारा प्रोत्साहित किए जाने पर विद्रोही फौजें 6 जून को कानपुर वापस लौटी तो 
नाना ने उनका नेतृत्व संमाल लिया था । ज॑से ही वे कल्याणपुर से वापस की ओर 
मुड़े उन्होंने “राजा कहकर नाना की जय-जयकार की और फौज के तीन अधि- 
कारियों ने अपनी अपनी फौजों के नेतृत्व की बागडोर अपने हाथों में ले ली --सूबे- 
दार टिक्का सिंह दूसरी रिसाला के जनरल बने, जमादार दुर्गंजच सिंह और 
गंगादीन क्रमशः तिरपनवीं और उछप्पनवीं देशी पंदल सेना के कनेल हो गए । 
हाथी के होदे पर झंडे के भव्य प्रदशन द्वारा, डुग्गी पिटववाकर यह घोषणा की 
गई कि नाता साहब का शासन हो गया है । 

उसी दिन नाना ने जनरल द्वीलर को एक पत्र भेजा कि वह मोर्चाबंदी पर 
हमला करने जा रहे थे और इस प्रकार मोर्चाबंदी की घेराबंदी शुरू हुई । 

“निराशा का दुर्ग? को घेराबंदो 


मो्चे की दीवारें, जैसा पहले भी उल्लेख किया जा चुका है, कच्ची मिट्टी 
की बनी थीं । इस निराज्ञा के दुर्ग में लगमग 900 प्राणी दुबके हुए थे। उनमें से 
लगभग आधे तो स्त्रियां और बच्चे थे, 400 लड़ने लायक अंग्रेज थे, जिनमें से 
90 अशकत थे । बाकी भारतीय थे जिनमें 50 नौकर-चाकर भी थे । इस छोटी 
सी टुकड़ी को 3,000 सशस्त्र सिपाहियों ने घेर रखा था। यद्यपि शत्रु पक्ष संख्या 
में नगण्य था फिर भी उनकी आत्मा कमजोर नहीं थी। अंग्रेजों ने इस विषम 
परिस्थिति में भी दृढ़ निश्चय और ह॒ठपूर्वक युद्ध किया | प्रत्येक स्वस्थ व्यक्ति से, 
उसका व्यवसाय चाहे जो भी रहा हो, लड़ने के लिए अपेक्षा थी। उनके पास शस्त्र 
और गोलाबारूद पर्याप्त था, कितु खाद्य सामग्री की कमी थी | शुरुआत के कुछ 
दिनों के बाद ऐसे मौके भी आए जब खाने के लिए मटकते हुए बैल या घोड़ा या 
आम कुत्ता को भी भोज्य बना लिया गया । अनेक तो भूख-प्यास से ही मर गए 
थे। दूधरी समस्या थी पानी की | जून की चिलचिलाती तपन में, दुर्ग के मीतर 
घिरे हुए लोग प्यास की वजह से बिलबिला उठते थे क्योंकि मो्चेबंदी के भीतर 
केवल एक ही कुआं था और उसके पास भी कोई रक्षक दीवार नहीं थी। जो भी 
पानी भरने की कोशिश करता था वह चौकस बंदूकचियों का आसानी से 
निशाना बन जाता था। तपती धूप से बचने के लिए बैरक की पतली दीवारें 
बहुत ही कम बचाव कर पाती थीं, परिणामत: अनेक व्यक्ति तेजधूप और लू के 
शिकार बन गए । 

इतनी परेशानियां ही कम नहीं थी कि छप्पर वाली छत में आग भी लग 
गई, वर्योकि उस पर सिपाहियों की गोलियों की बौछार आ रही थी और आग फल 
गई । मृतकों का दफ़नाना दूसरी भारी समस्या थी । अतः रात की आड़ में, 
मृतकों को ऐसे ही, नजदीक के एक दूसरे कुएं में डाल दिया जाता था। 

नफरत और प्रतिशोध का यह युद्ध बड़ा ही भयावह था। दोनों पक्षों ने 
मनुष्यता को परे ढकेल दिया था। थामसन ने, जेसा अभिलेखों में है कहा है कि 
कैदियों को मुख्यालय के प्रति कोई निर्देश दिए बिना अशिष्टतापूुर्वक समाप्त 
कर दिया जाता था । 


तात्या की परीक्षा की घड़ी 

यह घेराबंदी 6 से 25 जून तक चली । इसमें तात्या को पहली बार अपनी 
सैनिक योग्यता के प्रदर्शन का मौका मिला । ऐसा लगता कि इसके बाद अब नाना 
के सैनिक सलाहकार के रूप में तात्या ने अंग्रेजों के गैरिसन पर हमला करने की 
योजना बनाई। इस काम में उन्हें बंगाल आर्मी के कुछ अनुभवी अधिकारियों से 


फानपुर में विद्रोह 25 


पुरी तरह सहयोग मिला । सूबेदार टिक्‍्का सिंह (जो अब जरनल बना दिए गए 
थे) जमादार दुर्गेजन सिंह और गंगरादीन (जो अब कनंल थे) नाना की निजी सेना 
के कमांडर ज्वाला प्रसाद, इन सभी को लंबी सेनिक सेवा का अनुमव था । तात्या 
ने एक स्थानीय घनी मुसलमान नन्‍्हें नवाब उर्फ मोहम्मद अली खान का भी 
समथ्थंन प्राप्त कर लिया था और उन्हें योलंदाज फौज का कर्मांडर बना दिया 
गया था। उनके पास अवध की गोलंदाज सेना से तोपचियों और बरकंदानों का 
एक दस्ता भी था जो तोपें चलाने में माहिर था। तात्या का पलड़ा और भी भारी 
हो गया जब अनेक स्थानीय जमींदारों के सशस्त्र रक्षक भी आ-आकर नाना के 
साथ शामिल हो गए । थोड़े समय बाद ही अवध के सैनिकों की नादिरी और 
अख्तरी रेजीमेंट भी मीर नवाब की कमान में उनसे आकर मिल गई । अपने 
कब्जे में पहले से ही मंगजीन (शस्त्रागार) होने के कारण वे हथियारों और गोला- 
बारूद से अच्छी तरह लेंस थे । 

तात्या ने ब्रिटिश गैरिसन पर हमला करने के लिए पिल पड़ने में समय नहीं 
खोया । शस्त्रागार से तोपें ले आई गई और 6 जून को सुबह 0 बजे हमला कर 
दिया गया । मोच्चेबंदी को तोपखाने से घेर लिया गया था और पाइवंस्थ दूसरे 
भवनों, बंगलों और चारदीवारियों पर सैनिको ने मोर्चा जमा लिया था | पहला 
सीधा आक्रमण 2 जून को किया गया, रिसाले ने हमले का नेतृत्व किया कितु 
शत्र पक्ष द्वारा अंधाघुंध गोलीबारी करके दो ट्क जवाब दिया गया । तब लगा- 
तार सशक्त बमबारी और शत्रु पक्ष की गोलियों का मुंह बंद कर देने की युद्ध 
नीति अपनाई गई । 

भारी गोलाबारी करने से शत्रु के खेमे में तबाही मच गई । समाप्त होते जा 
रहे साधनों और तेजी से कम हो जा रहे सैनिकों के कारण घिरे हुए अंग्रेजों को 
ज्यादा समय तक बचे रहने की उम्मीद नहीं रह गई थी । ब्यग्रतापूवंक निकटस्थ 
शहर, लखनऊ से मदद के लिए अपीलें की गई । कितु लखनऊ तो अपनी ही 
मुसीबत में फंसा था अतः कोई सहायता न मिल पाई। कलकत्ता से गवर्नर जन- 
रल ने मदद भेजने का वायदा किया था कितु वहां से तो संचार व्यवस्था ही 
ठप्प हो गई थी । 


नील के अत्याचार 

एक ओर कानपुर से तरस भरी अपील की जा रही थी ओर दूसरी ओर 
बनारस और इलाहाबाद में नील विद्रोह को कुचलने में व्यस्त था जिसमें लूट 
आगजनी और ह॒त्याकांड की क्र लहर फैल गई थी। मेरठ और दिल्ली में 
विद्रोह प्रारंभ होने के तुरंत पश्चात गवर्नर जनरल ने प्रथम क्यूजिलर, मद्रास 

से नील को बुला लिया था और उसे विश्लेह का दमन करने के लिए भेज दिया 
था । निर्दयी और बेरहम अधिकारी नील का अधकुचली कार्यवाहियों में विश्वास 
नहीं था। वह 3 जून को बनारस पहुंचा । लखनऊ में पहले ही विद्रोह शूरू हो 
चुका था और दूसरे ही दित आजमगढ़ में विद्रोह हो जाने की खबर मिली । नील 
ने बजञ्ममृष्टि के साथ विद्रोह दबा दिया कितु इतने पर भी उसे संतोष नहीं हुआ। 
उसने आतंक का वास्तविक शासन स्थापित कर दिया, राह में जो भी आया नष्ट 
हो गया । काए के अनुसार, उसने (कानपुर) के रास्ते में पड़ने वाले उन सभी 
स्थानों पर जो शत्रुओं के कब्जे में थे, हमला करने और उन्हें विनष्ट करने के 
लिए रेनॉड को आदेश दे दिए । “रास्ते के आसपास के अनेक गांवों में आग लगा 
दी गई और मानवमात्र भी दिखाई देने के लिए शेष न रह गया। ...... सैनिक 
अधिकारी इस तरह से अपराधियों का शिकार कर रहे और उन्हें फांसी पर लटका 
रहे थे मानो वे आवारा कुत्ते, या गीदड़ या उनसे भी नीचे की श्रेणी के की डे-मकोड़े 
हों ।? ऐसा कार्य का कथन है। स्वेच्छिक जल्लादों की पार्टियां जिले में बिखर 
जाती थी ...... लोग शेखी बघारते थे कि उन्होंने कितने लोगों को मारा, “बह 
भी बिल्कुल कलात्मक ढंग से” आम के पेड़ ही टिकटियां थी और उन्हें 
हाथी के पांव तले रोंदा जाता है । शिकार को इस तरह लटका दिया जाता था 
जिस तरह “आठ (8) का अंक हो ।” इसमे आइचये की कोई बात नहीं हिदुस्तानी 
अंग्रेजी सिपाहियों को “इंसान के भेष में शेतान” कहते थे । जब नीच 9 जून को 
इलाहाबाद से आगे बढ़ा तब उसे सूनी सड़कों पर सवारी के लिए घोड़े न मिल 
पाए और वे सब उन पालकी गाड़ियों में चल पड़े जिन्हें हिंदुस्तानी खींच रहे थे । 
वह तेजी के साथ कानपुर की ओर नहीं बढ़ पाया क्‍योंकि स्थात्तीय लोगों के 
सहयोग के बिना वह माल असबाब ढोने के लिए जानवर और गाड़ियां नहीं इकट्ठी 
कर सका था | 

आइए कानपुर की ओर | 23 जून को-प्लासी के युद्ध के ठीक सो साल बाद 
दूसरा जोरदार हमला किया गया कितु, इसका भी जबाब समान प्रबलता से दिया 
गया था। यद्यपि अंग्रेजी रक्षक सेना इस अग्नि परीक्षा के बाद जीवित बच गई किंतु 
वह बुझते चिराग की लौ मात्र थी। दूसरे ही दिन व्हीलर ने “जान बचाओ” का 
अंतिम एस ओ एस (सेव अवर सोल) लखनऊ भेजा । यह निराशा की चरम 
स्थिति थी जब उसने लिखा “हमारी ब्रिटिश आत्मा ही शेष बची है और वह 
सदा नहीं बनी रहेगी। यह निश्चित है कि हम मरेंगे कितु चुहों की तरह बिल में 
घुसे रह कर नहीं ।” 


] काए; बही पृष्ठ 35-36 

व्हीलर का आत्म सम्रपंण 

राहत मिली तो कितु वहां से नही जहां से उम्मीद थी अपितु शत्रुओं की 
ओर से। 25 जून को, नाना ने कानपुर के संपन्न घराने की एक महिला, 
श्रीमती ग्रीनवे द्वारा यह संदेश भिजवाया कि “वे सभी जो लाई डलहौजी के कार्यों 
से किसी तरह संबद्ध नहीं हैं और अपने हथियार रखने के लिए तैयार है सुरक्षा 
पूर्वक इलाहाबाद की ओर भेज दिए जाएंगे । दूसरे ही दिन, नाना के प्रति- 
निधियों के रूप में, अजीमुल्ला और ज्वाला प्रसाद को संधिवार्ता के लिए भेजा 
गया । आत्म समपंण की एक संधि पर हस्ताक्षर किए गए जिसके अनुसार व्ही- 
लर ने अपनी गेरिसन, तोपें और खजाना सौप देने का करार किया और हर 
आदमी को अपने साथ अपनी वदहूक और 60 राउंड गोलियां ले जाने की 
अनुमति दी गई । बदले में, नाना ने वायदा किया कि वह स्त्रियों, बच्चों और 
घायलों को ले जाने के लिए आवश्यक सवारी की व्यवस्था करेंगे और खाने पीने 
के सामान सहित घाट पर नावे तैयार रखेंगे । 


सती चोरा घाट पर कत्ले आम 

27 जून को, शरणा्थियों को हाथियों और पालकियों पर सती चौरा घाट, 
जहां से उन्हें नाव पर चढ़ना था, ले जाया गया, वहां पर 40 नावें पहले से ही 
तैयार रखी गई थी । इसी के बाद, अपराध का वह दारुण दौर चला जिसकी 
निदा सारी दुनियां में की गई। वस्तुतः हुआ क्या धा इसे कभी भी, कोई भी न जान 
पाएगा। मावत्रे थामसन और डेलाफोसे ही ऐसे भाग्यशाली थे जो कत्ले आम 
से बच सके और इसकी भयानक कहानी बताने के लिए जिंदा रहे। उनके 
कथनानुसार, नदी का पाट कम चौड़ा था, नावों पर तागढ़ थी, और सवारियों 
को पानी से होकर बड़ी मेहनत से वहां तक पहुंचना पड़ता था। अपने भूतपूर्व 
शासकों की दुदंशा देखने के लिए घाट पर भारी भीड़ इकट॒ठा हो गई थी । 
“हुर देव” मंदिर के चबूतरे पर बिछी एक दरी के ऊपर तात्या, बालाराव, अजी- 
मुल्ला और ज्वाला प्रसाद बैठे थे। नाना वहां पर नहीं थे। जैसा थामसन ने 
लिखा है “जैसे ही आखरी आदमी नाव पर चढ़ा 'चलो' शब्द तो था कितु तट 
से एक संकेत भी था--सभी देशी नाविक नावों से कूद पड़े और किनारे की 
तरफ बढ़ने की कोशिश करने लगे । हमने उन पर तुरंत गोली चला दी ।” उन्हीं 
सेनिकों ने, जो शरणाथियों को अपनी अभिरक्षा में घाट तक लाए थे, उन पर 
गोली चलानी शुरू कर दी | बदले में जवाबी गोलियां चली। इसके बाद ही हुल्लड़ 
मच गया। सैनिक और घाट पर घात लगाए तोपें कारंवाई में आ गई और 
तावों की छप्पर वाली छतों पर आग लग गई । कुछ लोग जलकर मर गए जब 

कि बहुत से लोग बंदूकों से छूटने वाली गोलियों के आग में जल-भुन गए । 
लगभग 200 लोग बाकी बचे, जिनमें अधिकतर औरतें और बच्चे थे, केंद 
कर लिए गए। केवल एक ही बोट बचकर आगे बढ़ सकी, उसे भी बाद में 
पकड़ लिया गया । इसी बीच उसमें से चार सवार निकल भागे थे और अपनी 
जान बचा ली थी । 


बीबीघर कत्ले आम 

उन 200 व्यक्तियों में से, जिन्हें कद कर लिया गया था, पुरुषो को तो 
गोली मार दी गई थी और स्त्रियां तथा बच्चों को (जिनकी संख्या लगभग 
50 थी ) बीबीघर नाम के एक छोटे से स्थान पर रखा गया धा। 7 जुलाई 
को जब मेजर जनरल हेवलाक की सेना कानपुर के पास पहुंची और 
विद्रोही नेताओं को विश्वास हो गया कि अब वे कानपुर पर ज्यादा समय तक 
कव्जा न रख पाएंगे तो सिपाहियों की एक ट्कड़ी को कंद खाने की खिड़कियां और 
दरवाजों से भोली चलाकर सभी कैदियों को मार डालने के लिए भेजा गया। 
कितु सिपाहियों ने केवल कमरे की दुछत्तियों पर ही गोली बरसाई । इसलिए कुछ 
कसाइयों को बुलाया गया, आदेश किसका था यह पता नहीं और उन्होंने अभागे 
कदियों को हलाल कर डाला। दूसरे दिन उनकी लाशें एक नजदीक के कुएं में 
डाल दी गई । 


कानपुर में अत्याचार 

कानपुर में हुए इन दोनो कत्ले आमों की 857 की घटनाओं के बीच 
सबसे अधिक बदनामी हुई है। इंगलेंड और भारत में स्कूली बच्चे इन दुःखद 
घटनाओं के बढ़ा चढ़ा कर किए गए वर्णन पढ़ पढ़ कर ऊब गए है जब कि 
इतिहासकारों के क्षेत्र के बाहर कुछ ही लोग भारतीयों पर हुए इनसे भी अधिक 
नृशंस अत्याचारों के बारे में जानते हैं, जिनमें मारे गए लोगों की संख्या कानपुर में 
मृत इन व्यक्तियों से कई ग्रुनी अधिक थी । 

शायद नील के जंगली ओर अंधाधुंध अत्याचारों के कारण ही विद्रोहियों ने 
इन कल्लेआमों का अपराध किया । और उसका परचातृवर्ती प्रतिशोध भी, जब 
कि उसने अपने शिकारों को मारे गए लोगों का खून चाटने के लिए मजबूर कर 
दिया, उतना ही निदनीय था । 

कितु भारत में स्थित अंग्रेजों की स्मृति में कानपुर का कुआं सदा ही बना 
रहा । इससे उनके इस देश के निवासियों के प्रति भावी दृष्टिकोण पर भी प्रभाव 
पड़ा । ऐसा क्‍यों ? निर्देयता, निश्चय ही, किसी विशिष्ट राष्ट्र या किसी विशिष्ट 

युग की बुराई नहीं है और युद्ध में प्रथम मृत्यु तो मानवता की ही होती है और 
वह भी विशेष रूप से तब, जब कि युद्ध राष्ट्रीय या जातीय हो । रसेल क। एक 
उद्धरण देखे, “हमने एक जमाने में यहृदियों को उसी तरह यंत्रणा दी थी, जिस 
तरह हिंदुओं और मुसलमानों ने अब ईसाइयों के साथ किया है । और हमारे घर्म 
यौद्धाओं ने यदि नाइटों वे नहीं तो कम से कम उनके बबंर अनुवादियों ने मुसल- 
मानों की तंग भावना को भी मात कर दिया । असहाय गैरिसनों का, जिन्होंने 
संघ पत्र के तहत आत्म समर्पण किया, सदा ही कत्लेआम किया गया। ,मध्य- 
कालीन यूरोप के इतिहास में ऐसे अनेक उदाहरण मिल जाएंगे जहां ऐसे ही 
नृशंस हत्याकांड हुए जैसा कि कानपुर का था। सभ्यता के इतिहास के दौरान 
इनके समान ही ह॒त्याकांडों के अधिक उदाहरण मिलेंगे और भी उन राष्ट्रों के 
बीच जो अधिक साथ होने का दावा करते है | शायद रसेल ने यह कहते हुए 
इस दुःखद स्थल का ही संकेत किया है । वास्तव में कानपुर के कत्लेआमों की इस 
अतिशयोक्ति में तथ्य इतना ही है कि यह कुकर्म एक शासित जाति द्वारा काली 
जाति द्वारा किया गया जिन्होंने अपने प्रभुओं का खून बहाने की हिम्मत दिखाई । 
यहां पर मात्र जी हुजूरिया युद्ध नहीं था अपितु धर्म युद्ध था, जाति युद्ध था, और 
प्रतिशोध तथा नफरत का युद्ध था जिसमें राष्ट्रीय स्तर पर विदेशी शासन का 
जुंआ उतार फेंकने की कोशिश की गई थी । 

ये कत्लेआम इतिहास के निविवाद तथ्य है। कितु उनका अतिक्षयोक्ति पूर्ण 
सनसनी खेज और बढ़ा चढा वर्णन जिसकी रंचमात्र भी छानबीन संभव नहीं है, 
पाठक को फिसी निश्चित दिशा में नहीं ले जा पाता। इतिहासकारों ने इन 
अपराधों के लिए नाना को जिन्हें पिशाच, शैतान और लुच्चा कहा गया है, दोषी 
ठहराया है जब कि अन्य इतिहासकारों ने सती चौरा घाट पर हुए भत्याचारों के 
लिए अजीमुल्ला, ज्वाला प्रसाद और बाला साहब के साथ तात्या टोपे के ऊपर 
आरोप लगाया है । कहा गया है कि अंग्रेजों को घाट तक पहुंचाने और फिर 
उनकी सामूहिक हत्या कर देने के लिए एक पृव॑निदिचत दुरभि संधि थी । यद्यपि 
यह कहानी बहुत हीं सारहीन साक्ष्य के आधार पर गढ़ी गई है फिर भी घाट पर 
सैनिकों और तोपों की त्वचा नदी के दूसरे तट पर चौहान जमीदारों की उप- 
स्थिति से कुछ पूवंयोजना की गंध आती है। कितु क्या नाना अथवा तात्या का 
इसमें हाथ था ? यह तथ्य शंका से परे साबित नहीं हो सका । किसी सबूत के 
अमाव में, जान लैंग का कहना है, “मुझे अफसोस है और विशेष रूप से इस 
विषय पर उपलब्ध पत्रों को पढ़ने के बाद, कि मैं उस पैशाचिक अत्याचार और 
वीभत्स कत्लेआम के लिए इस व्यक्ति (नाना) को दोषी न ठहरा पाऊंगा |” 


अर ननन 
| जे० लैंग ; वही, पृष्ठ 4[2--3 

कर्नेल माड ने भी इस हत्याकांड में नाना का हाथ होने के विषय में संदेह व्यक्त 
किया है | 

घाट पर हुए हत्याकांड में तात्या का हाथ होने के बारे में कुछ प्रत्यक्ष 
दर्शियों ने कहा है कि तात्या से, जो सारी घटना को देखते हुए मंदिर की दुहृत्ती 
पर बेठे हुए थे, संकेत मिलते ही मारकाट की शुरूआत हुई । जैसा सभी को पता 
है नौकाओं के लिए व्यवस्था करने का भार तात्या को सौंपा गया था। तात्या 
के बयान के अनुसार, “(मैंने) 49 नौकाएं तैयार करवाई और सभी के नौकाओं 
पर चढ़ जाने के बाद मैंने उन्हें इलाहाबाद की ओर जाने के लिए कह दिया। 
सिपाही नदी में कूद गए और कत्लेआम शुरू कर दिया।” जो संकेत तात्या 
ते दिये थे वह बोटों के चलने के लिए था लेकिन उसके कत्नेआम करने 
का संकेत होने का गलत अर्थ लगाया गया । फारेस्ट ने लिखा है, “बिबर्ट (जो 
नाव पर सवार होने वाला अंतिम व्यक्ति था)” औफ कहा जो महीनों की अविश्वस- 
नीय कठिनाइयों और कंद से छुटकारा पाने पर मुक्ति का स्वागत करने के लिए 
27 लि अब कितु आदेश का यह शब्द विश्वासघातियों के कानों तक पहुंच गया । 
बिगुल की अशुम आवाज सुनाई पड़ी और एक संकेत पाते ही फौज ने नावों पर 
हमला कर दिया । मु 

मावत्रे थामसन की गवाही के अनुसार जैसा पहले भी उल्लेख किया जा 
चुका है यह तो अंग्रेज थे जिन्होंने पहले गोली चल।ई क्योंकि नाविकों ने नावें 
छोड़ दी थी | हो सकता हैं इस बात से मिपाही उत्तेजित हो गए हों जो नील के 
बबंर अत्याचारों की खबरें पाकर पहले से ही जले मुने बैठे थे । जैसा सेन ने कहा 
है यदि सेनिकों का प्रधान होने के कारण नाना उस कुक्ृत्य के लिए कानूनन दोषी 
कहे जा सकते हैं तो नैतिक अपराध में नील का भी उतना ही हिस्सा था । 

सर जाजं ट्रेवेलतल के नमक मिर्च लगा कर पेश किए गए लेखे जोखे के, 
जिसका प्रमुख आधार नानक चंद की डायरी और नाथ वेंस्टने प्राविस के पुलिस 
आयुक्त कनंल विलियम्स के समक्ष दिए गए 63 गवाहियों के बयान ही हैं उत्तर 
में हम केवल फारेस्ट को ही उद्धृत कर सकते हैं जिसने लिखा कि वे (बयान) 
विसंग्रतियों से पूर्ण थे और उन पर बड़ी सावधानी से विचार करना होगा। 
सरकारी गोपनीय रिपोर्टो, गैर सरकारी परीक्षाओं और प्राइवेट लोगों की 
अजियों से यह पता लग जाता है कि वे यद्यपि गहरी काली नहीं है जितनी रंग कर 
बनाई गई है। साक्ष्य से यह भी साबित हो जाता है कि गारद के प्षिपाहियों ने 
उनकी (बीबीघर के कीदियों की) हत्या करने से इंकार कर दिया था। यह घृणित 
अपराध नाना की गारद के पांच गुंडों ने किसी दरबारी की उक्साहट पर किया 
था, शायद कानपुर की अपनी पराजय पर नाना के बिदूर भाग जाने के पश्चात्‌ । 

हम भी उसी निष्कर्ष तक पहुंचते है जो सर जार्ज कैम्पवल ने अपनी 
मेमायर्स में निकाला है। हमें दो बातें याद रखनी होंगी : एक तो यह, कि ऐसा 
निष्ठुरता में नहीं किया गया था अपितु क्रोध और निराशा के उस क्षण में किया 
गया था जब हेवलाक ने विद्रोहियों को हरा दिया था और आगे बढ़ा आ रहा 
था : और दूसरी यह कि हमने ऐसे कार्यों हेतु उत्तेजित करने के लिए वहुत कुछ 
किया था। बाद में बड़ी सावधानी से जांच की गई थी और हम उस मामले में 
किसी पूर्व-धारणा या निर्देश को खोज पाने में असफल रहे हैं । नील ने तो कत्ले 
आम से भी अधिक निदनीय कार्य किये थे ॥! 





] रसेल द्वारा उद्धृत सर जी कैम्पवेल के मेमायर्स आफ माई इंडियन करियर में से, वही, 
भूमिका, पृष्ठ |! 


6. तात्या-संनिक सलाहकार के रूप में 


कानपुर शहर से अंग्रेजों के अधिकार का अंतिम चिह्न भी मिट जाने के साथ ही 
मराठा साम्राज्य को पुनः स्थापित करने का नाना का स्वप्त सच होता हुआ 
प्रतीत हुआ | 30 जन को पेशवा काल की शानौ-शौकत और धूमधाम के साथ 
उन्हें पेशवा के रूप में घोषित किया गया। इस भव्य दृश्य को देखने के लिए 
कानपुर और आसपास के गावों के लोग भारी संख्या में बिठर की ओर उमड़ 
पड़े । जबकि बिद्र में दावतें हो रही थी और आमोद प्रमोद का वातारण था 
तथा पेशवा के राज दरबार से घोषणाएं की जा रही थी, उसी समय तात्या सतक॑ 
और होशियार थे और नवोदित मराठा साम्राज्य के संबंध में मृगत्ष्णा को 
स्वीकार नहीं कर सके थे । वह जानते थे कि अपना प्रभुत्य पुनः स्थापित करने के 
लिए अंग्रेजी फौजें पुनः तैयारी करके और जोर शोर के साथ हमला करेगी । इसी 
वजह से उन्होंने समय नहीं खोया तथा कानपुर की रक्षा के लिए अपनी फौजों 
को व्यवस्थित करने के काम में लग गए । 

सत्ता हाथ आते ही, नाना ने शासन की बागडोर संभाल ली। उन्होंने 
पूर्णत: बिखर गए प्रशासन को नए रूप में स्थापित करने का प्रयास किया । 
उनका पहला काम कानून और न्याय की व्यवस्था करने का था और नाना ने 
अपनी सत्ता स्थापित करने के लिए कड़ी कार्रवाई की । उन्होंने अपने भाई बाबा माढ़ 
के अधीन आपराधिक मामलों को निपटाने के लिए एक न्यायालय का गठन किया 
और अजीमुल्ला तथा ज्वाला प्रसाद को अतिरिक्त न्यायाधीश नियुक्त किया। 
होला सिंह कोतवाल तथा वसीउद्दीन काजी के रूप में नियुक्त किए गए । सेना के 
लिए रसद का इंतजाम मौला नाम के एक नागरिक को सौंपा गया । पुरानी हिंदू 
आपराधिक विधि, जो राज्य के अनुयोजन के पहले लागू थी, पुनः प्रारंभ की 
गई | चोरों और कुकमियों को न्यायालय में पेश किया जाता था और जो अप- 
राधी सिद्ध हो जाते थे उन्हें अंगच्छेद की सजा दी जाती थी ओर गधे की पीठ पर 
बैठा कर सड़कों पर घुमाया जाता था । 

इतना सब होने पर भी, नाना का राज्य हिंदू राज्य नहीं था। विद्रोह के 
प्रारंभ होते ही, इस्लाम का हरा झंडा भी फहराया गया था परंतु पुरानी सांप्र- 
: द्ायिक उग्रता का नामोनिशान भी न था। अनेक कट्टर मुल्ला भी थे जो नाना 

के दरबार में हाजिर होते तथा उनके हासन का पूरी तरह समर्थन करते थे। 
ऐसा मालूम होता था मानों वे समी यह चाहते थे कि पुराना समय अपनी सारी 
समस्याओं सहित वापस आ जाए और पुराने जमाने के सुदिन फिर लौट आएं। 


तात्या की रक्षा व्यवस्था 

हमलावर अंग्रेजों के साथ पहला मुकाबला 0 जुलाई को हुआ। इस तरह 
तात्या को अपनी सुरक्षात्मक व्यवस्था करने के लिए मुश्किल से पंद्रह दिन का 
समय मिला । उनकी फोज में सैनिकों की संख्या लगभग 20,000 हो गई थी, 
इनमें से अधिकांश जमीदारों के नौकर चाकर और देशी लामबंदी के लोग थे । 
हथियारों का अभाव नहीं था । उन्हें गुप्तचरों के फैले जाल की भी सेवाएं प्राप्त 
थी। इसमें शक नहीं कि तात्या के पास अच्छी खासी संख्या में सेना थी । मगर 
क्या वह अंग्रेजी सेना के समात सुसंगठित और अनुशासित हो सकती थी जिसकी 
बागडोर अनेक अनुभवी अधिकारियों और युद्ध विजेताओं के हाथ में थी जिनके 
पास उनसे अच्छे हथियार उपलब्ध थे ? व्हीलर पर विजय प्राप्त करने से 
विद्रोही सेनाओं का मनोबल ऊंचा हो गया था कितु उनकी विद्रोही भावना मात्र 
ही ऐसी सेना जो उखाड़ फेंकने के लिए पर्याप्त न थी जो बने रहने के लिए 
एड़ी-चोटी का जोर लगाकर युद्ध कर रहे थे । तात्या को वास्तविक युद्ध का कोई 
सामरिक अनुमव नहीं था । फिर भी उन्होंने कानपुर की सुरक्षा के लिए कुशलता- 
पूवंक योजनाबद्ध तरोके से मोर्चा बंदी की । उन्होंने अपने आदमियों को सामरिक 
महत्व के स्थलों पर इस प्रकार रखा कि विरोधियों ने भी उनकी कुशलता के 
लिए सराहना की । 


हेवलाक का अभियान 

जिस समय तात्या इस तरह अपनी मोर्चाबंदी में व्यस्त थे उसी समय हेवलाक 
कानपुर पर पुनः कब्जा करने और लखनऊ के छुटकारे के लिए आगे बढ़ने की 
तेयारी कर रहा था। हेवलाक को चालीस वर्ष का सेना का अनुभव प्राप्त था 
और उसने अफगानिस्तान, पंजाब और पिया में विशेष ख्याति प्राप्त की थी । 
बह अतिसंयमी व्यक्ति था, लेडी कनिंग के अनुसार उसका दुबला पतला शरीर 
बूढ़ा होने पर भी अत्यंत सक्तिय था, मानो वह इस्पात का बना हो । दबंग नील 
को उसकी जगह बनाए रखने के लिए और खोए हुए नगरों को पुनः प्राप्त करने 
के लिए ऐसे ही व्यक्ति की जरूरत थी | 

हेवला॥ 30 जून को, जिस दिन नाना को पेशवा घोषित किया गया था, 
इलाहाबाद पहुंचा । व्हीलर के आत्म समपंण की सूचना शीघ्र ही उसके पास 

पहुंची । उसके 7 जुलाई को इलाहाबाद छोड़ने के पहले ही, कैप्टन रेनार्ड के 
नेतृत्व में एक अग्रिम दस्ता कानपुर के लिए चल पड़ा था । 


फतेहपुर का युद्ध 

रेनाइं 0 जुलाई को फतेहपुर के बाह्यांचल में पहुंच गया | स्टेशन विद्वो- 
हियों के हाथ में था | न्यायाधीश ठक्कर को छोड़कर बाकी सभी अंग्रेज अधिकारी, 
सिपाहियों के विद्रोह करते ही स्टेशन छोड़ चुके थे। रेनाड में संयम नहीं रह 
गया था। वह तुरंत स्टेशन पर कब्जा करके अपने लिए ख्याति अर्जित करना 
चाहता था। अग्रिम दस्ते को नष्ट अ्रष्ट करने के लिए ज्वाला प्रसाद के नेतृत्व 
में तात्या के सैनिकों की भारी संख्या इंतजार कर रही थी । हालांकि रेनार्ड उस 
जाल से बच निकला जो तात्या ने उसके लिए बिछा रखा था। अगर उसने 
कोशिश की होती तो एक भी आदमी कहानी बताने के लिए जिंदा न बच 
पाता । 

]2 जुलाई के प्रात:कालीन धुंधलके में, हेवलाक और रेनार्ड मिल गए, इस 
तरह तात्या की योजना ध्वस्त हो गई । ज्वाला प्रसाद को हेवलाक के भा पहुंचने 
की जानकारी न मिल पाई । केवल रेना्ं के सेनिकों को ही समझकर उन्होंने 
सामने से गोलाबारी शुरू कर दी और उसके बगली दस्ते को भयभीत कर 
दिया । जल्दी ही सम्मिलित फौजें उस पर टूट पड़ी। दुश्मन की बैटरी ने 
उसकी टुकड़ियों पर कहर ढा दिया और चारों तरफ से श्षत्रु की गोलाबारी ने 
उन्हें भून डाला । माड की एक गोली ज्वाला प्रसाद के हाथी को लगी । सैनिकों 
ने, अपने नेता को गिरता हुआ देखा तो अपनी अपनी बंदूर्के छोड़कर युद्ध भूमि से 
पीठ दिखा गए । घुड़सवारों ने बड़ी बहादुरी से युद्ध किया मगर दुश्मन की 
बंदूकों की गोलियों ने उन्हें तितर बितर कर दिया । ग्यारह तोपों के साथ साथ 
मगर पर अंग्रेजों का कब्जा हो गया । फतेहपुर हेवलाक की पहली जीत ओर नाना 
के सैनिकों की पहली हार थी ओर इससे उनके मनोबल पर भारी प्रभाव पड़ा । 


आग में संघर्ष 

दूसरे दिन ओँग में जम कर मुकाबला हुआ । फतेहपुर की मुठभेड़ के पश्चात्‌ 
ज्वाला प्रसाद, नई टुकड़ियों की वृद्धि के साथ, औंग की ओर पीछे हट गए । 
औंग की स्थिति काफी सुरक्षात्मक थी, गांव के सामने खाई बंदी थी जिस पर 
दो नौ-पाउंडर तोपें लगाई गई थी। गांव के दोनों बगल में सघन वृक्षों से पूर्ण, 
चहार दीवारी वाले घने बगीचे थे जो सिपाहियों के लिए अच्छी खासी पनाह 
थी | । 

दोनों पक्ष जोरशोर से भिड गए । नाना की फौजें चार घंटे तक शत्रुओं 
की गोलाबारी के सामने टिके रही । गांव के भीतर उन्होंने बड़ी वीरता के साथ 
मुकाबला किया लेकिन शत्रु पक्ष की लगातार गोलाबारी के कारण उन्हें पीछे 
हटकर पांड नदी के पुल पर मोर्चा जमाना पड़ा और अपने पीछे अनेक मृतक 
व्यक्ति छोड़ने पड़े । 


महात सामरिक भूल 

पत्थर के इस पुल का युद्ध संबंधी विशेष महत्व था। लेकिन हेवलाक को 
अपने ग्रुप्तचरों से यह जानकारी मिलने पर बहुत ही आइचयय हुआ कि इस पुल 
को नष्ट नही किया गया था। विद्रोहियों की स्थिति श्रेष्ठ थी और इसकी 
सुरक्षा के लिए खाई तो थी ही गैरिसन कैलिबर की दो तोपें भी लगी थी यद्यपि 
उनका उद्ृंश्य यही था कि अंतिम उपाय के रूप में पुल को उड़ा दिया जाएगा । 
नदी में बाढ़ आई हुई थी | हेवलाक के पास पीपे (पट्टा) नही थे और युद्ध क्षेत्र के 
भीतर नावें पा लेता भी उसके लिए आसान नहीं था । पुल के विनाश से कानपुर 
की ओर उसका प्रस्थाव धीमा पड़ गया होता । एक क्षण भी खोने लायक नहीं 
था । यद्यपि उसकी सेना औग में हुए सारे दिन के युद्ध में काफी थक गई थी फिर 
भी उसने उन्हे विश्राम नही करते दिया । उसकी फौजें पांच घंटे तक पुल के 
निकट पहुंचने के लिए धूप में मार्च करती रहीं । 

तात्या और उसके सैनिक इस पुल के युद्ध संबंधी महत्व से अनभिन्न नहीं 
थे। उन्होंमे उसकी सुरक्षा के लिए विशेष ध्यान दिया था और यह जिम्मेदारी 
बाला राब को सौपी गई थी । उनका विचार तब तक पुत्र की रक्षा करने का 
था जब तक रक्षण्रीय होता नही तो इसे उड़ा देना था। शायद उन्हें अपने सुरंग 
बनाने वालों और खनिकों पर जरूरत से ज्यादा विश्वास था । 

जब हेवलाक की फौजें मौक्रे पर.पहुंची तो प्रवेश द्वार पर जमकर संघर्ष 
हुआ । तोपों से काफी समय तक गोलाबारी होती रही, कितु निर्णायक मौके पर 
दो तोपें बेकार हो गई । जब पुल को उड़ा देने के आदेश दिए गए तब उनका 
पालन बड़ी अक्षमता से किया गया । केवल एक मुडेर ही उड़ाई गई, शेष मेहराबें 
वैसी ही बनी रही । हेवलाक ने पुल पार करके विद्रोहियों को तोपों पर कब्जा 
कर लिया और उन्हें कानपुर की तरफ भागने के लिए मजबूर कर दिया । 

इस महत्वपूर्ण पुल को उड़ा पाने में असफलता वस्तुत: ऐसी महान साम- 
रिक भूल थी जिसके लिए तात्या को ठीक ही दोषी ठहराया गया था। 
आखिर पुल पर युद्ध करते में अपने सैनिकों की शवित का दुरुपयोग करने का 
क्या तुक था ? जिसे यदि औंग से पीछे हटते ही उड़ा दिया गया होता तो अंग्रेज 

फौजों को आगे बढ़ने के लिए काफी समय तक रुकना पड़ता । 

इस भूल का उसे भारी मुल्य चुकाना पड़ा क्योंकि इससे हेवलाक के लिए 
कानपुर का, जो भावी संघर्ष का महत्वपूर्ण क्षेत्र था--रास्ता आसानी और जल्दी 
का हो ग़य। और इसी वजह से वह समय रहते लखनऊ को भी मुक्त करा 
सका । 


कानपुर का युद्ध 

पांडु नदी तो पार कर ली गई मगर कानपुर अभी भी दूर था। अभी एक 
युद्ध और करना शेष था---अंतिम और निर्णायक यूद्ध । हेवलाक के पास यह 
खबर पहुंच चुकी थी कि नाना ने अंग्रेज स्त्रियों और बच्चों को कंद कर लिया 
था। उसके लिए तेज गति का ही विश्येष महत्व था क्योंकि वह कैदियों को यथा 
संभव शीघ्र सहायता देना चाहता था । 

हेवलाक ने लगातार तीन युद्धों में विजय पा ली थी इससे राष्ट्रीय सेना का 
मनोबल टूटने लगा था | उनके लिए यह अंतिम मौका था। कानपुर के युद्ध में 
ही यह निर्णय होना था कि नवस्थापित मराठा साम्राज्य बना रहेगा या नही। 
रक्षात्मक मोर्चों के चुनाव में भारी कुशलता प्रदर्शित की गई। ग्रांड ट्रंक रोड 
तथा कानपुर कैंटूनमैंट रोड के चौराहे से एक मील पहले सेनाएं दोनों सड़कों 
को काठती हुई मेहराव के रूप में तैनात की गई। उनकी मोर्चा बंदी इस तरह की 
गई थी कि दोनों सड़कों से होकर निकल पाना असंभव था। इस मोचचें के साथ 
साथ तोपें भी लगाई गईं थी जिसमें अनेक गांव भी समाविष्ट थे। इनके पीछे 
पैदल सेना रखी गई थी । ; 

काए ने कानपुर के युद्ध में टुकड़ियों के व्यवस्थापन में दिखाई गई उत्कृष्ट 
सामरिक कुशलता के संबंध में काफी कुछ कहा है और इस बात पर आइचयें भी 
व्यक्त किया है कि नाना के सेनाध्यक्षों में ऐसी कुशलता थी । इसका उत्तर खोज 
निकालना कठिन नहीं है | जैसा कि सर विलियम हंंटर ने लिखा है “नाना ने 
जो कुछ थोड़ी बहुत सैनिक प्रतिभा का प्रदर्शन किया वह मात्र तात्या टोपे की 
वजह से थी ।”” 


कानपुर का पतन 
एक बार फिर अंग्रेज सेनाध्यक्षों ने राष्ट्रीय सेनाध्यक्षों को मुंह की खिला 
दी । हेवलाक ने बाएं की ओर मुड़ने की चालाकी दिखाई और आम के बगीचों की 

घनी छाया के पीछे से शत्रु के बाएं बाजू को घेर लिया । विद्रोही पहले तो इस 
सेन्‍्य संचालन के उद्देश्य को समझ ही न सके । और जब तक समझे इसी बीच 
घुड़सवार सेना ने उन पर हमला कर दिया तथा गोली वर्षा शुरू कर दी। संघर्ष 
भयानक था ओर मारी नर संहार हुआ । छुटपुट युद्ध भी काफी हुआ । किंतु जैसे 
ही हेवलाक का दबाव आगे की तरफ पड़ा उसने अपने आप को दुश्मन की 
फौजों के बीच पाया | द्वितीया के चंद्रमा की तरह शत्रु के पक्ष के सैनिक बिखरे 
हुए थे, विद्रोही पैदल सेना व्यूहू बद्ध थी, उनके पाश्वे में असंख्य घुड़वार और 
तोपें थी। दृश्य ज्ञानदार मगर भयावह था। निशान फहरा रहे थे, बिगुल बज 
रहे थे, नगाड़े की गड़गड़ाहट के मध्य उनके सेनाध्यक्ष ने डटी हुई बटालियनों के 
बीच प्रवेश किया। सेनाओं ने उन्हें रास्ता दे दिया । नाना स्वयं कानपुर से विजय 
की इच्छा लेकर आ गए थे । 

गर्मी की तपती दोपहरी में सारे दिन मार्च करने और युद्ध करने की वजह 
से अंग्रेज सैनिक धक गए थे । वे तुरंत मुकाबला करने के अनिच्छक थे। कितु 
अचानक तात्या की 2!-पाउंडर से आग बरसने लगी, उसके गोले तेजी से और 
जल्दी-जल्दी आने लगे। हेवलाक के घोड़े को गोली लग गई, मगर वह तुरंत 
एक टट्टू पर सवार हो गया। ............ वह अकेला इंसान था जो अपना 
सिर उठा सका, हमारे ऊपर इतनी ज्यादा और इतने नजदीक गोलियां बरस 
रहीथी .. ...... यह अप्रतिरोध्य था, झत्रु इतनी नियत निष्ठता और मनोबल 
से हमला कर रहे थे जो मैने शायद ही कभी देखी हो । लेकिन उनका दबाव 
बढ़ता गया, मंदान हताहतों से पट गया था | फिर भी वे 24-पाउंडर से हमला 
करते हुए तब तक आगे बढ़ते रहे जब तक उन्होंने अपने शौर्य की दुर्जेय ट्राफी पर 
अधिकार नहीं कर लिया । 

यह कानपुर के भयंकर युद्ध का अंतिम चरण था । क्योंकि तेजी से हो रही 
गोली बारी के पश्चात्‌ नाना की पैदल सेना” बिखर गई। भारी गोला बारी ने 
उनको पूरी तरह तितर-बितर कर दिया । 

“ऐसा था कानपुर का युद्ध । क्रांतिकारियों ने अच्छी तरह युद्ध किया। उनमें 
से कुछ तो तब भी न रुके जब तलवारों से तलवारें टकराने लगी। उन्होंने अपनी 
तोपों की दुढ़तापूर्वंक रक्षा की और गोलाबारी भी अचूक निशाने बाजी के साथ 
को गई ।* 

कानपुर के युद्ध में वे पराजित हो गए कितु विजय का फल हेवलाक को न 


| जी० डब्ल्यू फारेस्ट : पृष्ठ 389-90 

मिल सका। चिलचिलाती धूप में लगातार मार्च करने और युद्ध के बाद युद्ध 
करने के कारण बुरी तरह थकी हुई उसकी सेना विद्रोहियों का पीछा न कर सकी 
और कानपुर छावनी से दो मील दूर बिना भोजन या तंबुओं के उस रात बिल 
बिलाती रही | जब युद्ध समाप्त हुआ तो अंधेरा हो ही चुका था और रात का 
फायदा उठाकर विद्रोही सेना को भाग निकलने में सफलता मिल गई। इस प्रकार 
तात्या सेना का भारी हिस्सा पुनः प्राप्त करने में सफल हो गए जो महीने भर 
के भीतर उनके पास एकत्र हो गई । 


तात्या सेनाध्यक्ष नियुक्त हुए 

नाना ओर तात्या बिदूर पहुंचे । कानपुर की पराजय से नाना हतोत्साहित 
हो गए थे | उनका भृतपूर्व साम्राज्य समाप्त हो गया था। उन्होंने अपने सनिकों 
का शौय॑ देख लिया था, पराजय का कारण और कुछ नहीं, बस सैनिक नेतृत्व 
की असफलता थी। इस संबंध में एक कहानी प्रसिद्ध है कि अपने सेनाध्यक्षों से 
निराश होकर किस तरह नाना ने उसी रात तात्या को अपना सेनाव्यक्ष बनाया 
और उन्हें विद्रोह की पताक़ा फहराते रहने का आदेश दिया । अब से आगे, 
नेतृत्व तात्या के हाथों में आ गया था । 

हेवलाक ने, इलाहाबाद छोड़ने के ठीक दस दिन बाद, 7 जुलाई को अपनी 
विजयी सेना के साथ कानपुर की ओर कूच किया । कितु अपने देश की स्त्रियों 
की रक्षा करने का उसका संकल्प पूरा न हो सका क्‍योंकि बीबीघर के कैदियों 
को पहले ही मारा जा चुका था । 

नाना, उनके भाइयों और तात्या ने अपने परिवारों के सदस्यों सहित, रात 
के अंधेरे में, [8 जुलाई को बिदूर छोड़ दिया । गंगा नदी को पार कर उन्होंने 
फतेहगढ़ चौरासी में चौधरी भोपाल सिह के यहां शरण ली। 8 जुलाई को मेजर 
स्टीवेंसन ने बिदूर की ओर प्रस्थान किया तथा पेशवा के महल पर कब्जा कर 
लिया। दूसरे दिन नील कानपुर आ पहुंचा और हेवलाक ने लखनऊ को मुक्त 
कराने की अपनी तैयारियां शुरू कर दी । 25 जुलाई तक, उसने गंगा नदी पार 
कर ली । 


नील की वज्त्र मुष्टि 

हेवलाक के प्रस्थान करने के परचात्‌, नील कानपुर का सर्वेसर्वा हो गया। 
कानून और व्यवस्था कायम करना तथा अपराधियों को दंड देना उसकी जिम्मे- 
दारी थी। नील आधे अधूरे प्रयासों का कायल नहीं था और उसने जल्दी ही 
अपती वज्र मुष्टि से सारे नगर को गाय की तरह वश में कर लिया | उसका 


तात्या--सैनिक सालह॒कार के रूप में 39 


विश्वास था प्रारंम में ऋरता ही अंत में दय। है। इसलिए कत्लेआम का प्रति- 
शोघ लेने के लिए उसने दूसरा भयकर असंस्क्ृत और प्रतिहिसक कत्लेआम शुरू 
कर दिया । उसकी इच्छा थी कि हिंदुस्तान के निवासियों को यह दिखा दिया 
जाए कि ऐसे कार्यों के लिए कढो रतम दण्ड दिया जाएगा जिससे उनकी प्रतिरोष 
की भावनाएं कुचल दी जाएं और वे उसे सदा के लिए याद रखें | इसलिए उसने 
ऐसा आदेश जारी किया कि प्रत्येक कुचक्री को फांसी देने के पहले बूचड़खाने ले 
जाया जाए और उसे खून के धब्बों से भरी जमीन के थोड़े हिस्से को जीम से 
च[ट कर साफ करने के लिए मजबूर कर दिया जाए। उसने स्वयं हमें कुछ 
अभागों के उदाहरण दिए है जिन्हें कोड़े मार मार कर उस रक्‍त को चाटने के 
लिए मजबूर कर दिया गया या जिसे बहाने में शायद उनका हाथ भी नहीं था । 
उसने उन समी लोगों से अपना प्रतिशोध लिय। जिन पर उसे विद्रोह में जरा-सा 
मी हिस्सा लेने का संदेह था । 

इतना करने पर भी, नील, अपने शिकार के दिल में भय पैदा कर पाने में 
असफल रहा। वे मृत्यु का असाधारण धेयें के साथ सामना करते थे “मुसलभान 
दर्म और एक तरह की क्रोध युक्त अवज्ञा के साथ जब कि हिंदू मृत्यु को बसा 
ही समझते थे मानो वे किसी यात्रा पर जा रहे हों ।? 

कानपुर का युद्ध निर्णायक था । कानपुर की पराजय से राष्ट्रीय संघर्ष का 
मार्ग बदल गया। विद्रोहियो का, अवध विद्रोह के दूसरे महत्वपूर्ण केंद्र बिंदु 
लखनऊ से संपर्क टूट गया । इससे अंतःशक्ति का केंद्र नष्ट हो गया और अवध 
और उत्तर पश्चिमी प्रांत में युद्ध के लिए अंग्रेजी सेनाओं को एक सामरिक 
क्षेत्र मिल गया और इस तरह इस क्षेत्र में काफी सीमा तक विद्रोह की गति- 
विधियां कमजोर पड़ गई । 

7. तात्या-सेनाध्यक्ष के रूप में 


कानपुर मे विद्रोही सेना की पराजय के पश्चात्‌ नाना के सैनिक क्रियाकलाप की 
पहल तात्या के सशक्त हाथों में आ गई | पश्चात्वर्ती घटनाओं से यह पता लग 
जाता है कि सेनाध्यक्ष के रूप में तात्या की नियुक्ति संबंधी नाना का विनिश्वय 
बहुत ही उचित था । जब दिल्‍ली में होने वाला स्वतंत्रता संग्राम ]] मई से 20 
सितंबर तक कुल चार मास ही चल सका, लखनऊ में दस महीनों तक अर्थात्‌ 
2 मार्च तक चलता रहा, बिहार में सिंह बंधु 858 के अक्तूबर मास तक 
संघर्ष करते रहे, वहीं पर तात्या सबसे लंबी अवधि अर्थात्‌ 47 जुलाई, 857 से 
8 अप्रैल, 858 तक डटे रहे । 

पराजय के कारण नाना हतोत्माहित हो गए थे मगर तात्या नहीं हुए। 
वह पुनः सैनिक संगठन के कार्य में लग गए। उनका मुख्य उद्देश्य कानपुर पर 
पुनः कब्जा करना था। कानपुर के बागी सैनिकों का काफी बड़ा हिस्सा लखनऊ 
की घेरावंदी में मदद करने के लिए निकल भागा था। यह बात साफ थी कि 
हेवलाक घिरी हुई रेजीडेंसी को छुडाने के लिए पूरा जोर लगाएगा। अतः तात्या 
की योजना बिदूर में भारी फौज इकट्ठा करने तथा कानपुर पर उस समय 
हमला करने की थी जब कि हेवलाक लखनऊ में व्यस्त हो । महीने भर के भीतर 
उन्होंने शिवराजपुर में ठहरी हुई इक्तालिसवीं पंदल सेना को अपनी तरफ मिला 
लिया तथा 4000 सिवाही और दो तोपें इकट्ठा कर लीं । नील द्वारा 
हेवलाक को भेजी गई भयप्रद रपट में कहा गया, कि उसकी मदद के बिना इससे 
और इलाहाबाद से परे सारा देश हमारे हाथ से निकल जाएगा, हमारी फोजें 
तथा गोला बारूद सभी दुश्मनों के हाथ में होंगी तथा हम बड़ी मुसीबत में पड़ 
जाएंगे । यह खबर पाकर हेवलाक वापस आया और 6 अगस्त को बिदूर 
का युद्ध लड़ा गया। 


बिद्र का युद्ध 
यहां एक बार फिर तात्या ने रक्षात्मक मोर्चो का चुनाव करने में अपने 
कौशल का परिचय दिया। वह पनाह युक्त चौक से घिसे हुए चौड़े फसीलों के 

पीछे अपना मोर्चा जमाए हुए थे | बाजुओं पर दोनों ओर स्थित गांव और नगर 
बिदूर मुख्य मोर्चे द्वारा समथित थे । सामने गन्ने के घने खेत थे जिनसे पैदल 
सेना को अच्छी खासी आड़ मिल गई थी । कितु इसी आड़ का प्रयोग हेवलाक 
के सिपाहियों ने जपनी गतिविधियों के लिए और तात्या को धोखा देने के लिए 
किया । भयानक संघर्ष के बाद तोपों पर कब्जा कर लिया गया और 
तात्या की फौजें नगर की तरफ निकल भागी । पीछा किए जाने पर उन्होने 
जमकर विरोघ किया, कितु युद्ध में पराजय ही हाथ लगी। एक बार फिर 
सिपाहियों के शौयं का सिक्‍का अपने से श्रेष्ठ सेना पर जम गया और इस यद्ध में 
उन्हें अच्छी खासी ख्याति मिली तथा सेनाध्यक्ष के रूप में तात्या की प्रतिष्ठा 
स्थापित हो गई | अपने एक पत्र में हेवलाक ने लिखा “यह कहना विद्रोहियों के 
साथ न्याय करना होगा कि उन्होंने हठधर्मी के साथ युद्ध किया । अन्यथा वे मेरी 
सशक्त तोपखाने की गोलाबारी के सामने, अधिक अच्छी स्थिति में होते हुए भी, 
घंटे भर भी न टिक पाते ।” यह बात सभी यद्धों के संबंध में सच थी। क्रांति- 
कारिथों में साहस की कमी नहीं थी, उनके पास तो श्रेष्ठ हथियारों का अभाव 
था। सेन ने ठीक ही लिखा है कि “यदि एन्फील्ड की वजह से चिद्रोह हुआ 
था तो एन्फील्ड ने ही विद्रोहियों को दबाने में भी मदद की । 


काल्पी-- पेशवा का नया मुख्यालय 

कानपुर पर पुन: कब्जा करने में सफलता न मिलने पर तात्या ने एक किले 
की जरूरत महसूस की जिसका उपयोग उसके अभियानों के लिए अड्डे के रूप 
में किया जा सके । उनकी नजर काल्‍पी के मजबूत दुर्ग पर पड़ी । यमुना नदी के 
दाहिने तट पर एक प्रपाती चट्टान के ऊपर स्थित और कानपुर से केवल 47 
मोल दूर काल्‍पी सामरिक महत्व की दृष्टि से एक श्रेष्ठ स्थान साबित होता। 
कानपुर के बाद, कालपी के अलावा कोई भी अड्डा अधिक सुरक्षित न होता । 
उनकी दृष्टि से कानपुर पर पुनः कब्जा करने का मुख्य उद्देय ओझल नहीं हुआ 
था। कालयी कानपुर से काफी नजदीक था और दोनों नगरों के बीच बहती 
यमुना नदी अपने आप में एक प्राकृतिक खाई थी | यह नगर फतेहपुर से नाना 
के निर्वा(औ$न स्थान और दो मित्र राज्यों झांसी एवं बड़ौदा से तथा विशेष रूप 
से ग्वालियर से जहां की विशाल सेना पर विजय प्राप्त करने का विचार तात्या 
ने कर लिया था, समान दूरी पर सबके मध्य स्थित था। उन्होंने कालपी पर 
तत्काल अधिकार कर लिया। जब नाना को इसकी जानकारी मिली तो वह 
पेशवा का मुख्यालय वहां स्थानांतरित करने के लिए सहमत हो गए और अपने 
प्रतिनिधि के रूप में राव साहब को भेज दिया। 

42. तात्या होपे 


ग्वालियर का सेन्य-दल 

ग्वालियर के महाराजा के पास 0,000 लोगों का विजश्ञाल परिवार था 
जिनमें से अधिकांश मराठा था। ग्वालियर सैन्‍्यदल में देशी टुकडियां थी जिन्हें 
वेतन तो महाराजा देते थे मगर उन्हें ब्रिटिश कमांडरों द्वारा ड्रिल कराई जाती 
थी और आदेश दिये जाते थे । उसमें 8,000 से अधिक सिपाही देशी ही थे जिन्हें 
अवध से भर्ती किया गया था। सेना का मुख्य भाग ग्वालियर में ही था तथा 
सीमा चौकियां सिपरी और आगरा में भी थीं। यही वह संभावता थी जिस पर 
राष्ट्रीय विद्रोहियों की आशाएं टिकी हुई थी और उन्हें निराश भी नहीं होना पड़ा । 
वास्तव में झांसी के विद्रोह के संसर्ग से प्रभावित होकर वे जून में ही सशस्त्र 
संघर्ष के लिए जुट खड़े हुए थे क्रितु वे काफी समय तक निष्क्रिय बने रहे। जब 
इंदौर और महोबा के उनके साथियो ने आगरा की ओर प्रस्थान किया उस 
समय वें उनके साथ शामिल नहीं हुए | जब हेवलाक ने कानपुर पर अधिकार 
किया उस समय भी वह कानपुर के बचाव के लिए आगे नहीं बढ़े । यदि वे नाना 
के साथ सम्मिलित हो गए होते तो स्वतंत्रता संग्राम को अभूतपूर्व शक्ति और प्रतिष्ठा 
मिली होती | वस्तुतः इससे संपूर्ण विद्रोह का पासा ही पलट गया होता । ग्वालियर 
के महाराज और उनके प्रधानमंत्री, राजवाड़े, जो अंग्रेजों के विश्वासपात्र थे, अब 
तक अपने संनिकों को विभिन्न युक्तियों से और विशेष रूप से घन का प्रलोभन 
देकर दांत किए थे । यह तो तात्या थे चतुर और मधुरभाषी व्यक्ति--जो अपने 
श्रोताओं को मंत्रमुग्ध कर लेते थे, जिन्हें उन सैनिकों को फोड लेने में सफलता 
मिली | 


कंस्पबेल का असमंजस 

इस बीच दिल्‍ली का पतन हो चुका था। विद्रोहियों द्वारा आगरा 
पर किए गए आकस्मिक हमले में भी उन्हें असफलता मिली थी। मुख्य रूप 
से स्वातंत्रय संघ लखनऊ और कानपुर के आसपास ही संकेन्द्रित हो गया 
था जो अंग्रेजी फौजों की भी संकेंद्रता के प्रमुख भाधार बने हुए थे। सर 
कॉलिन कंम्पबेल को क्रीमिया युद्ध से वापस बुला लिया गया और उन्हें भारतीय 
फौजों की कमान सौंप दी गई । सर कॉलिन जीवन के साठ बसंत देख चुके थे 
और श्रेष्ठ सेनानायक के रूप में उन्हें लगभग 50 वर्ष का सामरिक अनुभव 
था। ला डलहौजी के साथ तालमेल न बेठ पाने के कारण उन्हें सेवा निवुत 
होना पड़ा था और जब क्रीमिया युद्ध शुरू हुआ तो उन्हें वापस बुलाया गया। 
वह॒ अगस्त में मारत पहुंचे और कानपुर की कुमुक के लिए तुरंत तैयारियां शुरू 
कर दी । वह तीन नवंबर को कानपुर पहुंचे । कैम्पबेल के मन में यह असमंजस 

था कि वह लखनऊ को छूड़ाने के लिए उस ओर बढ़ें या फिर ग्वालियर के सैन्य 
बल का सामना करे जो तात्या की कमान में काल्‍पी में आ पहुंचा था। यह भी 
सूचना मिली थी कि कानपुर पर हमले में उनके साथ शामिल होने के लिए 
नाना भी पहुंच रहे थे | ऐसी स्थिति में कैम्पबेल कानपुर की सुरक्षा के लिए 
पर्याप्त सेना भी नहीं छोड सकते थे जो उनकी अनुपस्थिति में अगर कानपुर 
पर हमला हो जाए तो बचाव कर सके । साथ ही यह भी खतरा था कि अगर 
लखनऊ की फौरन मदद न की गई तो वहां की दुर्ग रक्षक सेना अधिक समय तक 
मुकाबले में न टिक सकेगी । अंततः उन्होने मेजर विढ़स को एक छोटी टुकड़ी 
के साथ कानपुर में छोड़ा और लखनऊ की ओर प्रस्थान किया । मेजर विढम 
को यह निर्देश दिया गया कि वह तब तक हमला न करे जब तक कि बमबारी 
से पुरी तरह नष्ट हो जाने का मय न हो ।' 

कैम्पबेल के इस निर्णय पर सभी ओर से विरोधी विचार व्यक्त किए गए। 
मेल्सन ने इस आधार पर इस निर्णय का समर्थन किया कि लखनऊ में, जहां 
अंग्रेजों के सैनिक, उनकी स्त्रियां और उनकी प्रतिष्ठा दांव पर थी, सहायता ज्यादा 
जरूरी थी, जबकि सरजॉन फार्टक ने यह कहा कि कँम्पबेल ने विढम को वेसी ही 
दयनीय स्थिति में छोड़ा जिस स्थिति में प्रथम सिख युद्ध के आरंभ में लार्ड गझ् थे (* 


कानपुर पर पुन: फब्जा करने का प्रयास 

दुर्जेय ग्वालियर सैन्य दल और अन्य सैनिकों का सहयोग प्राप्त कर तात्या 
कानपुर की ओर बढ़ें। उन्होंने बड़ी तेजी से भगिनीपर, शिओली, अकबरपुर, 
शिवराजपुर आदि अनेक नगरों पर 0 नवंबर और 20 बवंबर के दौरान विजय 
प्राप्त कर ली । कानपुर पर कब्जा करने के लिए जालौन पहुंच गए और दूसरी 
ओर बांदा के नवाब तथा कंवरसिंह ब्रिटिश आवागमन को रोक देने के प्रयास 
के लिए कानपुर पहुंच गए थे। तात्या की योजना थी कि सर कॉलिन की 
वापसी के पहले कानपुर पर कब्जा कर लिया जाए और उसके सैन्य संचालन के दुगे 
से उसे बाहर कर दिया जाए। गति का ही सर्वाधिक महत्व था। यदि वह 3 
नवंबर तक, जबकि विढम लखनऊ में व्यस्त था, कानपुर पहुंच गए होते तो 
वह॒विंढम को आसाती से परास्त कर देते कितु वह तो उस समय अपने गंतथ्य 
से मीलों दूर थे । 


सर कॉलिन के समान विंढम ने भी क्रीमिया युद्ध में नाम कमाया था। 


| मेल्सन : भारतीय विद्रोह का इतिहास, खंड 4 पृष्ठ [05 
2 वहीं 

अभूतपूर्व साहस से विंढम ने सोचा कि यद्यपि इस काम में कुछ खतरा तो था 
फिर भी अच्छी युद्ध कला यह होगी कि मोर्चाबंदी की रक्षा के लिए कुछ सैनिकों 
को छोड़ दिया जाए और दुश्मन को इकट्ठा होने का मौका मिलने से पहले ही उस पर 
हमला कर दिया जाए। 7 नवंबर को उसने कानपुर से कूच कर दिया। तात्या 
25 तारीख को पाण्डु नदी तक पहुंचे । 26 नवंबर को विंढम ने तात्या की 
फौज के एक डिवीजन को हरा दिया जो अपने पीछे दो तोपें छोड़ कर युद्ध से 
पीछे हट गया । और उसने यह सोचा कि उसने दुश्मन को भगा दिया तो यह 
उसकी भूल थी क्‍योंकि वह मुख्य सेना तक अभी नहीं पहुंचा । 

मेल्सन ने लिखा है विद्रोहियों का सेनानायक मूर्ख नहीं था। विढम द्वारा 
किए गए प्रहार से वह भयभीत नहीं हुआ अपितु उसे अंग्रेज सेनानायक की कम- 
जोरियों का पता चल गया । तांत्या ठोपे ने तब विढम की स्थिति की जरूरतों 
का खुली किताब के समान अध्ययन कर लिया और एक अच्छे सेनानायक के 
रूप में उन कमजोरियों से फायदा उठाने का संकल्प किया । दूसरे ही दिन 
तात्या ने विढम को मात दे दी उसकी घुडसवार सेना ने विढम की फौजों का 
पीछा किया वे सामना न कर पाए और घेराबंद में शरण लेने के लिए मजबूर हो 
गए। रसद-भंडार और सामान आदि सहित सारा नगर तात्या के हाथों में आ गया । 

इस दृश्य का एक अंग्रेज अधिकारी ने बड़ा अच्छा वर्णन किया है, “अंग्रेजी 
फौजें अपनी वैजयंतियों, अपने उद्देश्यों और अजित ख्याति के बावजूद पीछे हट 
गए और अपने कैम्प, अपना माल असबाब और अपने मोर्चे भेदियों और तिरस्क्ृत 
भारतवासियों के लिए छोड़ गए । हारे हुए फिरंगी, जैसा अब विद्रोहियों को उन्हें 
कहने का अधिकार मिल गया था टूटे-फूटे तंबुओं, बिखरे हुए माल, असबाब, 
वर्दियों, बलबलाते ऊंटों, हाथियों, घोड़ों और नौकरों के बीच से भागकर अपनी 
खाइयों में छिप गए । यह बड़ी अभद्र और दुखत स्थिति थी ।”? कानपुर पर पुनः 
कब्जा से तात्या को एक और अप्रत्याशित सफलता मिली जिनके विषय में उनके 
विरोधियों का कहना था कि, “वह महान नैसगिक प्रतिभा वाला व्यक्ति था।”* 

किन्तु यह्‌ विजय बहुत ही अल्पकालीन थी। तुरंत सहायता की सूचना 

मिलते ही, कैम्पबेल तेजी के साथ कानपुर की ओर बढ़ा । लखनऊ रोड पर बनी 
खाई और पीपों के पुल घर अभी भी अंग्रेजों का कब्जा था | इस पुल को कै म्पबेल 
द्वारा पार किए जाने से पूर्व नष्ट किया जाना आवश्यक था, यंह फिर सामयिक 
दौड़ थी । पथ 

29 लवंबर को तात्या अपनी तोपों के साथ पुल को उडाने के लिए आगे 
बढ़े मगर तब तक काफी देर हो चुकी थी | कंम्पबेल को भी पुल के महत्व की 
भलीभांति जानकारी थी, उसने अपनी फौजें और रसद पीछे छोडी ओर थोड़े से 
सैनिकों के साथ कानपुर की ओर बढ़ा । उसने गोला बारूद से पूर्णतः युवत दुश्मनों 
के सामने चौड़े पाट वाली नदी को पार कर सर्वाधिक कठिन सैनिक अभियान में 
कुशलतापूर्वक सफलता प्राप्त की । 

6 दिसंबर को कैम्पबेल ने तात्या पर आक्रमण किया | उसकी युद्ध योजना 
यह थी कि वह पहले तो तात्या की सेनाओं को ग्वालियर के संनन्‍्य द्वल से अलग 
कर दें और फिर एक-एक को कुचल दे । तात्या की फौज की संख्या यद्यपि मंख्या 
में बहुत अधिक लगभग 0,000 थी कितु उसमें विभिन्‍न जातीय और रंगरूट ही 
थे। कैम्पबेल ने उसके अत्यधिक असुरक्षित स्थल पर ठीक बाजू में हमला किया । 
कितु उसके सफल होने के पहले ही तात्या ने छात्रु को बिठूर रोड की तरफ 
दबा लिया और अपना माल समेट कर रात्रि के अंबरे में अपनी सेना और तोपों 
के साथ निकल गए । जब 8 दिसम्बर को होप ग्रांट को उनका पीछा करने 
के लिए कहा गया तब तक तात्या बिठर को छोड़कर सरायघाट की ओर जा 
चुके थे । 9 दिसम्बर को भाग दोड़ में दोनों के बीच छिटपुट युद्ध होते रहे और 
तात्या एक बार फिर मेंदान छोड़ने के लिए मजबूर हो गए। कानपुर के लिए 
लड़ा गया यह अंतिम युद्ध था, कितु यद्यपि तात्या के सैनिक बिखर गए थे 
और उनकी तोपें छिन गईं थीं फिर भी तात्या काफी लम्बे समय तक अंग्रेजों के 
लिए खतरा बने रहे । 

तात्या को हरा कर काल्‍पी की ओर भगाने के पदचात, होप ग्रांट ने विठर 
की ओर ध्यान दिया। यह रिपोर्ट मिली कि पिछली रात नाना अपने महल 
में ही सोए थे। मात्र नाना का महल ही अंग्रेजों के क्रोध का लक्ष्य नहीं था 
अपितु पवित्र मंदिर भी उनका लक्ष्य था। महल ध्वस्त कर दिया गया, उसकी 
बुजियां गिरा दी गईं और एक भी पत्थर साबुत नहीं छोड़ा गया । अवध की ओर 
भागते समय जिस विशाल खजाने को नाना अपने साथ नहीं ले जा पाए थे 
ओर जिसे महल के भीतर एक बड़े कुएं में फेंक दिया गया था उसे भी होप ग्रांट 
ने खोज निकाला । इस प्रकार बिट्र से पेशवाओं के अस्तित्व के अंतिम चिह्न 
भी मिटा दिए गए । 

किंतु पेशवा परिवार का अंतिम वंशज अब भी हाथ से बाहर था। उसका 
मी समूलोच्छेदन करना था। कानपुर से विद्रोहियों का भलीभांति सफाया करने 
के बाद, अब केवल एक ही स्थान, जो नाना का अंतिम गढ़ था, ध्वस्त करने 
के लिए शेष था। यह स्थान कानपुर से 25 मील दूर फतेहपुत्र॒ चौरासी * नामक . 

स्थान था जहां पर नाना के छिपे होने की सूचना मिली थी । होप ग्रांद वहा 
पर 7 दिसंबर को पहुंचे और किले को धराशायी कर दिया कितु तब तक 
ताना पहले ही निकल भागे थे । 


पेशवा की सेना 

व नपुर पर पुनः कब्जा करने के अपने प्रयास के असफल हो जाने पर और 
बिदूर का पतन हो जाने पर, तात्या ने अपने क्रिया कलापों का अड्डा मध्य 
भारत में-- यमुना और नर्मदा के बीच स्थित क्षेत्र में वनाया। देश का यह भाग 
अभी तक अनेक विद्रोही शासकों के कब्जे में था | तात्या का सबसे बड़ा सहयोगी, 
मित्र झांसी, विद्रोहियों के हाथों में था | पेशवा के रक्त संबंधी, वांदा के नवाब भी 
कुछ महीनों से तात्या के साथ आ गए थे । अक्तूबर महीने में बिहार के वृद्ध शेर, 
कुबर सिंह भी आकर तात्या के साथ मिल गए जिन्हें अपनी राजधानी जगदीश- 
पुर से खदेड वाहर किया गया था । धार का शासक अल्प वय था। उसका 
वास्तविक शासन रामचंद्र बापू जी के हाथों में था। वह भी स्वतंत्रता संग्राम 
में सम्मिलित हो गए थे । मुगल शहजादे, फीरोज शाह ने अफगानों और मका- 
नियों की फौज लेकर, पहले ही मंदसौर की घेराबंदी कर ली थी और नीमच 
के लिए खतरा बने हुए थे। बानपुर के राजा, मर्दानर्सिह ने सगौर के अधिकांश 
भाग पर अपनी सत्ता स्थापित कर ली थी। राहतगढ़ में, अम्ब्रापसी के नवाब ने 
किले पर अधिकार कर लिया था। गढ़ा कोटा पर भी विद्रोहियों का कब्जा था 
और बुदेला प्रधान भी पास पड़ौस के क्षेत्र में लूटमार मचाए हुए थे। इससे कुछ 
हंट कर दक्षिण की ओर जबलपुर में भी सैनिकों मे विद्रोह कर दिया था। 

दिल्‍ली के पतन लखनऊ की मुक्ति और कानपुर से विद्रोहियों का पूरी तरह 
सफाया हो जाने के साथ ही राष्ट्रवादी सेवाओं के भाग्य का पासा पलट गया 
था। इतना होने पर भी, विद्रोही नेता स्वतंत्रत्ना संग्राम को चरम परिणति तक 
ले जाने के लिए कृत-संकल्प थे । कालपी में सुदृढ़ घेरावंदी करने के पर्चात्‌ 
तात्या ने अपनी सेना का संगठन करना प्रारम्म कर दिया। राय साहब के 
अधीन पहले ही से एक छोटी टुकड़ी और बारूद खाना विद्यमान था। इसके 
अतिरिक्त, कानपुर छोड़ते समय तात्या ने अपनी सेना का अधिकतर हिस्सा 
तितर-बितर कर दिया था ! इस बीच, कानपुर और शाहगढ़ के राजा, देशपत के 
दीवान दौलत सिंह, कछवाहा खारवाल और अन्य अनेक लोग तात्या के साथ 
मिल गए थे । अब तात्या ने पेशवा की सेना का पुनगंठन किया, उसमें 20,000 
सेनिक और 30 तोपें थी। इस प्रकार पुनः शस्त्र सज्जित होकर वह सर 
ह्यूरोंज की सेना की प्रतीक्षा करने लगे जो मध्यभारत में आगे बढ़ रही थी । 

मध्य भारतीय सेनिक संघर्ष 

अंग्रेज 857 के अंत तक मध्य मारत के अभियान के लिए एक ठोस 
योजना बना पाए। इस योजना के अनुसार चंदेरी और झांसी के विरुद्ध संघर्ष 
के लिए सैंट्रल इण्डिया फील्ड फोर्स को नवंदा के तट पर सर ह्यूरोज के कमान 
में एकत्र होना था। इसके बाएं बाज पर, दूसरे दस्ते राजपृताना फील्ड फोर्स को 
मेजर जनरल राबटेस के अधीन बम्बई से नसीराबाद होकर अवध और कोटा 
की तरफ बढ़ना था जब कि तीसरे दस्ते अर्थात्‌ सागर फील्ड फोर्स को, जिसमें 
मद्रास की फौजी टुकड़ियां सम्मिलित थी, छ्विंटलाक की कमान में जबलपुर से 
चलकर बुंदेलखण्ड और बांदा तक पहुंचना था। तीनों दस्ते एक ही शामिलाती 
योजना के अंग थे और उन्हें एक दूसरे की मदद भी करनी थी । 

सर हथू को युद्ध कला और कूटनीति का काफी अनुमव था । पूना डिवीजन 
की कमान संभालने के लिए सितम्बर, 858 में वम्बई आने के पूर्व, यह क्रीमिया 
युद्ध के दौरान रानी के कमिश्नर के रूप मे फ्रेंच आर्मी के मुख्यालय में काम कर 
रहे थे । महोबा से चलकर सर हयू ने राहतगढ पर हमला करके अपने अभियान 
का शुभारंभ किया । उन्होंने बानापुर के राना की, जो राहतगढ की मदद के लिए 
आए थे, सेनाओं को हरा दिया । इसके बाद वह बिना किसी विरोध के सागर 
की ओर बढ़े । गढ़ा कोटा और कुछ अन्य किलों पर कब्जा करने के बाद, सर 
हयू ने झांसी की तरफ ध्यान दिया । झांसी कुछ मील दूर ही रह गया था कि 
उन्हें पता लगा कि तात्या अचानक चरकन आ गए थे, चरकन इसी नाम के एक 
छोटे से बुंदेल खण्ड के राज्य की राजधानी थी। ग्यारह दिन के संघर्ष के 
परदचात्‌ तात्या ने नगर पर कब्जा कर लिया और वहां के राजा से 24 बंदूकें 
तथा तीन लाख रुपये वसूल किए । पराजित राजा ने, जो अंग्रेजों का स्वामिभक्त 
था, अपने अंग्रेज आकाओं को सहायता करने के लिए संदेश भेजा । 

तात्या की ओर से यह बहुत ही श्रेष्ठ युद्ध कला का प्रदर्शन था क्‍योंकि इस 
वजह से सर ट॒यू द्विविधा में फंस गए । वह पहले चरकारी के राजा की मदद के 
लिए जाए जिसका तुरंत पतन संभावित था अथवा योजनानुसार झांसी की तरफ 
बढ़ें। सर ह्यू को यह सलाह दी गई कि वह पहले विश्वासती मित्र की सहायता 
के लिए पहुंचे क्योंकि ऐसा न करने पर विद्रोहियों का दबाव बढ़ जाएगा 
और देशी मित्र राज्यों के मध्य अंग्रेजों की मित्रता और प्रतिष्ठा घूमिल पड़ 
जाएगी । यदि वह झांसी की ओर बढ़ते हैं तो तात्या उसकी (झांसी की) मदद 
के लिए भागे आ जाएगा और अंग्रेजों के लिए झांसी को परास्त करना टेढ़ी खीर 
बन जाएगी । मगर सर हाय, रोज ने इस सलाह पर कान नहीं दिए । उन्होंने यह 
तक॑ दिया कि चरकारी का पतन, अगर वह उस ओर बढ़े तो भी उनके वहां 

पहुंचने के पहने ही हो जाएगा । और यदि वह झांसी पर हमला करते हैं तो 
तात्या झांसी की सहायता करने के लिए बाध्य होगा । और चरकारी के किले 
पर उसका दबाव अपने आप कम हो जाएगा। अत: वह अपनी मूल योजता पर 
ही कायम रहे और झांसी की तरफ बढ़े । 


झांसी की घेंराबंदी 

झांसी की घेराबंदी 22 मार्च को शुरू हुई | 25 मार्च को तोपखानों में पलीते 
पड़ गए और फसीलों पर गोलाबारी होने लगी । किले के भीतर जाने और 
बाहर निकलने के सभी द्वार और खिड़कियां बंद कर दी गईं। किला मजबुत 
था, भीतर बुंदेलों और अफगानों की रक्षक सेता 500 सिपाही और 25 तोपें 
मौजूद थीं जिनका संचालन कुशल तोपचियों के हाथों में था । सभी लोग रानी 
के प्रति समरधित थे और रानी के प्रेरणादायक नेतृत्व में वे शत्रुओं की भीषण 
गोलाबारी और बंदूक की गोलियों की बाढ़ में बड़ी बहादुरी से लड़े । उनकी 
तोपें रात में ही ज्ञांत होती थीं दिन में नहीं । स्त्रियां भी तोपों पर काम कर 
रहीं और गोला बारूद की पूर्ति कर रही थीं ।”” रोज ने स्वयं उनकी प्रशंमा की 
है उसने एक पत्र में लिखा “जिस तरीके से विद्रोही अपनी तोपें बचा रहे थे, 
अपनी सुरक्षा के मोर्चों की मरम्मत कर रहे थे, बंद कर दी गई तोपों और 
बंदूकों से बार-बार गोलाबारी कर रहे थे, वह वास्तव में प्रशंशनीय था। कुछ 
तोपों से तो वह गोले पर गोला दाग रहे थे ।!* 

रानी के सैनिकों द्वारा वीरतापूर्वंक सामना किए जाने के बावजूद शत्रुओं द्वारा 
की जाने वाली भीषण गोलाबारी ने किले की बुजियां ढहा दी और 29 तारीख 
तक उनकी सभी अच्छी तोपें शांत हो गई । दूसरे दिन शहर पनाह की दीवार भी 
एक तरफ टूट गईं । उस समय मी वे तात्या से मिलने वाली सहायता का इंतजार 
कर रहे थे। रातीं ने कई घंटे इसी उम्मीद में बिता दिए तब कहीं जाकर घूल 
के बादल दिखाई पड़े जिससे पता लगा कि तात्या की फौजें पहुंच ही रही हैं । 


बेतवा का युद्ध 

नगर के बाहरी क्षेत्र में लगमग 20,000 सैनिकों की विज्ञाल फौज के 
साथ तात्या के आ पहुंचने पर, सर ह्यूरोज की स्थिति शत्रुओं के दोनों तरफ 
मोर्चे होते के कारण सैण्डविच जैसी हो गई | यह स्थिति अप्रत्याशित नहीं थी 
और उसने इसका सामना करने की योजना भी बना रखी थी । उसने बिना किसी 





] डा» सुरेन्द्र नाथ सेन, अठारह सौ सत्तावन । 

व्यवधान के घेराबंदी बनाए रखने का निश्चय किया और प्रभावी युक्ति चालन 
के साथ मुट्ठी मर फौज को लेकर तात्या का सामने करने के लिए आगे बढ़ा । 
] अप्रैल को बेतवा का भयकर युद्ध लड़ा गया और एक बार फिर अग्रेजो के 
अच्छे तोपखाने ने तात्या की फौज को तितर-बितर कर दिया ' पहली पंक्ति ने 
ज्यादा विरोध नही किया” उनमें से अनेक या तो लड़े ही नहीं या फिर मैदान 
छोड़ गए। यह ॒ विश्वासघात था या भय ? इसके साथ साथ, झांसी से भी 
तोपों के गाले नहीं बरसे । अपनी पहली पंक्ति को छिलन्न भिन्न होते देखकर दाहिने 
बाजू वाले दस्ते को पीछे हटता देखकर, तात्या ने, जो दूमरी पक्ति की कमान 
संभात थे, यूद्ध भूमि से हट जाने का निश्चय किया । पीछे हटने के पूर्व, तात्या 
ने पीछे के जंगलों में आग लगवा दी और आग तथा उठने वाले घुंए के सहारे वह 
अपनी फौज का अधिकत्तर भाग निकाल ले गए । 

कितु झासी के बचाव का उनका उद्देश्य पूरा न हो सका । इस पराजय के 
लिए कौन जिम्मेदार था ? सिल्वेस्टर ने रानी की रक्षक सेना को दोषी ठहराया 
है । 

“आखिर उनकी रक्षक सेना ने बाज की तरह झपट कर हमारे तोपखाने को 
नष्ट-भ्रष्ट क्‍यों नहीं कर डाला जबकि तात्या की फौज उनके बचाव के 
लिए कोशिश कर रही थी, इसकी कल्पना कर पाना भी हमारे लिए असंभव 
है। उनकी बंदुको का सामना करने में हभारी पंदल सेना और हमारे तोपची 
कितनी ही कुशलता क्यों न दिखाते, उनकी अत्यधिक सख्या की जीत अवश्य 
होती ।” सिल्वेस्टर ने यह भी कहा “लगता है वे मेजर गाल और कैप्टन फील्ड 
द्वारा नगर प हु के सुंदर भाग पर झूआ हमला करने से डर गए से प्रतीत होते 
है।' ! सर जान फोर्टेस्क भी सर »_ के आदेश पर किए गए झूठ हम्ले द्वारा उत्पन्न 
हुए भय के कारण रानी «४ फौजों की निष्क्रियता के लिए उन्हे दोषी ठहराते हैं । 
उनकी तापें बेकार हो गई थीं, उ-.के श्रेष्ठ तोपची मारे गए थे, शहर पताह दूट 
चुकी थी, एसी हालत में अगर वे “दिखावटी' हमले से भयभीत हो गए और 
दुश्मन पर हमला करने "री जोखिम नही उठाई तो इसमें आइदय की कोई बात 
नहीं है। इसके स्थान पर वे यह रामना करके बैठे रहे कि तात्या की विजय 
हगी और वह उनकी मुक्ति के लिए आगे आएगा । 


झांसो का पतन 
झांसी का पतन अब दूर नहीं था ; तात्या के पीछे हटते ही, सर ह्यू ने नए 





] जे० एच० सिल्वेस्टर : र्किलेक्शन्स आफ दि कैम्पेत इन मालचा ऐण्ड सेक्ट्रल इंडिया, 
पृष्ठ (0]-02 

जोश के साथ घेराबंदी की अपनी योजना क्रियान्वित की। रानी ने, बड़ी दूर 
दृष्टि के साथ आसपास के क्षेत्र में, घर फूंक तमाशा बाली रणनीति अपनायी। 
कितु सर हयू के पास रसद की कमी नहीं थी क्योंकि मित्रवत्‌ सिधिय। और 
ओरछा राज्य लगातार रसद भिजवाते रहे। तीसरी तारीख को विध्वंस- 
कारी हमला किया गया और उसके जवाब में (प्रति) रक्षकों ने भी और भयंकर 
सवेनाशी गोलाबारी की। उन्होंने शत्रुओं पर हर तरह की मिसाइलें (प्रक्षेपणास्त्र) 
बरसाई, बारूद से भरे हुए मिट्टी के बतंन, लकड़ी के क॒दे भारी भारी पत्थर 
और क्‍या कुछ नहीं फेंका । अंत में, पिछला दरवाजा चूर चूर हो गया कितु 
सामने का प्रवेश द्वार उसके पीछे बड़े बड़े पत्थर ढेर करके बंद कर दिया गया 
था। फिर भी, दूसरी टुकड़ी ने एक दरार रो होकर घुसने की कोशिश की | 
अब संघर्ष महल की ओर जाने वाली सड़कों पर होने लगा । रानी के सिपाही 
शेरों के समान लड़े । उन्होंने जेसा भयंकर युद्ध किया वसा भयंकर युद्ध सम्पूर्ण 
विद्रोह के दौरान कहीं पर नहीं हुआ । हर घर से, हर कमरे से उन्होंने युद्ध 
किया । गोलियां ओलों की तरह बरसी । जमीन के एक एक इंच के लिए जम 
कर संघर्ष हुआ । अंत में महल पर कब्जा तो हो गया कितु रानी के अंगरक्षकों 
के कब्जे में घुड़लाल फिर भी रह गई। “उन लोगों की एक टुकड़ी घुड़साल के 
बाहर वाले जलते हुए कमरे में तब तक बने रहे जब तक बुरी तरह झलस न 
गए, कपड़ों से लपटें निकल रहीं थी, अपने शिरों की ढालों से रक्षा करते हुए वे 
आक्रांताओं पर हमला कर उन्हें पीछे हटा रहे थे ।* 

सड़कों और गलियों पर दो दिनों तक संघर्ष चलता रहा और सारे नगर को 
बेरहमी से लूटा पाटा गया। दुलंभ संस्कृत पुस्तकों का प्रश्चिद्ध पुस्तकालय जला- 
कर राख कर दिया गया । हर आदमी पर शक था कि वह दुश्मन है। बहुत से 
लोग भाग गए और जो भाग नहीं सके उन्होंने अपनी स्त्रियों बच्चों को कुए में 
ढकेल दिया और फिर स्वयं भी कूद गए । 

अंग्रेज प्रतिशोध की भावना से बोखला रहे थे क्योंकि भारत की जेजबेल--- 
युवा, स्वाभिमानिनी, उत्साही, हठीली, दृढ़प्रतिज्ञ रानीज-अभी भी जीवित थी, 
वे उसके खून के लिए प्यास्ते थे और उसका भयानक अंत उसकी प्रतीक्षा कर 
रहा था ।* 


काल्पी की ओर 
कितु रानी ने अपने लिए किसी दंड की प्रतीक्षा नहीं की। उसी रात, 


4 सरहय्‌ रोज की रिपोर्ट, अप्रैल 30, ]958 
2 लीथे, पृष्ठ 276 और 259 
3 लीषे पृष्ठ 236 

अपने दत्तक पुत्र को अपनी पीठ पर बांध कर, वह अपने विश्वास पात्र विद्यमान 
अंगरक्षकों के साथ, पुरुष के वेश में घोड़े पर सवार हो उत्साह से अंधे लोगों के बीच 
कद पड़ी और ओरछा की रक्षक पंक्ति के बीच से होकर निकल गई, वे लोग 
पहचान भी न पाए । दूसरे दिन सुत्रह जब रानी के निकल भागने का पता लगा 
तब तक वह मीलों दूर निकल चुकी थी। लेफ्टीनेंट वाकर की कमान में एक 
टुकड़ी रानी का पीछा करने के लिए भेजी गई कितु रानी के कुछ विश्वासपात्र 
रक्षकों ने उस रास्ते ही में उलझा लिया और तब तक अपने खून की अंतिम 
बूद बहाई जब तक रानी कालपी न पहुंच गई, इसके साथ ही वे भी चिर निद्रा 
में लीन हो गए । 

झांसी के पतन के थोड़े समय बाद ही, हिटलाक ने 9 अप्रैल को बांदा के 
नवाब पर हमला किया । सात घंटे तक भयंकर युद्ध करने के पदचात्‌ नवाब की 
फौज तितर-बितर हो गई और नवाब भी अपनी सेना का काफी बड़ा हिस्सा 
बचाकर कालपी की ओर निकल गए । 


कोंच का युद्ध 

झांसी का पतन हो चुका था, कितु पेशवा का मुख्यालय, काल्‍पी अभी 
अविजित था। यह विद्रोही नेताओं के जमघट का केंद्र बन गया था । वहां 
पर, पेशवा परिवार के सबसे अधिक सक्रिय राजकुमार, राव साहब भी 
तात्या के साथ थे। झांसी की रानी उनके पास पहुंच चुकी थी और बांदा के 
नवाब भी वहां पहुंच रहे थे । बेतवा की पराजय के कारण हतोत्साहित हुए 
बिना, तात्या ने, अपने विद्याचातुर्य से पुन: सेवा और साथ ही साथ तोपे इकट्ठी 
कर ली थी । उन्हें अन्य राजद्रोही प्रमुख व्यक्तियों का मी सहयोग मिल गया 
था। उन्हें पता था कि सर हयू उन पर शीघ्र ही छा जाएगा । कालपी की ओर 
अंग्रेजी फौजों को बढ़ने से रोकने के लिए तात्या एक विशाल सेना के साथ, 
झांसी रोड पर काल्‍पी से 42 मील दूर कोंच नामक सामरिक महत्व के नगर की 
ओर बढ़ गए । 

नगर के बाह्यांचल के जंगल, बाग और मंदिर उनके लिए अच्छे पनाह 
स्थल थे। सर ट॒थू ने 7 मई को आक्रमण किया । उसने नगर में प्रवेश पाने के 
विचार से तिहरा आक्रमण किया । तात्या की फौजें हठपू्वक अपने मोर्चों पर 
जमीं रही । उसकी प्रंदल सेना मुख्य सेना को बचाने और आगे बढने मे मदद देने 
के लिए अच्छी तरह लड़ीं, जब चार्ज किया गया तो उन्होंने अपनी बंदूक एक 
तरफ फेंकी और तलवारें लेकर दुस्साहस पूर्वक भिड़ गए । सिल्वेस्टर ने लिखा 
है “उन्होंने हथारे घोड़ों और स॑निकों को जब तक उनमें से एक भी आदमी जिंदा 

रहा, मारा कादा और चीर कर रख दिया । कितु जब तक तात्या ने अंतिम 
रूप से युद्ध भूमि से निकल जाने का निश्चय किया तब तक उसकी पैदल सेना 
का भारी हिस्सा समाप्त हो चुका था, उसके तोपखाने पर कब्जा किया जा चुका 
था और प्रधान सेना में भगदड़ मच गई थी । जब वे काल्‍पी की ओर पीछे हटे 
तो वह भगोड़ों का भारी और नि सहाय दस्ता मात्र था ।” 


ग्वालियर में सेनिक विद्रोह 

कोंच की पराजय के पदचात तात्या चिकरी चले गए जो जालौन के पास एक 
छोटा सा नगर है । प्रकट रूप में तो वह अपने माता पिता से मिलने गए थे, जो 
वहां पर रहे थे, वहां से वह गुप्त रूप से व्वालियर की ओर निकल गए जहां पर 
वह भिधिया की सेना को अपनी तरफ मिलाने के लिए अंतिम प्रयास करना चाहते 
थे । नगर में तात्या के कुछ संभावित समर्थक थे । ग्वालियर का नायक कोतवाल 
मूलतः: बिठूर का था, इस बात से महाराजा और उनके प्रधान मंत्री 
परिचित नहीं थे । तात्या का दामाद भी वहीं पर रहता था। सम्भमवतः इन्हीं 
लोगों से तात्या को इस बात का पता चल गया था कि सिंधिया की सेना में 
विद्रोह पतप रहा था। उनमें से अधिकांश सनिक मराठा थे जिनका विचार था, 
कि पेशवा का साथ न देकर सिधिया विश्वासघात कर रहे थे क्योंकि उन्हें 
राज्य तो पेशवा से ही मिला था, अत: उन्हें कंपनी बहादुर की सरकार का साथ 
देने की जगह पर नाना के झंडे के नीचे आ जाना चाहिए। ग्वालियर में थोड़े 
दिन ठहरने पर ही तात्या को पता लग गया कि संनिक विद्रोह के लिए यह उचित 
अवसर था। उन्हें केवल ठीक मौके पर, अपना उद्देश्य बताना ही शेष रह गया था। 

जिस समय ग्वालियर में तात्या अपने उद्देश्य के लिए समर्थक एकत्र करने के 
प्रयास में व्यस्त थे उसी समय विद्रोही नेताओं के खैमे मे कूच की हार पर उम्र 
वाद विवाद हो रहा था। पैदल सेना रिसाला को कातर स्थिति में उन्हें छोड़ 
देने के लिए दोषी ठहरा रही थी। विलायतियों पर यह आरोप लगाया गया कि 
उन्होंने जिस दृढ़ साहस का उन्हें नाज था, वह युद्ध भूमि में नहीं प्रदर्शित किया । 
कुछ नेता तो किनारा कर गए थे। उनका इस सीमा तक नैतिक पतन हो चुका था 
कि जब उन्हें यह समाचार मिला कि सर हयू रोज काल्पी की ओर बढ़ रहा है 
तो अनेक टुकड़ियां तिरोहित हो गईं । कहा जाता है कि एक समय तो ऐसा आया 
जब किले और नगर में केवल ]! सनिक रह गए थे ।! भकितु बांदा के नवाब के 
अप्रत्याशित आगमन से स्थिति कुछ अच्छी हो गई, वह अपने साथ भारी फौज और 
तोपें भी लाए। यह तो नवाब के समर्थन के साथ रानी का प्रवोधन था कि आखिरी 





] ले» कर्लेल डब्ल्यू मालसन दि रिवोल्ट इन सेंट्रल इंडिया, 857-29, पृष्ठ 28-29 

सांप तक कालल्‍पी को, जो उनका एकमात्र दुर्ग था, बचाएंगे और मलेच्छ अंग्रेजों का 
विनाश करके स्त्र्ग मे जाने का अधिकार ले लेंगे जिसने उनकी निराशा को आत्म- 
विश्वास में बदल दिया ।”! 


कफाल्पी की साप्तरिक स्थिति 

किले बंदी के (लए काल्‍पी का दुर्ग घटिया था कितु मोर्चे के लिए यह बहुत 
ही श्रेष्ठ था। सीधी और ऊंची चट्टानों पर स्थित यह दुर्ग तीन ओर से गहरी 
तंग घाटियों द्वारा परिरक्षित था और पृष्ठ भाग पर यमुना नदी बह रही थी। 
इसकी किले बंदी अनेक खाइयो की वजह से ओर भी मजबूत हो गई थी । तंग 
घर की भूल-भूलेया में सड़क के आरपार खाइयों में और काल्पी नगर से दो मील 
दूर ठोस कारीगरी नमूतों वाले 'चौरासी' स्थित 84 मदिरों की मोर्चे बंदी में 
तात्या की फौज की स्थिति काफी अच्छी थी । 

दूसरी ओर सर हयू रोज और उनकी फौज के लिए काल्‍पी की ओर माचे करना 
उनकी शक्ति और साहस की कड़ी परीक्षा थी । गर्मी स्वयं जल रही थी । जैसा 
कि सर हयू रोज ने अपने थके हुए आदमियो से कहा था कि विद्रोह की यह दुर्जेय 
शांति स्वय विद्रोहियों की तुलना मे अधिक खतरनाक थी । इख्से उनकी सेना में 
ओर विशेष रूप से अग्नेजों में तबाही मच गई थी जो रात में मार्च करने, बिना 
सोए रात मर गश्त लगाने और थकान की वजह से नि.शक्त हो शए थे । अनेक 
लोग तेज घृष और प्यास के कारण मर गए क्योंकि झासी और कालपी के बीच 
कोई नदी भी नही थी, केवल कुएं का पानी ही था। परिणामस्वरूप उनकी संख्या 
काफी घट गयी यद्यपि एन्फील्ड राइफल ने कम होने की हीन भावना को काफी 
हद तक मिटा दिया था। 

इन सामरिक असुविधाओं के साथ-साथ कुछ राजनतिक कारण भी थे। 
मराठा पंडितों द्वारा सफल प्रोपेगंडा अभियान के फलस्वरूप, यमुना की घाटी के 
निवासियों की सहानुभूति विद्र,हियों के प्रति थी । ग्रामवासी भी शन्रुओ को उनकी 
डाक तथ। सैनिक गतिविधि+ं की सूचना देकर तथा रसद की गाड़ियों के विषय 
में विडोहियों को वताकर उनकी सहायता कर रहे थे । 

कितु विद्रोहियों की शक्ति का सबसे बड़ा स्रोत यह भावना थी कि वे अपने 
श्रेष्ठ किले का ,जो पश्चिम और मध्य मारत में उनका एक मात्र शस्त्रागार था, 
बचाव कर रहे थे। विद्रोहियों के बब्जे में, यमुना के दक्षिणी तट पर स्थित 
काल्पी का दुर्ग पश्चिमी और साथ ही पूर्वी मारत में भी अंग्रेजी फौजों की एका- 
ग्रता मंग कर रहा था। ''जब तक कालल्‍पी विद्रोहियो के कब्जे में था तब तक 
उनके पास यह कहने की शक्ति थी कि भले ही पूर्वी और पद्दिचमी भारत अंग्रेजों 

के कब्जे में हो कितु उसका केंद्र तो उनके ही पास था ।”! 

विद्रोही नेताओं के लिए किले के महत्व को और मध्य भारत में शांति 
स्थापित करने के लिए इसको जीतने की आवश्यकता को समझते हुए प्रधान सेना- 
ध्यक्ष ने सर हयू रोज की सहायता के लिए कनंल मेक्‍्सवेल की कमान में एक 
टुकड़ी भेजी । जनरल की नीति यह थी कि विद्रोहियों का, जब कि वे क्ूच की 
पराजय से उबर भी न पाए हों, तेजी के साथ पीछा किया जाए और उन पर 
हमला किया जाए । 

]5 मई को प्रथम वाहिनी ने कालपी से छह मील दूर गुलौली नामक स्थान 
पर पड़ाव डाला। 22 तारीख को अंतिम रूप से उन पर विद्रोही सेना द्वारा 
हमला किए जाने के पूर्व दोनों पक्षों के बीच छुट-पुट मुठभेड हुई | कितु 
आक्रांताओं को दो टूक जवाब भी मिला । 

विद्रोही नेताओं ने अपना सब कुछ दांव पर लगा दिया कितु घनधोर युद्धो 
की एक श्रंखला के पश्चात्‌ उन्हें निराश हो जाना पड़ा । दूसरे दिन, सर हयू और 
उनके सैनिकों ने (जब) कालपी दरें के मुहाने से होकर भीतर प्रवेश किया तब 
उन्हें सारा क्षेत्र और किला सुनसान ही मिला । 


चुनोती पुृर्ण आधात 

काल्पी से, राव साहब और रानी ग्वालियर से लगभग 46 मील दूर गोथालपुर 
नामक स्थान पर पहुंचे । तात्या भी जल्दी ही वहां जा पहुंचे । अब उनकी स्थिति 
अत्यंत विपन्न थी । उनका अंतिम गढ़ भी छिन चुका था। उनका बागी युद्ध 
समाप्त प्रायः था । यदि उन्हें भब भी युद्ध चलाना ही था तो उनका सबसे पहला 
काम था अपने युद्ध सचालन के लिए किसी किले पर कब्जा करना। 

विद्रोही नेताओं ने एक बैठक की, जिसमें कहा जाता है सनिको के प्रतिनिधि 
भी उपस्थित थे । सिपाहियों का विचार था कि अवध सें रह कर युद्ध को अच्छी 
तरह चलाया जा सकता है जब कि रानी ने झांसी के पास ही करेरा या बुंदेल 
खंड में ही किप्ती अन्य स्थान के लिए सुझाव दिया । कितु तात्या का विचार था 
कि वृदेले उनके साथ सहानुभूति पूर्ण रवेया नहीं अपनाएंगे और उन्हें रसद 
पाने में कठिनाइयों का सामना करना पड़ेगा । राव साहब दक्षिण के पक्ष में थे । 

दरक्षिण में पेशवा का शासन काल समाप्त हुए अधिक समय नही बीता था 
और वहां के लोग उस समय भी पुराने दिनों की याद करते थे, ऐसा उंनका 
विचार थधा। अत: उनकी भावनाओं को आंदोलित करने और उन्हें नाना की 
कमान में लाने के लिए अधिक कठिनाइयां नहीं उठानी पड़ेंगी । लेकिन सबसे 

बड़ी जरूरत तो रुपए पैसे ओर रसद आदि की थी | उनकी आशाएं सिंधिया पर 
टिकी थी । अगर उससे उसके भूतपुर्व स्वामी के प्रति निष्ठा की भावना के लिए 
अपील की जाए और पेशवा के प्रति स्वामिभक्ति उसके मन में पंदा हो जाए तो 
इससे उन्हें अपने युद्ध संचालन के लिए अभूतपूर्व सहयोग मिल जाएगा क्योंकि 
दूसरे मुखिया भी सिधिया के उदाहरण का अनुसरण करेगे। 

ऐसा लगता है इस योजना को सभी ने मान लिया। अंग्रेजों के खेमे में कालपी 
की विजय पर अभी आतनंदोत्सव मनाया जा रहा था, सर हयू रोज का इस शानदार 
उपलब्धि पर बधाई संदेश फौजी ट्कड़ियों के मध्य घुमाया जा रहा था, इस बीच 
विद्रोहियों द्वारा ग्वालियर पर कब्जा कर लेने की स्तंभित कर देने वाली सूचना 
उन्हें मिली | युद्ध कला के इस चुनौती पूर्ण प्रत्याघात से अंग्रेज एक दम चकित 
हो गए । सर हैमिल्टन ने सोचा यह अविश्वसनीय था। “यह विचार उतना हो 
मौलिक और साहसपूर्ण था जितना अर्काट की जब्ती ' ऐसा होम्स ने कहा । 

लेकिन तीनो में से किस मराठा नेता ने इस गानदार सैनिक विद्रोह का संचालन 
किया ? मेल्सन ने इसके लिए रानी का नाम लिया है। इस बात से सहमत होते 
हुए मजूमदार ने रावसाहब के दावे का खंडन किया क्योकि वह, उनके विचार से 
“किसी भी तरह अपने आपको उनसे अलग नहीं कर सके” और तात्या टोपे भी 
इसलिए कि उन्होने अपना बयान देते समय कभी भी नाम कमाने की नहीं सोची 
जब कि ऐसे अनेक मौके उनके हाथ आए। कितु होम्स ने तात्या का पक्ष लिया 
जो उतने ही साहसी और विदग्ध थे जितनी रानी थी। मैकेफससंन की उस 
रिपोर्ट के अनुसार, जिसका समर्थन सर राबरट ने भी किया है; त।त्या ने ग्वालियर 
जाकर काल्‍पी से निष्क्रमण का पूर्वानुमान कर लिया था। उसने सिंधिया की 
फौजों और उनके अधिकारियों से संपर्क किया और रायसाहब को आश्वस्त कर 
दिया कि ग्वालियर को कब्जा करने में उन्हें अधिक कठिताई नहीं होगी !! 


ग्वालियर--तात्या के हाथों में 

योजना कोई भी क्‍यों न रही हो लेकिन एक भी गोली चलाए बिना ग्वालियर 
पर तात्या का कब्जा हो गया। 3 मई को विद्रोहियों की सेना ग्वालियर से 
आठ मील पर पहुंची । सीमा पर उनका किसी भी तरह का प्रतिरोध नहीं किया 
गया । सिंधिया विद्रोहियों के साथ युद्ध करने के लिए आगे बढ़ा कितु अंगरक्षकों 
को छोड़कर शेष सारी सेना ने युद्ध करने से इनकार कर दिया। विद्रोही सेनाओं 
ने 'दीत' का तारा लगाया जिसका प्रत्युत्तर सिधिया की फौज से मिला और वे भी 
उनके साथ आकर मिल गए । अपने जनानखाने की सुरक्षा के लिए भी परवाह 

किए ब्रिना, मयमीत महाराज, अनने अंगरक्षकों के साथ भाग गए और जब तक 
आगरं! नही पहुंच गए घोड़े की काठी नहीं छोड़ी । 

पहली जून को. तीनों मराठा नेताओ ने विजेता के रूप में नगर में प्रवेश 
किय्रा। नाना को पेक्षवा घोषित किया गया और काफी जय-जयकार के साथ 
मनाए गए आनदोत्सव के बीच तड़क-मड़क वाली वेशभूषा में राव साहब को 
उनका प्रतिनिधि नियुक्त किया गया । 

विद्वोहियों ने न तो प्रशासन में छेडछाड की और न कमंचारियों का ही फेर 
बदल किया । नगर को लूटा नहों गया और कोई भी हिसात्मक कार्य नही किया 
गया , सिपाहियों के वेतत का भुगतान करने के लिए केवल विशाल खजाने को 
ही कब्जे में कर लिया गया । 

ग्वालियर पर कब्जा करने से सारे भारत में उसी प्रकार सनसनी फेल गई 
जिस प्रकार विद्रोह प्रारंभ होने के समय फेली थी । विद्रोहियों के कब्जे में 
ग्वालियर होने का मतलब था बम्बई और दक्षिग भारत के साथ अंग्रेजों की संचार 
व्यवस्था ठप्प हो जाना । ग्व लियर का पतन, वर्षा काल के प्रारभ के समय जब 
कि भीषण गर्नी पड रही थी उस समय हुआ और साल के ये महीने युद्ध के लिए 
बहुत ही प्रतिकूल होते है । यदि ग्वालियर को शोश्न ही विद्राहियों के कब्जे से न 
छुड़ाया गया तो तात्या को मराठा क्षेत्र में आसा ) से पहुचने का मौका मिल 
जाएगा, जहां पर अब नाम मात्र को ही फौज शेष थी | सर ह॒यू को सर्वाधिक भय 
यह था कि वह अपरिमित राजन॑तिक प्रभाव और सनिक शक्ति को, जो उन्हें 
ग्वालियर पर कब्जा करते ही प्राप्त हो गई थी, पाकर तात्या ग्वालियर की 
सुरक्षा का भार अन्य विद्रोही नेताओं को सौपकर, दक्षिण की तरफ निकल जाएगा 
और पेशवा के समान ही साम्राज्य विस्तार कर लेगा । इन्दौर भी, ग्वालियर के 
उदाहरण का अनुसरण कर सकता है । अतः वर्षा ऋतु के आने से पूर्व ही, तात्या 
की गतिवितियों पर रोक लगाना बहुत ही महत्वपूर्ण था। - 

बिना समय खोए, सर हयू ने तात्य। की ओर से कोई कदम उठाए जाने के 
पहले ही ग्वालियर पर पुन: कब्जा करने की एक ठोस योजना बनाई | 6 जून को 
काल्‍पी से चलकर वह 6 जून को मोरार छावनी पहुचे जो उस समय विद्रोहियों 
के कब्जे में थी। उन्होंने वहां से विद्रोहियों को मार भगाया और आगरा 
ग्वालियर रोड अपने कब्जे में कर ली जिसके कारण स्मिथ की कमान में एक 
ब्रिगेड ग्वालियर से चार मील दूर, कोटा की सराय पहुंचने में सफल हो सका । 


कोटा को सराध का युद्ध 
इस बीच 8 दिन का मौका विद्रोहियों को मिला कितु उन्होंने अपनी स्थिति 

मजबूत करने के लिए, अवश्यंभावी आक्रमण का सामना करने के लिए कुछ भी 
नहीं किया । इससे राती को बहुत ही खीझ हुई, कहा जाता है राती ने राज्या भिषेक 
समारोह में समय और धन की बरबादी का विरोध किया था। यह तो उस समय 
किया गया जब दुश्मन सिर पर आ गया। तात्या ने रानी से नेतृत्व संभालने 
और युद्ध के लिए तैयारी करने का अनुरोध किया। तदनुसार विद्रोही सेनाओं ने 
कोटा की सराय के पहाड़ी अंचल के पीछे अपने मोर्चे बनाए । यह मोर्चा अंग्रेजी 
फौजों को आगे बढने से रोकने के लिए सबसे अच्छा था क्योंकि इसके द्वारा 
ग्व।लियर की तरफ आने वाली सड़क पर अधिकार कर लिया गया था। 

स्मिथ ने, जो इस युद्ध के सेनानायक थे, रानी की फौजों पर भयानक हमला 
किया जिसका तीखा प्रत्युत्तर भी मिला। पुमभ्ष भेप में ष्रोड़ें पर सवार रानी 
सारा दिन अपनी फौज को झात्रु पर आक्रमण करने के लिए उत्साहित करती रही। 
दूसरे दिन, स्मिथ को, रेन्स, रिक्स और हेनेज से नई कौजें प्राप्त हो गई । 


रानी को वीरगति सिली 

शत्रु द्वारा की जा रही भयंकर गोलाबारी के बीच, एक एक इंच आगे बढते 
हुए, अंग्रेजी फौजें दर्रा पार कर गई। बोटी पर पहुँचते ही, स्मिथ ने अपने दूसरों 
के साथ ही सामने से हमला क्रिया जिसका रानी ने अप्रतिम साहस के साथ सामना 
किया । कितु हमला इतना प्रचंड था कि रानी के सैनिक उसके सामने टिक न 
सके । जब रानी के बहुत से साथी मर खप गए तो उसे मजबूरन पीछे हटना 
पड़ा । भागते समय रानी का घोड़ा एक खाई पार करने में अड॒ गया और इसी 
बीच एक गोली रानी के बगल में लगी और उसके सिर पर तलवार से चोट 
भी लग गई। रानी के स्वामिभक्‍त सहायक रामचंद्र राव घायल रानी को पास 
को एक झोपड़ी तक ले गए वहां शीघ्र ही रानी की मृत्यु हो गई तथा पार्थिव 
शरीर को शत्रु किसी प्रकार असम्मानित कर पाते इसके पूर्व ही, दाह संस्कार 
कर दिया गया । इस प्रकार रानी को सम्पानपू्वक वीर गति मिली। रानी के 
विरोधी सर ह॒यू रोज ने भी उन्हें श्रद्धांजलि अपित की । उन्होंने रानी को सर्वे- 
श्रेष्ठ और अप्रतिम बीर विद्रोही नेता कहा । 

रानी की मृत्यु से, फून बाग से लेकर लब्कर तक मोर्चा बद्ध तात्या के 
सेनिकों में निरुत्साह व्याप्त हो गया। दूसरे दिन, तात्या की सेना, दुर्ग स्थित 
सुख्य सेना के साथ सर हयू रोज पर हमला करने के लिए बाहर निकल आई 
लेकिन थोड़ी देर की मुठभेड़ में ही उनको परास्त कर दिया गया। दूसरे दिन 
किले पर कब्जा कर लिया गया और महाराज जया जी राव को पुनः उनके पद 
पर प्रतिष्ठित कर दिया गया | 

ग्वालियर की विजय का जइन भारत के प्रत्येक प्रधान केन्द्र पर तोपों की 
सलामी देकर मनाया गया। राबट्ट नैवियर ने भगोड़े विद्रोही नेताओं का पीछा 
किया । 22 तारीख को जौरा अलीपुर में उन्हे घर दबाया । वे मुध्किल से कोई 
प्रतिरोध कर पाए और कुछ मिनट में ही युद्ध समाप्त हो गया । 

विद्रोही सेना से सभी प्रमुख दुर्ग छित जाने से, रानी की मुत्यु हो जाने से और 
सभी विद्रोही नेताओं के तितर-बितर हो जाने से मध्य भारत मे विद्रोह की रीढ़ 
टूट गई। सर ह॒यू रोज ने सोचा कि उनका उद्देश्य पूरा हो गया था। दूसरे ही 
दिन उन्होंने अपने स्वास्थ्य के कारण अपना कार्य भार राबट नैपियर को सौंप 
दिया । 


8. मेरेथन दोड़ 


यह स्पष्ट था कि सर हयू रोज मराठा सेनाध्यक्ष की आत्मणक्षित को समझ 
नहीं पाए थे, वह तो अनम्य ही बनी रही । उसकी तोपें छिन गई थीं । 
'पेशवा की सेना' बूचड खाना पहुंच चुकी थी । उसके पास पांव टिकाने की 
भी जगह नहीं थी। वह चारो तरफ से अंग्रेजों की सेनाओं से घिर चुका था। 
फिर भी उसको अपनी पराजय स्वीकार नहीं थी | थोडे ही समय के भीतर 
मध्य भारत के नगरों, वनों, घाटियों और पव॑तो में तात्या का “युद्ध नाद' प्रति- 
ध्वनित हो गया | 22 जून को जौरा अलीपुर की पराजय से लेकर आगामी 
वर्ष की 7 अप्रैल को पकड़े जाने तक अपने चतुददिक शत्रु फौजों के बीच तात्या 
चुहे बिल्‍ली का खेल खेलते रहे जिसकी वजह से उन्हें विश्व के सर्वश्रेष्ठ गुरिल्ला 
सेनानायक के रूप में प्रसिद्धि मिली । 

सर हयू रोज के प्रस्थान करने के पश्चात्‌, सेंट्रल इंडिया फील्ड फोस को भंग 
करके उसे डिवीजनों में बांट दिया गया । नैपियर के अधीन ग्वालियर डिवीजन 
बनाया गया जिसमें 'सिपरी' और गुना स्थित झांसी और कालपी की रक्षक सेताएं 
सम्मिलित थीं। राजपुताना फील्ड फोस का ब्रिगेड नसीराबाद में मेजर जनरल 
राबट्स को कमान में रखा गया जब कि उसका नीमच स्थित दूसरा दस्ता 
पार्क की कमान में था। मालवा डिवीजन मेजर जनरल माइकेल की कमान में 
था, जिसका मुख्यालय महोबा में था। साथ ही वंगाल सेना का एक ब्रिगेड ब्षिगे- 
डियर शावर्स की कमान में आगरा में था | इन आती दर्जन सेनाओं से भीतरी 
घेरा बनाया गयां था जब कि घेरे के बाहरी हिस्से में और भी अनेक फोौजें थीं । 
सभी रैंकों के अधिकारियों की कमान में डिवीजन, ब्रिगेड, रेजीमेंट और फौजों के 
नियमित और अनियमित, दोनों प्रकार के दस्ते विद्यमान थे। प्रत्येक नया सेना- 
पति, फील्ड का चार्ज लेते ही यह कहता था कि वह तात्या को पकड़ लेगा। 
सी० बी० और तात्या के सिर! के लिए नए नए महत्वाकांक्षी आते रहे । कितु 
तात्या ने उन सभी को युद्ध कौशल में परास्त कर दिया और संपूर्ण क्षेत्र में 
“शिकार के पीछे लगे शिकारी कुत्तों के बीच” निद्व॑ंन्द बना रहा । 

व्यापक समर्थन 

ग्वालियर की भयंकर पराजय के पश्चात स्वतंत्रता संग्राम दूसरे चरण में 
प्रवेश कर गया। तात्या ने संभवत: यह अनुभव कर लिया था कि व्यापक 
समर्थन के बिना युद्ध चला पाना मुश्किल है। जनता स्वतंत्रता संग्राम के विरुद्ध 
नहीं थी कितु वे विद्रोही सेनाओं के भय से मुक्त नहीं थे। क्रांति की चिगारी हर 
स्थान पर बुझती जा रही थी और अंग्रेजों का स्वामी के रूप में प्रभुत्व स्थापित 
होता जा रहा था । ऐसी स्थिति में तात्या ने देखा कि उसके लिए लोगों का 
सहयोग प्राप्त करना अत्यावश्यक है । अब वह गांवों में या तो ढोल पिटवा कर 
या राव साहब के नाम पर पोस्टर चिपकवा कर यह घोषणा करने के लिए कि 
उनकी सेना अंग्रेज फिरंगियों के विरुद्ध लड़ रही है जनता के विरुद्ध नही, 
और गांव वालों को उनकी फौज के पहुंचने पर उत्पीडन या लूटमार के भग्म से 
भागना नहीं चाहिए! अपना अगला दस्ता पहले ही भेजने लगे । उनकी सेना 
को जिस चीज की भी जरूरत होगी वह ऊंचे दाम देकर खरीद ली जाएगी कितु 
यदि देने से इंकार किया गया तब ताकत का इस्तेमाल किया जाएगा। 

तात्या की दूसरी समस्या अपनी फौज की संख्या बढ़ाने की थी। उसने 
भारतीय राज्यों की फौजी टुकड़ियों की ओर ध्यान दिया । उन्हे अब भी उभ्मीद 
थी कि वह संनिकों में स्वामिभक्ति की भावना जगा सकेंगे और यह सचाई कि 
उनमें हर स्थिति में नई सेना खड़ी कर लेने की योग्यता थी, उन्हें कभी धोखा 
नहीं दे सकी। तात्या को वनवासियों और स्थानीय निवासियों का भी समर्थन 
मिल गया । अब उनकी सेना में विलायती, बुंदेला और ऐसे पेशेवर डकत भी 
श्रेजो अच्छे निशानची थे तथा जंगलों में युद्ध करने में बहुत ही कुशल थे । 

बदली हुई परिस्थितियों में तात्या ने अपनी रणनीति में भी परिवर्तत कर 
दिया । यह हमला करो और भाग लो की रणनीति थी । उन्होंने शत्रु का आमने- 
सामने मुकाबला नहीं किया, अपितु गुरिल्ला युद्ध करना प्रारंभ कर दिया । 
इसके लिए, उन्हें उस क्षेत्र की, जिसमें युद्ध करना था, अच्छी खासी जानबारी 
थी। अब वह छोटी छोटी टुकड़ियों में थे, जिससे हमला किए जाने पर भाग 
निकलने में सुविधा रहती थी। 


सिल्वेस्टर के अनुभव 

सिल्वेस्टर ने, जिसने तात्या की इस दुस्साहसी खोज में हिस्सा लिया था, 
तात्या की गुरिल्ला युद्ध कला के संबंध में अपने अनुभवों का विज्ञेष 
वर्णन किया है। 'फुर्तीला गुरिल्ला सेनापति कोई भी तंबू, कनात, कोई भी 
रसद लेकर नहीं चलता था । ये सब तो जब भी उसे जरूरत होती थी लूट लेता 
था। जब उसके घोड़े बेकार हो जाते थे, तो वह उन्हें मरने के लिए सड़क पर 

छोड़ देता था और लूटमार कर नए घोड़े इकटठे कर लेता था। यह सभी 
वह या तो हमारी चौकियों से वसूल करता था या फिर हमारे माल असबाब 
की गाड़ियों की लंबी लाइनों पर हमला करके । उसके फुर्तीलि घोड़े हमारे आस- 
पास छाया की भांति मंडराते रहते थे और हमारी अतिश्रमित, अनियमित या 
अतिमारित नियमित घुड़सवार सेना से दूर हट जाते थे | हर नए सेनापति ने 
यह कल्पना की कि वह तात्या को पकड़ सकता है'''*' असाधारण भाग दौड़ 
की जाती थी, अधिकारी और सैनिक अपना माल असबाब और अपने तंबु आदि 
भी एक तरफ पटक देते थे और रोजाना 40 मील तक बढ़ जाते थे, जबकि 
विद्रोही 50 मोल आगे निकल जाते थे | अंत में यह होता था कि हमारे सभी 
घोड़े घायल हो जाते और हफ्ते दस दिन के लिए एक जगह ठहरना जरूरी हो 
जाता। पीछा करने में अत्यधिक शक्ति लगा दी जाती, सैंकड़ों मृत ऊंट 
और अन्य पश जंगल के हर कोने में दिखाई पड़ते और पीछा करने वालों तथा 
पीछा किए जाने वालो के लिए सडक या नदियां कोई भी रुकावट न बन 
पाती । उन पर वे तब तक आगे बढ़ते जाते जब तक काल कबलित न हो जाते ।! 

सिल्वेस्टर ने यह भी लिखा है कि जनता किस तरह तात्या की सहायता 
करती थी। उन्हें सभी सूचनाएं फौरन मिल जाती थी, खुले मंदान में वह कभी 
भी नहीं आते थे, जबकि दुदमन को फौजे पास में हों। हमें कभी भी सही 
सूचना नहीं मिलती थी, उन क्षेत्रों में मी नहीं जहां कथित राजाओं के राज्य थे। 
लोगों की सहानुभूति विद्रोहियों के साथ थी । लगता था उन्हें रसद पाने में कठि- 
नाई नहीं होती थी जब कि हमारी फौजों को एक-एक दाने के लिए बिलबिलाता 
पड़ता था ।* 


लुका-छिपी 

जावरा अलीपुर के युद्ध में पराजित होने के पश्चात्‌ राव साहब और बांदा के 
नवाब के साथ तात्या ने चंबल नदी पार की और जयपुर की ओर निकल 
गया । कितु उस दिशा में उनके भाग जाने का पूर्वानुमान था इसलिए राबट्‌ स 
ने उन्हें पहले से ही रोकने का प्रबंध कर लिया था। तब तात्या ने टोंक 
की ओर प्रस्थान किया । भयभीत नवाब अपने कुछ साथियों के साथ दुर्ग में छिप 
गए और तात्या के पास चार तोपे तथा अपने सनिक छोड़ दिए । इस प्रकार पुन: 
सैनिक द्क्ति से युक्त होकर तात्या बुंदी की ओर बढ़े, कितु राज्य के महाराव ते 
उन्हें प्रवेश करने से रोकने के लिए नगर की चहार दीवारी के दरवाजे बंद करा 

दिए। इसलिए वह उदयपुर की ओर बढें क्योंकि होम्स लगातार उनका पीछा 
कर रहे थे । होम्स के उड़न दस्ते उन्हें रोक पाते इसके पहले ही वह बांसवारा 
पहुंच चुके थे। यहां उनका राबट्स से सामना हो गया और एक हल्की मुठभेड़ 
के पश्चात्‌ तात्या ककरौली की तरफ निकल भागे। बनास नदी के तट पर पार्क 
के साथ दूसरी मुठभेड़ हुई जिसके बाद तात्या चंबल की ओर बढ़ गये । यद्यपि 
नदी सुगाध नहीं थी फिर भी वह तेज धारा को पार कर गए और झालार पत्तन 
पहुंचे जो झील वाड़ा नामक एक देशी राज्य की राजधानी थी जबकि पार्क को 
पीछा करना रोक देना पडा क्योंकि नदी में बाढ़ आई हुई थी। तात्या ने झील- 
वाडा की सेना को जीतने की कोशिश की, राज्य पर 60,000 रु० का कर 
लगा दिया, 40,000 रु० से अधिक रकम इकट्ठी की, 30 बंदूर्के हथिया ली 
ओर काफी सैनिक मी अपनी सेना में शामिल कर लिए । 


इंदौर पर आक्रमण 

प्ितंबर के प्रारंभ में तात्या ने विशाल सेना के साथ नगर छोड़ा और इंदौर 
की ओर बढे। उन्होंने अपने चारों ओर कसते जा रहे घेरे को तोड़ दिया | 
ऐसा होना असंभव लगता था कितु उसने शत्रु सेना को धोखा देकर यह कर 
दिखाया । 'जिस तरह उसने अपनी स्कीम कार्यान्वित की, हठधर्मी के कारण उस्तकी 
प्रशंसा न करता असंभव है' ऐसा मेत्सन का कहना है। किंतु उसकी स्कीम 
की गंध माइकेल को लग चकी थी और उसने उसी समय जब वह स्वयं तात्या 
का रास्ता रोकने के लिए आगे बढ़ा तो कर्नल लाकहार्ट के नेतृत्व में एक दस्ता 
इंदौर का घेरा डालने के लिए भी भेज दिया । उन्हें पदा लगा कि तात्या की 
फौज ने राजगढ़ की चहार दीवारी के निकट रात्रि विश्राम किया था। उन्होंने 
अपनी थकी फौज को विश्राम का मौका देने के विचार से अगली सुबह तक 
हमला न करने का विचार किया । लेकिन दूसरे दिन सुबह उन्हें पता लगा कि 
तात्या की फौज तो रात में ही कूच कर गयी थी । उसने पीछा किया और तब 
तक नहीं रुका जब तक व्यौरा के पास उन्हें दबोच न लिया और उन्हें हराकर 
27 बंदूक कब्जे में कर ली । 

इन पराजयों और प्रतिकूलताओं में निर्मीक रहते हुए तात्या ने अपना कार्य- 
क्षेत्र बुंदेलखंड बनामे का निश्चय किया । इस समय तक मानसून आ चुका था 
और उसे कुछ आराम का मौका मिल गया जिसकी उसे सख्त जरूरत भी थी। 
उसने ज्षीघ्र ही ईशर गढ़ पर हमला कर दिया और अपनी खोई हुई बंदूकों की 
क्षतिपूृति कर ली। इसके बाद, अपनी फौज को हिस्सों में बांटकर उन्होंने 
चंदेरी के सामरिक दृष्टि से महत्वपूर्ण दुगं की ओर प्रस्थान किया और राव 

साहब झांसी के निकट ललितपुर की ओर बढ़े । तात्या को उम्मीद थी कि वह 
चंदेरी की रक्षक सिधिया की फोजों को अपनी तरफ तोड़ लेंगे कितु उन्होंने उसके 
साथ सहयोग करने से इंकार कर दिया | इसलिए वहां से तात्या मंगरोली की 
ओर बढ़ गए जहां पर 0 अक्तूबर को माइकेल ने उन्हें घेर लिया और परा- 
जित कर दिया कितु तात्या चंबल पार करके निकल गए और ललितपुर पहुंच 
कर राव साहब से मिल गए । मगर जल्दी ही उन्हें पता लग गया कि उनके सारे 
रास्तों की नाकाबंदी कर ली गई थी । 


तात्या ने नमंदा पार की 

अप्रतिम शौयवान तात्या ने अब एक ऐसा अभियान प्रारंभ किया जिससे 
संपूर्ण भारत में चेतावनी की गूंज फल गईं। उन ब्रिटिश कमांडरों को, जो हाथ 
धोकर उनके पीछे पड़े थे, चकमा देकर तात्या नमेंदा नदी को पार करने में 
सफल हो गए । माइकेल के साथ मिल जाने के लिए दक्षिण की तरफ से मार्च 
कर रहे लेपिटनेंट कनंल' वीचर तात्या को आगे बढ़ने से रोक पाने में सफल न हो 
सके । पर्याप्त फौज और राय साहब के साथ तात्या होशंगाबाद से 40 मील दूर 
उस स्थान पर पहुंचे जो आजकल मध्य प्रदेश में है । 

तात्या के नमंदा पार कर लेते ही व्यापक भय फैल गया। वहां पर एक 
बड़ी सेना के साथ मराठा भूमि पर भूतपूर्व शासक पेशवा का भतीजा निवास 
कर रहा था। इस बात से तब तक भयभीत न हो पाना असंभव था जब तक कि 
तात्या संपूर्ण मराठा जनता को सशस्त्र विद्रोह के लिए उभार पाने में सफल न 
हो जाए। बम्बई की सरकार इससे सचेत हो गई । इसकी थरथराहट मद्रास तक 
जा पहुंची (कितु यह भय वास्तविक कभी भी न हो पाया यद्यपि यह बहुत ही 
समयोचितत था ] 

इस संबंध में, माल्सन ने लिखा है “इस प्रकार विद्रोह जब अंतिम सांसें 
ले रहा था तब एक ऐसा अभियान शुरू हुआ जो कि बारह महीने पहले शुरू 
कर दिया गया होता तो ब्रिटिश सावभौमिकता के लिए खतरनाक साबित 
होता, निजाम का साम्राज्य खत्म हो गया होता और दक्षिण भारत पर भी 
इसका स्थायी प्रभाव पड़ता ।7 

कितु तात्या के अनुमान के ठीक प्रतिकूल भोंसलाओं के इस राज्य के लोगों 
ने, कुछ दिन पूर्व जिनके राज्य के विलय ने उनकी चूलें ढीली कर दी थी, तात्या 
के प्रति विशेष विरक्ति दिखलाई।॥ तात्या ताप्ती नदी को पार कर दक्षिण की 
ओर बढ़ना चाहते थे कितु उस ओर उनके शत्रु सतर्क थे । बीचर ने पहले से ही 

दक्षिण की ओर घेरा डाल रखा था । अत: सतषुड़ा की संकरी शूंखलाओं से 
होकर, जो नाना की सही वरासत का क्षेत्र था, वहां प्रवेश करने में असफल हो 
जाने का तात्या और राव साहब का निराशापूर्ण अनुभव था। अपने प्रयास 
में असफल होने पर तात्या असीरगढ़ की तरफ बढे। यह क्षेत्र सापेक्षतः अधिक 
सुरक्षित था | इसके बाद वह कुरगांव की तरफ बढ़े जो निमाड़ में एक ध्वस्त नगर 
था । यहां पर होलकर की कुछ विद्रोही टुकड़ियां भी आकर उनसे मिल गईं । 


स्वप्न जो पूरा न हो सका 

इस प्रकार विचलित होकर तात्या 23 अक्तृबर को विशाल बम्बई आगरा 
मांगे को पार करते हुए और अंग्रेजों की रसद भरी गाड़ियां लूटकर, टेलीग्राम 
तारों को तोइताड़कर पश्चिम की ओर बढ़े । उनका लक्ष्य बड़ौदा राज्य पर हमला 
करने का था जो मराठा साम्राज्य का दूसरा प्रमुख केन्द्र था और जहां पर पेशवा से 
सहानुभूति रखने वाले अनेक व्यक्ति निवास कर रहे थे । कितु इस गतिविधि से 
भयभीत होकर अंग्रेजों ने उन्हें चारों ओर से घेर लिया | गुजरात की तरफ 
जाने वाला तात्या का रास्ता राबट्स ने रोक लिया, पार्क पूर्व की ओर से उतके 
पीछे लगे ही थे। ब्रिगेडियर हिल ने पश्चिम की ओर खान देश के पास उनका 
रास्ता रोक लिया। उन्हें पता लगा कि नर्मदा पार सदरलेण्ड का दस्ता उनका 
सामना करने के लिये मौजूद था । 50 गज चौड़े पाठ वाली नमंदा नदी दोनों के 
बीच बह रही थी जिसके किनारे बहुत ही ऊंचे और दुःसाध्य थे । संख्या में अपने 
मुकाबले बीस गुती दुश्मन की फोज के सामने नदी पार करना असंभव था कितु 
तात्या ने इसे भी संभव बना दिया । हिम्मत पूवेक नदी में छलांग लगाते हुए तात्या 
बड्ौदा की तरफ बढ़ गए। यह उनके लिए अंतिम मौका था। इस तीत्र भाग दौड़ 
और पीछा किए जाने के दौरान, तात्या के सैनिकों ने तेजी मार्च करने की 
उस योग्यता का प्रदर्शन किया, जिसके लिए भारतीय सेनिकों का शौर्य 
अप्रतिम है, माल्सन ने आगे भी लिखा कि 'मुझे यह कहना चाहिए कि इस बात 
में विश्व के किसी भी देश की सेनाएं उनका मुकाबला नहीं कर सकती ।? कितु 
उनका पीछा करने वालों की संख्या बहुत ज्यादा थी। नगर केवल 50 मील दूर 
रह गया था जब दिसंबर को छोटा उदयपुर के पास पार्क ने उन्हें बीच में ही 
रोक लिया । और इस प्रकार अंतिम मौका भी उनके हाथ से निकल गया । 


निराशाजनक स्थिति | । 
- बड़ौदा को जीतकर अपने पक्ष में कर लेने का उनका स्वप्न घूल घूसरित हो 

गया था, अतः तात्या और राव साहब ने राजस्थान के सुदूर दक्षिणांचल में 
बांसवाड़ा के जंगलों में शरण ली । भतर उनकी स्थिति बहुत ही निराशाजनक 
थी । इंगलेण्ड की महारानी क्री घोषणा का लाम उठाते हुए तात्या के मित्र, 
नवाब बादा ने भी उनका साथ छोड़ दिया और अंग्रेजों के सामने आत्म समपंण 
कर दिया । उन्हें चारों तरफ से घेर लिया गया था । राबट्स जंगल के पश्चिमी 
छोर पर डटे हुए थे जब कि कनंल समरसेट को पूर्वी और दक्षिण -पूर्वी छोर की 
रक्षा करने के लिए महोबा से भेजा गया था | नवेंदा नदी का दक्षिणी किनारा 
उनके लिए पहले से ही बंद था । कितु दोनों नेताओं ने हार नहीं मानी । उन्होंने 
घेराबंदी तोड़ दी और दूसरी बार मेवाड़ में प्रवेश कर गए । उनका विचार था 
कि वहा के शासक और उनके एक सामंत, केशरी सिंह जिसने उन्हें मौके पर 
रसद भी दी थी, के बीच विद्यमान मतभेद का फायदा उठाया जाए। भीलवाड़ा 
से होकर गुजरते हुए तात्या ने दुबारा प्रतापगढ़ पर हमला किया जो उनके पूर्व 
अभियानों का केंद्र स्थल था कितु शत्रुओं के कारण उन्हें इसमें सफलता नही 
मिल सकी और मेजर राक ने उन पर आक्रमण कर दिया । एक हल्की मुठभेड 
हुई और तात्या जीरापुर की तरफ निकल गए उन्हें वहां से मी महोबा से आए 
बेन्सन के दस्ते ने 29 दिसंबर को खदेड़ भगाया । 


तात्या के नए सहयोगी 

वर्ष 859 के प्रारंभ में, तात्या, राजपूताना के दूसरे राज्य, कोटा की 
क्षेत्रीय सीमाओं में पहुंच गए थे। उनके साथ दो नए सहयोगी मानसिह और 
फीरोजशाह आ गए । नरवर के राजपूत सामंत मानसिंह की अंग्रेजों के साथ 
कोई दुश्मनी नहीं थी कितु वह अपने स्वामी सिंधिया से असंतुष्ट थे जिन्होंने 
उनको उनके चाचा की जागीर का वारिस नहीं माना था जबकि वह अपने आप 
को उस जागीर का सही वारिस समझते थे । 400 लोगों की एक छोटी सी फौज 
इकट्ठा करके उन्होंने पौड़ी के दुगं पर जबरियन कब्जा कर लिया था किंतु 
नेत्रियर ने उन्हें उस दुर्ग से भी निकाल बाहर किया जिसकी वजह से उनका मन 
अंग्रेजों की ओर से खट्टा हो गया था। अत: वह नववर्ष की शुरूआत के ठीक पूर्व 
नाहरगढ़ पहुंच कर तात्या के साथ मिल गए । 

शाहजादा फीरोजशाह जो अवध से भाग निकले शाही मुगल खानदान के 
थे, गंगा नदी पार करने के बाद वह कालपी की राह में राबट स की फौजों को 
धोखा देने में तो सफल हो गए थे कितु रानोद में न॑ंपियर के अप्रत्याशित फौजी 
हमले से न बच पाए, उनकी सेना असौनी के जंगलों में तितर-बितर हो गई 
और वह किसी रह निकल भागे । अब उन्होंने तन मन धव ज्ले तात्या का साथी 

बनने का निश्चय कर लिया क्‍योंकि चंबल और नमंदा से निःसृत तात्या के 
अभियानों की गूंज उनके कानों में पड़ चुकी थी । 


स्वब्यापी तात्या 

जब तक तात्या को मुगल शहजादे को योजना का पता चल पाता तब तक 
वह चारों तरफ से घिर चुके थे । बचकर निकल पाना नितांत असंभव था । कितु 
तात्या तो अपने शत्रुओं से अधिक ही चालाक थे । वह शत्रुओं के एक दस्ते 
की ठीक नाक के नीचे से प्रतापगढ़ के पास एक दरें से होकर जंगलों से बाहर 
निकल गए और जनवरी महीने मे इंदरगढ़ पहुंच कर शाहजादे से भेंट की। 
तात्या के इस प्रकार बच निकलने के संबंध में, टाइम्स समाचार पत्र ने अपने 
]8 जनवरी के संस्करण में यह लिखा था कि तात्या टोपे सवंब्यापी मालूम होता 
है। लगभग आधा दर्जन फौजी दस्ते उसके पीछे पड़े हुए थे कितु उसने उनके बीच 
से ही खिसक जाने की व्यवस्था कर ली। अनेक देशी राजाओं का तात्या के साथ 
मित्रव॒त्‌ व्यवहार है इसी वजह से उसे कद कर पाना और उसका पीछा करना 
मुश्किल काम है !' 

कितु दो राजाओं (मानसिह और फीरोजशाह) की सैन्य शक्ति मिल जाने 
पर भी तात्या की स्थिति में कोई खास परिवतंन नहीं हुआ | तात्या की संपूर्ण 
भाग दौड़ के दोरान उसके साथी इतनी भारी संख्या में उससे अलग होते रहे कि 
इस समय उसकी सेना में इन दोनों राजाओं की भी सैन्य शक्ति मिलाकर लगभग 
2,000 व्यक्ति ही रह गए थे | दुश्मन ने इंदरगढ़ के चारों ओर अपनी मजबूत 
घेराबंदी कर ली थी और भाग पाने का कोई भी रास्ता शेष नहीं था । उन्हें 
उत्तर में नेपियर द्वारा, उत्तर पूर्व में ब्रिगेडियर शावर्स द्वारा, दक्षिण में माइकेल 
द्वारा और पश्चिम तथा दक्षिण पश्चिम में ब्रिगेडियर होनर द्वारा, जो नसीराबाद 
ब्रिगेड की कमान संभाले थे, घेर लिया गया था । 

कितु, जैसा सेन का कथन है, तात्या ने इन सभी ब्रिटिश सेनाध्यक्षों पर 
दुलत्ती-सी झाड़ दी । वे इस श्रेष्ठ विद्रोही के चतुदिक ताना बाना बुनकर ख्याति 
लिप्सा के लिए प्रतिस्पर्धा कर रहे थे । जरा होनर की खीझ का अंदाजा करें 
जब उसे इंदरगढ़ पहुंचने के ठीक एक दिन पहले यह पता लगा कि तात्या तो 
वहां से अपना बिस्तर गोल कर चुका था । मगर बिल्कुल अप्रत्याशित हूप से 
ब्रिगेडियर शावर्स ने ।4 जनवरी को उसे देवास में घर दबोचा जिसकी वजह से 
जयपुर की तरफ तात्या को मार्च कर पाने में अड़चन आ गग्मी। ब्रिगेडियर ने 
तात्या की ज्ैना के काफी बड़े हिस्से को समाप्त कर डाला कितु उनकी पकड़ में 
न भा पाया क्योंकि तात्या एक बार फिर हाथ में आते आते रह गए । 

“वह केसे बच गए वास्तव में चमत्कार है! माल्सन ने कहा, जबकि ऐसा 
लगता है कि 'टाइम्स' के सब्र का पैमाना सरकार की ओर से भर गया था क्‍यों 
कि 20 जनवरी के अपने संस्करण में उसने यह लिखा : 'सभी प्राधिकृत 
व्यक्ति यह जानने का दावा करते है कि तात्या कल कहां था इस बात के होते 
हुए भी कि वह अगले दिन बिल्कुल भिन्न और इतने दूरवर्ती स्थान पर पहुंच 
जाएगा जहां तक वह इतने अंतराल के भीतर यथासंभव माचे कर पाता । वे 
उसकी तुलना झाल में तैर रहे उस बत्तख से करते जो अचानक गोता लगाता 
है भौर उत्त समय अपना सिर बाहर निकालता है जब उसको बिल्कुल ही 
संभावना नहीं होती ।' 

तात्या, फीरोजशाह के साथ सीकर की तरफ निकल गए जो एक छोटी सी 
राजपूत रियासत की राजधानी थी । वहीं पर कनेल होम्स के दस्ते ने उन्हें घेर 
कर हमला कर दिया | सीकर का युद्ध ब्रिटिश फौजों के साथ तात्या की अंतिम 
मुठभेड़ थी । 


परोन के जंगलों में 

सीकर की घोर पराजय के बाद, विद्रोही बिखर गए। छुह सो सेनिको ने 
बीकानेर के राजा के पास आत्म समपंण कर दिया और दो राजकुमारो 
(मानिह और फी रोजशाह) के आत्म समपंण की शर्तों के विषय में अंग्रेजों के 
साथ बातचीत शुरू हो गई थी । अनेक छोटे-मोटे देशी राजाओं ने भी महारानी 
विक्टोरिया की घोषणा का फायदा उठाते हुए तात्या का साथ छोड़ दिया था । 
यह बात साफ हो गई थी कि अब युद्ध चालू रहना व्यर्थ था और वे काफी 
समय तक दुश्मन से बच नही पाएंगे । अब वे एक साथ रहकर सुरक्षित नही थे 
अपितु छोटी-छोटी टुकड़ियों में बंटकर घने जंगलो के और घाटियों के, जो उनके 
चारो ओर थी, शत्रु के साथ लुका छिपी ही कर सकते थे | अतः तात्या ने यह 
निश्चय किया कि अब वह रायसाहब और फीरोजशाह से अलग हो जाएं। तात्या 
ने दो रसोइयो, एक भृत्य, तीन घोड़ों और टटटू के साथ रायसाहब से, जो 
उनके मालिक और युद्ध सहयोगी थे, विदा ली । अलग होना दोनों के ही लिए 
बहुत दुःखद रहा होगा क्योंकि कालपी की अपनी विजय के बाद दोनों ही एक 
दूसरे के सुख-दुख के साथी रहे थे | वे फिर कभी न मिल पाने के लिए ही अलग 
हुए क्योंकि दोनों के भाग्य में फांसी का फंदा ही था । 

अब तत्त्या ने परोन के जंगलों से, जहां मानसिंह का गुप्त आवास था, 
अपनी अकेली राह पकड़ी तो दोनों राजकुमारों ने शत्रुओं के सभी हमलों से बचाव 
करते हुए, सिरौंज के जंगलों मे शरण ली । कितु यहां पर भी वे काफी समय 

तक ठहर न पाए | अंग्रेजों ने विद्रोह की अतिम चिनगारी को भी बुझा देने का 
पवका निए्वय कर लिया था । अतः उन्होंने जंगल का चप्पा-चप्पा छान डालने की 
कोशिश शुरू की। कितु उन्हें पता लगा कि रावसाहब और फीरोजशाह मानो 
हवा में विलीन हो गए हों । उनके विषय में तब तक कोई जानकारी नहीं मिली 
जब तक कि विद्रोह पूरी तरह कुचल नहीं दिया गया ! 


तात्या राबिन हुड जेसे 

तात्या परोन के जंगलों में अनाक्रांत घृुमते रहे और कुछ समय तक पकड़े 
नहीं जा सके । गत आठ महीनों में पीछा करने वालों और पीछा किए जाने वालो 
को आराम नसीब नहीं हुआ । यह 'द्रुतगति वाला' तात्या, जैसा कि सिल्वेस्टर ने 
लिखा है, सेनाध्यक्षों को भागदौड़ के लिए बाध्य किए रहा । 

सिल्वेस्टर ने तात्या की तुलना राबिन हुड से की है। तात्या की फौज में 
अधिकतर बनवासी और कुछ डाकू भी थे जो अच्छे निशानेबाज थे तथा जगलों 
में ५चछी तरह लड़ लेते थे और जंगलों में वन्य जातियों के समान ही रहते थे। 
उनमें से अधिकतर ऊंटों और टट्टुओं पर सवारी करते थे, प्राय: जूता-चप्पल 
भी नहीं पहनते थे, पथरीली राह पर ठोकर से बचने के लिए प्रायः अपने तलुओं 
में चिथड़े लपेट लेते थे । थे रात में कुछ सघन घाटियों में पड़ाव डालते थे, खाते 
पकाते और सोते थे कितु हर समय पूरी चौकसी का इंतजाम रखते थे, शायद ही 
कभी उन पर आइचर्य करने का मौका मिला हो और साथ ही लगातार कई दिनों 
तक के लिए नजरों से ओझल हो जाते थे । उनको कई बार घेर भी लिया गया 
और हर बार उनके निकल भागने की ही खबर मिली | उनकी परंपरा थी कि 
हमला किए जाने पर छोटी टुकड़ियों में बंट जाते थे जिससे उन्हें बच निकलने में 
सहलियत होती थी कितु साथ ही उनका एक निश्चित मिलने का स्थान भी रहता 
था जहां बे थोड़ी देर बाद इकट्ठा हो जाते थे । हमारे कुछ श्रेष्ठ घुड़ुसवा र 
अधिकारी उनका पीछा कर रहे थे कितु वे इस द्रुतगामी वर्ग को कभी भी न पकड़ 
सके । उसे तो कोई तब तक दूर से भी नहीं देख पाया था जब तक कि मानर्सिह 
ने उसके साथ विश्वासघात करके उसे हमें पकड़वा नहीं दिया ।* 

9. तात्या की गिरफ्तारी और प्राणदंड 


अप्रेल 959 के अंत तक, सभी विद्रोहियो में अंतिम और सवंश्रेष्ठ, तात्या 
नाटक की प्रभावशाली आत्मा--को बंदी नही बनाया जा सका था। उसने अपनी 
गिरफ्तारी के लिए किए गए सभी प्रयास निष्फल कर दिए थे। जब सेनिक प्रयास 
असफल हो गए तो अंग्रेजों ने विश्वासघात का सहारा लिया। नेपियर के निर्दे- 
शानुसार, मेजर मीड अपनी सुप्रसिद्ध घुड़सवार सेता के साथ परोन के जंगलों 
का, जहां पर तात्या अपने साथी मानसिह के साथ छिपे हुए थे, चप्पा-चप्पा छान 
रहे थे। मूलतः: मीड, ग्वालियर की सेना में ब्रिगेड मेजर थे और जब उनकी 
सेना ने विद्रोह किया तो वह आगरा खिसक गए थे । वहां पर विद्रोहियों के साथ 
हुई अनेक मुठभेड़ो में, उन्होंने अपना एक फौजी दस्ता बना लिया था जो 'मीड की 
घुड़सवार सेना' के नाम से प्रसिद्ध हो गया था। जून में, जब सिधिया की अपनी 
फौज ने विद्रोह कर दिया और वह आगरा भाग गए तो मीड को सर हयू रोज को 
कैम्प तक उन्हें पहुंचाने के लिए उनका अंगरक्षक चुना गया । ग्वालियर पर पुनः 
कव्जा करने के पश्चात्‌, सर हयू रोज ने उन्हें विद्रोहियों को पकड़ने का आदेश 
दिया । 


मार्नासह का स्वपक्ष त्याग 

मानसिह में मराठा सेतानायकों की-सी मजबूती नहीं थी। लगातार साल भर 
तक कठोर और लड़खड़ाते गुरिल्ला क्रिया कलापों से वह पस्त हो गये थे । उनके 
दिमाग में हर समय यह कीड़ा रेंगा करता था कि जहां तक उनके सामंत स्वामी 
सिंधिया का संबंध है वह विजातीय हो गए हैं। अपनी संपत्ति का कुछ भाग पुनः 
प्राप्त करने के लिए सिंधिया के साथ बिचवई की संभावना सहित पूर्ण क्षमादान 
के प्रस्ताव का मार्नातह पर क्‍या प्रभाव पड़ सकता है, इसके बारे में अंग्रेजों ने 
सोचा। तात्या अब भी पहुंच से परे था । कितु मानसिह के टूट जाने पर तात्या को 
काबू में किया जा सकता था। अतः उन्होंने मानसिह की स्वार्थ लिप्सा का लाभ 
उठाने का निश्चय किया । जीघ्र ही मानसिह अंग्रेजों के साथ सोद्दे बाजी करने 

लगा । इस बीच, मीड ने मानसिह की रानियों और उसके परिवार के अन्य 
सदस्यों को अपने केंम्प में लाने की व्यवस्था की और उन्हें बंधक बना लिया। 
इस वजह से भी मानरतिह टूट गया । निराशा की स्थिति में, मानसिह ने 2 अप्रैल 
को मीड के कैंप में प्रवेश कर आत्म समर्पण कर दिया । कितु मात्र आत्म 
समपंण से ही उसे अपनी वह जागीर नए मित्रों से नहीं मिल पाई जिसकी वजह से 
वह विद्रोही बना था। उसने ऐसा अनुमव किया कि अंग्रेज बदले में आत्म समर्पण 
से कुछ और ज्यादा चाहते हैं। और वे जो कुछ चाह रहे थे उसे देने के लिए 
मानसिंह अनिच्छुक भी नहीं था | मीड लिखते है कि मानसिह ने अपने आत्म 
समर्पण के बाद समय समय पर जो संकेत दिए उनसे मुझे विश्वास हो गया 
था कि यह उसकी शक्ति मे था कि वह हमें तात्या टोपे को स्तंभित कर देने 
का मौका दे सकता है और मंने वह सभी कुछ किया, जिससे वह मेरे संकेतों से 
यह समझ ले कि सरकार के पास उसके जागीर के दावे के लिए किप्त तरह के 
सेवा कार्य की आवश्यकता थी। इस बीच, मीड ने मानसिंह के परिवार को इस 
लिए बंधक बना रखा था कि वह तात्या के साथ विश्वासघात करने के लिए 
मजबूर हो जाए |? उसे तात्या के साथ विश्वासघात के लिए तैयार करने में मीड 
को लोहे के चने चबाने पड़े। अंत में, 7 अप्रैल को मानसिह इस बात के लिए 
तैयार हुआ कि वह तात्या को मीड के हाथो में सौप देगा । 


तात्या की गिरफ्तारी 

तात्या को पहले से ही जानकारी थी कि मानसिह मीड के कैप में था। जैसा 
उसने अपने बयान में कहा है कि जो दो महीने आराम का मौका उसे मिल गया 
था उससे वह पुनः सारे देश में अपनी गतिविधि सक्रिय करने का विचार कर 
चुके थे! ऐसा लगता है कि सिरोंज के जंगल मे 9000 संनिकों के साथ छिपे 
हुए उन विद्रोहियों के साथ उनकी बातचीत चल रही थी जो फीरोजश्ाह के साथ 
थे। मीड के कंप में भी तात्या के गुप्तचर थे और मानसिह को इस बात का मय 
था कि अगर तात्या को उसकी दोहरी नीति का जरा सा भी संदेह हुआ तो बह 
उनके हाथों से निकल जाएगा । अत. मानसिंह ने एक झूठा बहाना बनाकर तात्या 
के साथ बातचीत करने की व्यवस्था की । उसने इस अभियान में मीड को या 
अंग्रेजी फौज की टुकड़ियों को शामिल न होने के लिए राजी कर लिया | उसने 
घात लगाने के लिए देशी सेतिकों की एक छोटी सी टुकड़ी को अपने साथ रखा 
और अपने असंदेही अतिथि को उस गुफा तक ले गया जहां पर तात्या और वह प्राय 
मिला करते थे। आधी रात्त के समय, जब तात्या गहरी नींद में थे तब मानसिह 
के आदमी छिपने की जगह से बाहर निकल आए और तात्या को पकड़ लिया 

गया तथा बेड़ियां डाल दी गई, उनके हथियार स्वयं मानसिंह ने छीन लिए । 
तात्या के दोनों रसोइये भाग गए | तात्या के पास एक तलवार, एक खुखरी, 
तीन सोने के भुज बंध और लगभग 00 सोने की मोहरें थी । 


मुकदमा 

दूसरे दिन उन्हे मीड के कप में लाया गया और तुरंत सिपरी भेज दिया 
गया। 5 अप्रैल को, “विद्रोह में शामिल होने तथा जनवरी 857 से दिसंबर 
858 के बीच अंग्रेज सरकार के खिलाफ युद्ध में, विशेष रूप से झांसी और 
ग्वालियर के युद्ध मे भाग लेने के आरोप पर कोर्ट मार्शल किया गया ।”! अंग्रेज 
सरकार कानपुर ह॒त्या कांड में उनकी सहायराधिकता की बात को साबित करने 
के लिए जी तोड़ कोशिश कर रही थी। उन्होंने कानपुर के पुलिस कमिश्नर को, 
जो हत्याकांड की छानबीन कर रहे थे, तार द्वारा निर्देश भेजा कि वह सभी 
सुसंगत सामग्री मीड के उच्चाधिकारी नेपियर के पास तुरंत भेज दें, कितु सूचना 
केवल एक दिन देर से मिल पाई । इसलिए, हत्या का आरोप उन पर नहीं 
लगाया जा सका । 

जब तात्यां को मुकदमे के बारे मे बताया गया और यह कहा गया कि वह 
अपने बचाव के लिए सबूत इकट्ठा करें तब उन्होंने शांति पूवंक जवाब दिया कि 
उन्हें अच्छी तरह मालूम था कि अंग्रेजों के खिलाफ युद्ध करने से, जैसा कि मैंने 
किया है, मुझे मृत्यु के लिए तैयार रहना होगा। उन्होंने मुकदमे में माग लेने से 
इनकार कर दिया । 

अपने बचाव में उन्होंने यह तक॑ दिया भैने वही कुछ किया जो कालपी पर 
कब्जा किए जाने तक मेरे स्वामी नाना ने मुझे करने के लिए आदेश दिया और 
उसके बाद मैंने राव साहब के आदेशों का पालन किया । मैंने राज्य के विरुद्ध 
कुछ भी नहीं किया । मेरा अंग्रेज पुरुषों, स्त्रियों और बच्चों की हत्या से भी कोई 
संबंध नहीं है और मैंने किप्ती को फांसी पर चढ़ाए जाने के लिए भी भादेश 
नहीं दिया । 

उन्होंने साक्षियों से कोई भी प्रइन पूछने की इच्छा नहीं की । जैसा कि अंग्रेज 
अधिकारियों और उपस्थित समाचार पत्रों के संवाददाताओं ने लिखा है वह 
गरिमा और वीरता के अनुकूल आचरण कर रहे थे; विनम्नतापूर्वक पूछे गए 
सुसंगत प्रश्नों का उत्तर संक्षेप में और स्पष्ट रूप से दे रहे थे कितु, अनावश्यक 
तथा छिलछोरे प्रश्नों के जवाब में उनका उत्तर होता था 'मालूम नहीं।' टाइम्स 
के संवाददाता ने लिखा है, 'किसी औसतन उच्च अधिकारी के जाने के समय 

उसकी मुखाक्ृति पर अद्वितीय विजय की झलक दिखलाई पड़ती थी कितु मेजर 
मीड़ के लिए ऐसा लगता है तात्या टोपी के मन में सम्मान की भावना थी। 

को्ठे-मार्शल का निर्णय तो पूर्व निश्चित ही था। फारेस्ट ने लिखा है, 'वह 
उन जघन्य अपराधों का दोषी पाया गया जिनका उस पर आरोप लगाया गया 
था और उसे फांसी की सजा दी गई ! उन्होंने जीवन के लिए अभिलाषा नहीं 
व्यक्त कीं। इसके ठीक प्रतिकल, अपना मुकदमा शुरू होने के पहले ही, उन्होंने 
यह अनुरोध किया कि जितना शीघ्र संभव हो उन्हें इस संकट से छुटकारा दिला 
दिया जाए। 'मुझे तोप से उड़ा दो या फांसी पर लटका दो । अपनी हथकड़ी 
और बेड़ी दिखलाते हुए उन्होंने कहा 'मगर मुझे इनसे छुटकारा दे दो ।! 

उन्होंने अपने परिवार के किसी सदस्य से भेंट करने की इच्छा नहीं व्यक्त 
की मगर अपने बच्चों के लिए प्यार व्यक्त किया और यह प्रार्थना की कि जो 
कुछ उन्होंने किया उसमें उनके वृद्ध माता-पिता का हाथ नहीं था अतः उनके 
कार्यो के लिए माता-पिता को दंडित न किया जाए। लेकिन अंत तक उन्होंने 
कानपुर हत्याकांड में निर्दोष होने की बात की । 


ओर मृत्यु 

तात्या को 4 अप्रैल साथ 4-00 बजे सिपरी के दुर्ग के पास परेड मंदान 
में, रक्षक सेना की टुकड़ियो द्वारा बनाए गए घेरे के बीच हजारों दर्शकों के 
मध्य फांसी पर लटकाया गया । वेचारे दर्शक चुपचाप आंखों में आंसू भरे 
फांसी का दृश्य देख रहे थे । 

ज्यों ही: तात्या के हाथो को हथकड़ी से मुक्त किया गया, वह धीर कदमों 
से फांसी के तख्ते पर चढ गए और महाव शौय एवं वीरता के साथ फांसी के 
फंदे को अपने गले में डाल दिया | 

उनका शरीर चार घंटों तक लोगों के बीच प्रदशन के लिए लटकता रखा 
गया । इसका उद्देश्य शायद उन विद्रोहियों के हृदय में भय का संचार करना था 
जिन्होंने शक्तिशाली ब्रिटिश साम्राज्य के खिलाफ उठ खड़े होने का साहस किया 
था । जब धुंधलका होने १र२ उनका शरीर उत्तारा गया और रक्षक हट गए तब 
कहा जाता है कि उनके भारतीय और साथ ही अंग्रेज दोनों ही वर्गों के अनेक 
प्रशंसक उस व्यक्ति की अंतिम झलक पाने के लिए इकट्ठे हो गए जिसने शक्ति- 
शाली अंग्रेज सेनापतियों को माकों चने चबा दिए थे। एक किंवदंती प्रसिद्ध है 
कि उनमें से कुछ ने तो स्मृति विक्ल के रूप में उनके बालों के ग्रुच्छे मी काट 
लिए और अपने श्वाथ ले गए । ' 

क्या सजा न्यायोचित थी ? 

कुछ लेखकों द्वारा तात्या को दिए गए दंड के न्यायोचित्य पर प्रश्न उठाया 
है। उनमें से एक, 'मारत के मित्र' लिखते हैं कि 'राजवरानों, जमींदारों और 
साहसिकों की उस भीड़ के बीच जो विद्रोहियों का नेतृत्व करने के लिए आगे 
बढ़े, एक तात्या टोपे ही ऐसे व्यक्ति थे जिनके इस दुर्भाग्य पर भारत में दुख 
की सांस ली जाएगी ।' े ः | 

मीड के जीवनी लेखक--फारेस्ट और थानेटन दोनों ने कहा है कि तात्या को 
मृत्यु दण्ड ला आफ दि लैंड (857 का अधिनियम 4) के अनुसार दिया गया 
था । थानंटन ने निणय को उचित ठहराते हुए लिखा है कि “यद्यपि हत्याकांडों में 
उनका हाथ न्यायिक रूप से साबित नहीं हुआ था “* '' कितु वह सह-अप- 
राधी तो थे ही चाहे आदि प्रवतंक रहे हों, अधीनस्थ एजेंट रहें हों या फिर 
सहायक रहे हो इससे कोई खास फर्क नहीं पडता इससे कोई युक्ति युक्त शंक्रा 
नहीं की जा सकती ।” 

लेफ्टीनेंट कर्नल डब्ल्यू माल्सन (कर्नल जी बी० माल्सन नहीं अपितु अन्य) 
कानूनी बात विवाद के पचड़े में न पड़ते हुए कितु तात्या पर निदात्मक आश्षेप 
करते हुए कहते है खूनी गंडा बदमाण, उमे तो हजार बार फांसी दिया जाना भी 
हल्का दंड होता ।! 

फारेस्ट ने कहा है कि तात्या सरकार के खिलाफ युद्ध का संचालन करने में 
जघन्य अपराध का दोषी था कितु किसी विदेशी सरकार के खिलाफ युद्ध का 
संचालन कोई जघन्य अपराध नहीं है भले ही वह उस समय के कानून की नजर 
में अपराध रहा हो | कितु असल प्रश्न तो यह है कि क्‍या वह कानून तात्या पर 
लागू होता था । कर्नेल जी० बी० माल्सन को इसका संदेह था कि परवर्ती काल 
में तात्या को दिए गए दंड की पुष्टि की जाएगी और उन्होंने यह तके दिया है कि 
तात्या पैदायज्ी ब्रिटिश नागरिक नहीं था । उसके जन्म के समय उसका स्वामी 
शासक था। वह उस जाति की स्वामिभक्ति और उसके प्रति ईमानदार रहने के 
लिए बाध्य नहीं था जिसने उसके स्वामी की लूट लिया था ।"* 

इसके अतिरिक्त इस बात पर भी ध्यान दिया जाना चाहिए कि तात्या पर 
हत्या का आरोप भी नहीं लगाया गया था। क्या अंग्रेजों ने अनेक विद्रोही 
नेताओं के प्रति, जिन्होंने तात्या के जैसे ही अपराध किए थे, दया नहीं दिखाई 

थी ? कितु तात्या के मामले में तो हमें यह कहना ही होगा कि अपराध की 
तुलना में दंड बहुत अधिक था । 

माल्सन ने टाइरोल से राष्ट्रीय वीर होफर, जिसे नैपोलियन ने फांसी के 
तख्ते पर लटकाया था ओर तात्या के बीच समरूपता का विवेचन करते हुए 
कहा है कि परवर्ती काल ने नेपोलियन के कृत्य की निदा की है। दोनों वीरों 
ने विदेशी सत्ता के खिलाफ युद्ध किया था । दोनों ही अपने देश वासियों के 
नेता थे एक था यूरोपीय, जो आज भी दुनियां में प्रसिद्ध है, और दूसरा था 
एक मराठा वीर ।' माल्सन ने एक प्रश्न यह उठाया है, 'कौन जानता है कि 
चंबल, नवंदा और ताप्ती की घाटियों में, उसका नाम सम्मानपूर्वक नहीं 
लिया जाता है ? 

माल्सन की बात भविष्यवाणी साबित हुई । केवल चंबल, नवंदा और ताप्ती 
की घाटियों में ही नहीं, अपितु हिमालय से लेकर कभ्या कुमारी तक ओर राज- 
स्थान से बंगाल तक सारे देश में तात्या का स्थान लोगों के हृदय में विद्यमान 
है। उन्होंने ऐसा युद्ध लड़ा जिसमें उनकी पराजय हुई कितु उन्होंने अपने देश 
और राष्ट्र की परंपराओं के अनुरूप युद्ध किया और उनका नाम स्देव एक 
राष्ट्रीय वीर के रूप में सम्मान पूर्वक लिया जाता रहेगा । 


30. अंत और प्रारंभ 


तात्या की मृत्यु के साथ ही, 857 के विद्रोह की अंतिम चिनगारी भी बुझ गई। 
जिस शानदार तरीके से उन्होंने युद्ध का संचालन किया उससे अपने लिए भारत 
के इतिहास में अविस्मरणीय स्थान बना लिया | उनकी महानता उनके अथक 
परिश्रम और स्वतंत्रता संग्राम के प्रति उनकी निष्ठा में निहित है और उन्होंने 
देश की स्वतंत्रता के लिए एक कमंयोगी के समान युद्ध किया । उन्होंने विद्रोह की 
पताका अपने स्वामी से अपने हाथों में ली ओर उसे तब तक उठाए रखा जब 
तक वह ऐसा कर सके । उन्होंने उस समय भी युद्ध किया जब उन्हें पता था कि 
युद्ध असमान है और संघष व्यर्थ है। विद्रोही नेता उनसे मिलि और छोड़कर मी 
चले गए । फौजें उन्हें इतनी भारी संख्या में छोड़ जाती थी कि वह्‌ प्रायः बिखर 
जाती थी ओर उन्हें नए सिरे से पुनर्गंडन करना पड़ता था | फिर भी प्रतिकूल 
परिस्थितियों और पराजयों से, यद्यपि वे प्राय: दिल तोड़ देने वाली और रीद 
तोड़ देने वाली थी वह कभी भी हतोत्साहित नहीं हुए । वह अपराजेय बने रहे 
और यदि अंग्रेजों ने उन्हें विश्वासघात द्वारा न पकड़ा होता तो वह शायद अभी 
और कई महीनों तक युद्ध चलाते रहते । 


सामरिक उत्साह 

अदभुत सहनशक्ति के साथ मिले उनके सामरिक उत्साह को देखकर शत्रुओं 
की सांसें रुक जाती थी | जौरा अलीपुर की अपनी पराजय से लेकर मीड द्वारा 
पकड़े जाने तक की अपनी लंबी दौड़ (मेरेथन रेस) के दौरान जो सात महीने तक 
चली, उन्होंने कम से कम दो बार राजस्थान और मध्यमारत का दौरा किया, 
लगभग 6,7,000 बसे मील की नाप जोख कर डाली, बार बार नबंदा नदी 
पार की। किसी भी मानक से देखा जाए यह एक अद्भुत साहसिक काये था। 
उन्होंने इस क्षेत्र को शाश्वत सरगर्मी की दशा में बनाए रखा । उन्होंने शत्रुओं के 
स्टेशन ध्वस्त कर दिए, खजाने लूट लिए, आयुधशालाएं खाली कर दीं, माल 
गाड़ियों और डाकगाडियों पर झपट्ू मारे। उन्होंने सेनाध्यक्षों को काफी नाच नचा 
दिया और वह भी उनको जो साधारण सेनाध्यक्ष नहीं थे ! जैसा कि माल्सन ने 

लिखा है उन सेनाध्यक्षों की जिन्होंने तात्या का पीछा किया था, मुश्किल से 
ही काफी प्रशंसा की जा सकती है। उनके अभियान अद्भुत थे । ब्रिगेडियर वार्के 
ते नौ दिनों में 240. मील की दूरी तय की, ब्रिमेडियर समरसेट ने उसी अवधि 
में 230 मील की यात्रा की । कनेल होम्स ने दो दिन से भी कम समय में बलुहे 
रेगिस्तान में 54 मील की दूरी पार की जब कि ब्रिगेडियर होनर ने केवल चार 
दिन में ही 45 मील की दूरी समाप्त की ।' उनके पैर हर समय धोड़े की 
रकाब पर रहते थे | उन्होंने ये अभियान बिना तंबुओं बिना उचित सुविधा या 
आराम के पूरे किए। फिर भी तात्या सदेव उनके युद्ध जाल से बच निकलते 
रहे | वह जंगलों और पहाड़ियों के बीच छोटे छोटे रास्तों से आते जाते रहे । 
चंबल, बेतवा और नबंदा जैसी नदियां मी उनके मार्ग में आडे न आ सकी । 
उनकी गतिविधियां बिजली जैसी थीं! कई सप्ताह तक वह रोजना 40 मील 
चलते रहे। वह शात्र सेनाओं के बीच होकर, उनके पीछे से या उनके सामने से 
निकल जाते थे। “दि टाइम्स' ने लिखा है, 'एरिल उससे अधिक घूर्त नहीं था, 
पहाड़ी पर, नदियों के धार, दरों और घाटियो से होकर, दलदलों के मध्य वह 
पगडंडियों और टेढे मेढ़े रास्तों से होकर आता जाता रहा” '''फिर भी 
प्रोटियस की तरह कुटिल था ।' 


तात्या को उपलब्धियां 

कम्पबेल जब लखनऊ को बचाने के प्रयास में लगा हुआ था उस समय 
दक्षिण भारत के साथ उसकी संचार व्यवस्था को छिन्न भिन्न करने की दिशा में 
कानपुर पर 27 नवंबर को पुनः कब्जा कर लेने से लेकर जब सर हयू अन्यथा 
कालपी में व्यस्त था उस समय ग्वालियर के पहाड़ी दुर्ग पर कब्जा कर लेने की 
साहसिक योजना, दक्षिण की दिशा में तुफानी इरादे से बढ़ने के लिए नबेंदा पार 
करने आदि की योजनाएं उसकी उत्कृष्ट सामरिक कुशलता के नमूना थे । तात्या 
की सफलताएं यद्यपि अल्पकालीन थीं, फिर भी उनकी व्यूह रचनाएं भी सदा 
ऐसी रही जो शत्रुओं को भी उनकी प्रशंसा करने के लिए बाध्य कर देती थी । 

. तात्या की विदग्धता, उनके दृढ़ विश्वास और उनकी संगठन कुशलता के 
विषय में बहुत कुछ लिखा जा चुका है। उनके व्यक्तित्व में कुछ ऐसी चुंबक 
शक्ति थी जो लोगों को उनकी ओर आकर्षित कर लेती थी। अनेक देशी राजा 
उनके चारों तरफ इकट्ठे हो गए थे ! वे केवल किसानों के बीच ही अपने दोस्त 
नहीं बना लेते थे अपितु आदिवासी वनवासियों के बीच भी उन्हें दोस्त मिल 
जाते थे। ग्वालियर के सैनिकों का मनपरिवर्तंव और फिर वहां सैनिक विद्रोह 
करा देना उनकी संगठन कुशलता का सर्वश्रेष्ठ उदाहरण है। अपने गुरिल्ला युद्ध 

के दौरान उन्होंने कई बार सेना एकत्र की और उसे खोया भी, तोपें इकटठी 
की और वे हाथ से निकल भी गई कितु अपनी विलक्षण प्रतिभा के कारण वह 
सदेव जो भी खोते थे उसे पा लेते थे | उन्होंने कानपुर के प्रथम युद्ध से लेकर 
अंत तक जिस अद्भुत संगठन कौशल का प्रदर्शन किया उसके लिए उनकी प्रशंसा 
की गई है । उनकी यह प्रतिभा जैसे ही उन्होंने पेशवा की सेवा का संगठन किया, 
प्रकाश में आ गई। तात्या की गिरफ्तारी पर मीड को बधाई देते हुए सर हय्‌ 
रोज ने एक पत्र में लिखा है, इसमें कोई शक नहीं कि “उन सभी विद्रोही नेताओं 
में, जिन्होंने विद्रोह में हिस्सा लिया, जहां तक पहल शक्ति का संबंध है तात्या 
टोपे अप्रतिम साहसी और अत्यधिक घैयेवान दृढ़ निश्चयी स्वमाव के थे । उनकी 
संगठन प्रतिभा प्रशंसतीय थी | आपको तो पता भी नहीं है कि उन्होंने तथा कथित 
पेशवा की सेवा के संगठन में उस प्रकार की प्रतिमा का कितना अधिक प्रदर्शत 
किया । 

जाज फारेस्ट ने, जो तात्या को सर्वश्रेष्ठ राष्ट्रीय नेता' समझते थे, भी 
तात्या की विलक्षण संगठन छक्तित का उल्लेख किया है। माल्सन ने किसी अन्य 
समकालीत लेखकों की अपेक्षा तात्या के विपय में अधिक विस्तार के साथ लिखा 
है उन्होंने तात्या के 'अद्भुत सेन्‍्य संचालन, मोर्चे के चुनाव के प्रति सही दृष्टि- 
कोण” और स्थानीय परिस्थितियों के साथ अदभुत सामंजस्य का विदः्धतापूर्ण 
विवेचन किया है। कितु माल्सन की इस श्रद्धांजली की अपनी कुछ सीमाएं भी 
हैं। वे समी गुण जिनका उन्होंने प्रदर्शन किया और भी प्रशंसा के पात्र हो जाते 
हैं । उन्होंने लिखा है यदि तात्या ने उसके साथ सेनानायक की क्षमता और किसी 
आक्रामक सैनिक का साहस और भी शामिल कर लिया होता | वह कभी भी 
खुल कर सामने आए । अगर वह शत्रु पक्ष की कमजोरियों पर थोड़ा और 
ध्यान देते और थोड़ा सा और साहस दिखाते तो अपना पीछा करने वाली 
सेनाओं को नचाकर रख देते ““'वह तो गुरिल्ला सेनानायक थे। दुश्मन पर 
आग बरसाई और खिसक गए । 

यह आलोचना, यद्यपि एक सीमा तक सही है फिर भी इस तथ्य पर ध्यान 
न रखने से कठोर हो जाती है कि तात्या ने थोड़ा बहुत सैनिक प्रशिक्षण तो प्राप्त 
किया था मगर प्रख्यात सेनाध्यक्षों के खिलाफ युद्ध करने का, उससे पूर्व उन्हें 
कोई वास्तविक अनुभव नहीं था । इस परिप्रेक्ष्य में विचार करने वर तात्या की 
उपलब्धियां, किसी भी माप दण्ड से क्‍यों न देखी जाए, विलक्षण ही प्रतीत होगी । 
फिर भी, यह सच है कि जो भी युद्ध तात्या ने लड़े उनके समी उपलब्ध विवरणों 
में, हम यह पाते हैं कि वह सदैव द्वितीय रक्षा पंक्ति में ही रहे। बिदूर और 
कानपुर के युद्ध में ऐसा ही हुआ, बेतवा के युद्ध में मी यही हुआ था। झांसी की 

रानी की भांति वह कभी भी युद्ध भूमि में नहीं रहे । ब्िटूर ओर झांसी के निकट 
वाले यद्ध में हुई उनकी पराजयों का जबकि उनकी कमान में 20000 सैनिकों 
की सेना थी और दूसरी ओर सरह्य्‌ रोज के पास मुट्ठी भर सैनिक मात्र थे, 
अन्यथा स्पष्टीकरण दे पाना संभव नहीं प्रतीत्त होता । 

कितु तात्या की अगर प्रत्यक्ष युद्ध में हार हुई तो गुरिल्ला यद्धों में विजय 
श्रीन बरण भी तो उन्‍्हों का किया | जसा माल्सन ने लिखा है यह सामान्य वात 
नहीं थी । ऐसा व्यक्ति जिसके पास साधारण किस्म की सेना हो, चारों तरफ से 
शत्रुओं से घिरा हुआ हो, फिर भी महीनों तक विश्वविख्यात सेनाध्यक्षीं के साथ 
लुका-छिपी खेल कर उन्हें खिझाते रहे, युद्ध कला के इतिहास में मुश्किल से उमकी 
समातता का कोई व्यक्ति होगा। यही कारण है हि ब्रिटिश इतिहासकार पर्सी 
क्राम स्टेडिंग ने तात्या को विश्व के सर्वश्रेष्ठ मुरिल्ला सेनानायकों में से एक कहा 
है। स्ससे भी आगे, उन्होंने कहा है कि “हिदुस्तानियों में विद्रोह के दोरान जो 
भी नेता सामने आए वह उनमें हर तरह से श्रेष्ठ था '" “ “अगर और भी दो 
एक उस जैसे होते तो इसमे कोई शक नहीं कि हिंदुस्तान अग्रेजों के हाथ से 
निकल गया होता । 


स्वतंत्रता संग्राम जीता गया 
आम हिंदुस्तानी जनता के लिए तांत्या किंवदंति बन गए है। हर घर के लिए 
वह एक कहावत है | एक ऐसे राष्ट्रीय नेता हैं जिन्होंने स्वतंक्ता की बलिवेदी पर 
अपने जीवन की आहुति दे दी । उस समय के युद्ध में तो हमारी हार हुई कितु 
स्वतंत्रता संग्राम में हमारी पराजय नहीं हुई, जैसा कि एक कवि ने लिखा है- - 
'यद्ध स्वतंत्रता का फिर से शुरू हुआ । 
फिद्ठा से पुत्र को रक्त की कछ्ीयत मिली, 
यद्यपि बाकाएं आती है, मगर जीत हासिल होती है । 
अंग्रेज जीत तो गए मगर यह विजय सत्यानाशी विजय भी क्योंकि 857 
के झहीकों ने अपना खून व्यर्थ नहीं वहाया था । उन्होंने प्रत्येक देशभक्त के हृदय 
में स्वतंत्रता की आम भर दी। परवर्ती फीढियों ने उनकी पताका उछाए रखी, 
उनके नारे बुलंद किए और तब तक आगे कहते यए जब तक स्वतंत्रता प्राप्त 
नहीं कर ली । 


परिशिष्ट 


क्या तात्या ठोपें को वस्तुत: फांसी दी गई ?- 
क्या तात्या टोपे को वस्तुतः फांसी दी गई ? दूसरे जब्दों में क्या जिस थव्र्याक्ति को 
फांसी के तख्ते पर लटकाया गया, वह वास्तव में तात्या ही थ । 

इतिहास के अनेक लेखकों और विद्यार्थियों ने, यह प्रश्न उठाया है। जिन्हे 
यह विश्वास है कि जिस व्यक्ति को फांसी दी गई थी बह तात्या टोपे नहीं थे अपितु 
तात्या के छुदमवेण में कोई और थे। उन्होने अपनी शोध के समर्थन में जो साक्ष्य 
प्रस्तुत किए हैं उन्हे आमानी से झुठलाया नहीं जा सकता । उनमें से प्रमुख व्यक्ति 


है बम्बई विश्वविद्यालय के वर्तमान कुलपति श्री टी० के० टोपे जो तात्या टोपे 
के चचेरे भाई के प्रपोत्र भी हैं, अठारह सौ सत्तावन के लेखक श्री एस० हार्डीकर 
और ग्रुजरात विश्वविद्यालय, राजनीति विज्ञान विभागध्यक्ष डा० आ० के० 
धारय्या हैं । 

मराटी मासिक पत्रिका वसंत के अगस्त, 97] के अक में अपने एक 
लेख में श्री टोपे ने अपने इस विश्वास के अनेक कारण बताए हैं कि जिस 
व्यक्ति को फांसी दी गई थी वह तात्या नहीं अपितु शायद उनके उन दो साथियों 
में से एक थे जो उस समय तात्या के साथ थे, जब वे मानसिह के साथ परोन के 
जंगलों में छिपे हुए थे । 

श्री टोपे के अनुसार, तात्या के परिवार में आज भी एक पारंपरिक कहानी 
प्रसिद्ध है कि तत्या येवाले (वासिक के निकेट अपने जन्म स्थान) में अपने परिवार 
वालों से मिलने के लिए 859 के अंत में (अपने कथित प्राण दंड के बाद) आए 
थे और वहां तहखाते में दो दिन तक रहे भी; वह तहखाना आज भी पुरखों की 
डेहरी में वसा ही है। वहां से वह पूना की तरफ जाते हुए कोपरगांव गए और 
यह कह गए कि वें वहां इस उम्मीद में जा रहे हैं कि शायद कुछ मदद मिल 
सके। उन्होंने अपना विचार श्री टी० के० टोपे के बाबा, त्रिम्बक सदाशिव टोपे को 
बताया, उन्होंने तात्या के आने की कहानी अपने पुत्र को बताई और श्री टी० के ० 
टोपे को उनके पित्ता ने बताया । 

डा० सुरेन्द्र नाथ सेन की पुस्तक अठारह सो सत्तावन के पृष्ठ 23] से 234 
में तात्या टोपे का एक रेखा चित्र है, कहा जाता है इसे मेजर मीड की सेना में 

लेफ्टीनेंट बाग ने तैयार किया था। यह रेखाचित्र तात्या के प्राप्य अन्य छाया- 
चित्रों से मेल नहीं खाता । जान लैंग ने, जिन्होंने तात्या को बिदर में देखा था, 
उन्हें औसत कद और दुबली पतली काठी का व्यक्ति बताया है । बाग के द्वारा 
तैयार किए गए रेखाचित्र में वह हट्टे कट्टे नाटे और गठीले प्रतीत होते हैं। 
उस चित्र में उनकी खिंची हुई, खूबसूरत और चापाकार भौहें भी नहीं हैं जा 
तात्या के मुख का विशेष लक्षण थीं । 

बम्बई सरकार द्वारा प्रकाशित “सोस मंटीरियल फार ए हिस्द्री आफ दि 
फ्रीडम मुवमेंट इन इंडिया” नामक पुस्तक के प्रथम खंड में, तात्या की गिरफ्तारी 
से संबंधित कुछ मूल दस्तावेज भी दिए गए है। उनमें से एक पत्र बड़ौदा के 
असिस्‍टेंट रेजीडेंट का है जो उसने 4 नवंबर, ]862 को बम्बई सरकार के 
राजनीति विभाग के सचिव को लिखा था, उस पत्र में सहायक रेजीडेंट ने 
तात्या के चचेरे भाई राम कृष्ण टोपे के साथ अपने एक साक्षात्कार का जिक्र 
किया है जो मूलतः: बिद्र के निवासी थे और अब नौकरी की खोज में बड़ौदा 
आ गए थे । उस रिपोर्ट में निम्नलिखित वार्तालाप है : 

सहायक रेजीडेंट: “आज कल तात्या टोपे कहां पर हैं ?” रामक्ृष्ण टोपे: 
“मुझे नहीं पता वह कहां है। जब से वह हमसे अलग हुए; इअ लाकात 
नहीं हुई और मैने उनके पता ठिकाना के विषय में भी कुछ नहीं सुना ।' 

862 में, जब कि तात्या के विषय में मान लिया गया था कि वह मर चुके 
हैं, तात्या के पता ठिकाना के बारे में इस प्रकार की पुछताछ की जानी और वह 
भी विशेष रूप से राजनीति विभाग के एक अधिकारी द्वारा, एक दुरभिसंधि 
ही प्रतीत होती है। साफ तोर पर बेकार का यह प्रश्न क्यों पूछा गया था ? 
राजनीति विभाग ने यह रिपोर्ट मिलते ही, एक पृथक जांच करके इस कथन की 
सचाई का परीक्षण करने के लिए इसे मेजर मीड को भेज दिया था। मीड ने 
अपने जवाब में रामकृष्ण टोपे की अन्य बातों को सच और सही बताया है कितु 
उत्तर प्रश्न पर चुप्पी साध ली है। मेजर मीड ने साफ तौर पर यह क्‍यों नहीं 
कहा कि तात्या के पता ठिकाना के संबंध में राजनीति विभाग का प्रश्न ऊलजलूल 
था और यह कि उसने स्वयं तात्या टोपे को गिरफ्तार किया था तथा उसे फांसी 
दे दी गई थी। क्या इस मुद्दे पर उनके मौन का यह अर्थ नहीं है कि उन्हें भी 
इस बात का पूरा यकीन नहीं था कि जिस व्यक्ति को गिरफ्तार किया गया और 
फांसी पर लटकाया गया वही सही व्यक्ति था । 

कहा जाता है मानसिंह ने तात्या के साथ छुल किया और उसे उस समय 
धर दबोचा जब वह सोया हुआ था । मारनसह राजपूत था इस प्रकार अपने 
सम्मान और आतिथ्य धर्म के विरुद्ध एक राजपूत द्वारा आचरण किए जाते 

की बात पर विश्वास किया जाना बहुत ही कठिन प्रतीत होता है। यह 
संभव है कि मानसिह ने तात्या के साथ वातचीत की हो और उनके स्थान पर 
किसी अन्य व्यक्ति को गिरफ्तार कर लिया है। उन्होंने अंग्रेजों के साथ यह 
चाल इसलिए चली होगी कि वह अपनी रानियों और कुटुंब के अन्य सदस्यों को 
जो मीड की अभिरक्षा में बंधक के रूप में रोक लिए गए थे, छड़ाने के लिए यह 
चाल चली हो । 

श्री हार्डीकर ने भी इस विचार का समर्थन किया है। उनकी राय मे या तो 
मानसिंह तात्या के साथ मिला हुआ था और उनके स्थान पर किसी अन्य व्यक्ति 
को गिरफ्तार कराया था या फिर तात्या के भाग निकलने के बाद अपनी जान 
छुड़ाने के लिए उसने ऐसा किया । हार्डीकर के बाद वाले सुझाव की ही संभा- 
वना अधिक है | सरकारी रिपोर्ट के अनुसार (जिसका ज्रोत या तो मानसिह था 
या फिर वे सिपाही जिन्होंने तात्या को गिरफ्तार किया) कहा गया था कि 
तात्था के दो रसोइए उस भगदड़ में जो तात्या की गिरफ्तारी के बाद हुई, भाग 
गए थे। यदि रसोइए भाग सकते थे तो यह निश्चित है कि गुरिलला सेनानायक 
जिसे उसके छात्रु भी 'पलायन पु कहते थे उत झुट्ठी भर सैनिकों को, जिन्होंने 
उसे गिरफ्तार किया, धोखा देकर आसानी के साथ भाग सकता था । 

श्री हार्डीकर ने यह भी तक दिया है कि अंग्रेज सरकार ने जैसा कि वायदा 
किया था, मानसिह को न तो उसकी जागोर वापस की और न तात्या की गिर- 
फ्तारी में इतने महत्वपूर्ण योगदान के लिए अन्य कोई इनाम ही दिया । क्या 
ऐसा इसीलिए हुआ कि सरकार को उस व्यक्ति की पहचान के विपय में संदेह 
था जिसे फांसी दी गई थी ? 

इस संदेह को इस बात से और भी बल मिल जाता है कि तात्या को फांसी 
देने के परचात्‌ सरकार ने ऐसे ओर दो व्यक्तियों को फांसी के फंदे पर लटकाया 
जिन पर उन्हें ताव्या होने का शक था । 

श्री हार्डीकर के अनुसार, बिदूर स्थित तात्या के उत्तरजीवी नातेदारो, 
येवाले स्थित टोपे परिवार ने यह घोषणा की है कि अपने तथाकथित प्राणदण्ड 
के परचात्‌ भी तात्या कम से कम 862 तक जीवित रहे क्‍योंकि 859 से 
862 के दोरान वह प्रायः विदृूर अपने माता-पिता से मिलने के लिए आते थे 
ओर उनकी रुपए पैसे से मदद भी करते थे । 

तात्या को फांसी पर नहीं लटकाया गया था। इस विचार का समर्थन करते 
हुए, डा० धारयूया ने यह दावा किया है कि 862 में माता-पिता की मृत्यु हो 
जाने के पदचातू, तात्या, टहलदास नामक साघू के वेष में गुजरात स्थित नवसारी 
भा गए । वह बावा जी नामक एक पहाड़ी पर रहते थे जो दूधसागर नाम के 

ताबाब के मध्य थी। डा० धारयया ने अपने प्रिद्धांत के संबंध में यह तक दिए 
है कि टहलदास अपने आप को देशस्थ ब्राह्मण कहते थे जो तस्त्या की भी 
जाति थी। (2) बह प्रायः बांसवारा के जंगलों में गंगरोल नामक गांव में जाया 
करते थे जहां पर एक बार तात्या अंग्रेजी फौज से बच निकले थे (3) जब वह 
नवसारी आए तो अयने साथ रामचंद्र नाम के एक व्यक्ति को भी लिए हुए 
थे जिसके विपय में ऐसा विश्वास किया जाता है कि वह तात्या के प्रारंभिक 
जीवन का साथी रामभाऊ था (4) टहलदास बारा प्रवाह मराठी, अच्छी हिंदी 
और उत्कृष्ट गुजराती श्री बोल लेते थे और तात्या भी ऐसे ही थे (5) वह 
कूझल घृड़सवार थे तथा युद्ध और हथियारों की भी अच्छी जानकारी थी । (6) 
जान लौग ने तात्या का जो वर्णन किया है वह टहलदास से मिलता था (7) 
'तारीबे नवसारी मे टहलदास के जन्म का वर्ष सम्बत्‌ 87। (अर्थात्‌ 83-]4 
ई०0) बताया गया है जो तात्या के जन्म का सी वर्ष है । 

यहां पर यह भी कहा जाता है कि तात्या की गिरफ्तारी और फांसी की 
रिपोर्ट में कुछ ऐसे मुद्दे मी हैं जो अजीब से लगते हैं। उनमें से एक है तात्या को 
फांसी देने में अंग्रेज प्राधिकारियों द्वारा दिखाई गई अनावश्यक हड़नड़ी | कहा 
जाता है अंग्रेज सरकार यह जानने के लिए वहुत ही उत्सुक थी कि कानपुर 
हत्याकांड में तात्या का कहां तक हाथ था । उन्होंने कर्नल विलियम्स से, जो 
कम्मपुर में जांच कर रहे थे, इस विषय पर तार द्वारा जानकारी मंगवाई थी। 
किर भी सेनिक प्राधिकारियों ने उस रिपोर्ट के लिए भी इंतजार नहीं किया जो 
तात्या को प्राणदंड दिए जाने के एक दिन बाद ही पहुंच गई थी । ऐसी अनुचित 
जल्दी किस लिए ? क्‍या गिरफ्तार किए गए व्यक्ति के बारे में मीड को कोई शंका 
थी ? यह संदेह इस तथ्य से और भी पृष्ट हो जाता है कि तात्या का पीछा करने 
बाले जनरलों में से किसी ने भी तात्या को नहीं देखा था । 

सिल्वेस्टर ने, जिन्होंने इस अभियान में हिस्सा लिया था, साफ-साफ लिखा 
है। “किसी ने उसे कभी देखा भी तो नहीं था “, “जज -सैक मानसिह ने उसके 
साथ विश्वासघात्त नहीं किया हममें से किसी की टूर से भी उस पर नजर नहीं 
पड़ी थी।” इसलिए किसी भी व्यक्ति को तात्या कह कर अंग्रेजों के हाथ सॉँपा 
जा सकता था । 

दूसरी वात जिससे यह संदेह पुष्ट होता है वह है गिरफ्तारी के पूर्व ब्वात्या 
का कब्रित आचरण । मानसिह प्राय: मीड के कप में आता जाता था उसकी पूरी 
जानझफरी तात्या को थी । गिरफ्वारी के दिन भी तात्या को पता था कि मानसिह 


। जे» एच० सिल्वेस्टर : रिलेक्शन्स आऊ दि कंम्पेन इन मालवा एण्ड सेंट्रल इ डिया, [860, 
पृष्ठ 98-99 

मीड के कप में है और उसे यह भी मालूम था कि मान िह ने अंग्रेजों के 
सामने आत्म समर्पण कर दिया है। फिर वह उसके चंगुल से निकल क्‍यों न 
गए ” कहा जाता है तात्या भाग दोड़ से थक गए थे कितु यह भी कहा गया था 
कि पांच सप्ताह के आराम के बाद वह पुनः तेयार हो गए थे ओर सिरोंज 
के जंगलों में पुनः विद्रोहियों स मिल जाने तथा अपनी गतिविधि तेज करने की 
योजना भी बना ली थी। तात्या के संपूर्ण जीवन को देखने से हमें यह पता लग 
जाता है कि वे ऐसे व्यक्ति नही थे जो सहज ही पराजय स्वीकार कर लेते और 
इस बात पर तो विश्वास ही नहीं होता कि वह उस शत्रु के द्वारा गिरफ्तारी 
और मुकदमेवाजी के लिए अपने आप को भाग्य के सहारे छोडते जिससे उन्होंने 
लंबे काल तक यद्ध किया । अत तात्या की कथित गिरफ्तारी की वात उनके 
चरित्र से असंगत वैठती है । 

खैर जैसा भी हुआ हो, उपर्थक्त तर्को को ध्यान में रखते हुए हम केवल यह 
निष्कप॑ निकाल सकते हैं कि तात्या की गिरफ्तारी और प्राणर्दड को ऐसे सुस्थापित 
तथ्य के रूप में भी स्वीकार नहीं किया जा सकता जिस पर प्रश्न ने उठाए जा 
सके । 

यह स्वेविदित है कि तशत्या (या उस व्यक्ति ने जो अपने आप को तात्या 
कहता था) ने अपने इस बयान पर हस्ताक्षर किए थे जो उन्होंने मृत्यु दंड के 
पूर्व॑ दिया था और तात्या की उस व्यक्ति के रूप में जिसे फांसी पर लटकाया 
गया था पहचान का एक तरीका यह भी है कि उस हस्ताक्षर का तात्या के अन्य 
हस्ताक्षरों के साथ, जो उन्होंने उस समय जब वह नाना के प्रधान लिपिक थे 
कहीं न कहीं कागजातों पर अवद्य ही किए होंगे, मिलान किया जाए । यह बात 
तभी संभव है जब दिसंबर, 857 मे ब्रिगेडियर होप ग्रांट द्वारा बिठर महल 
को पूरी तरह ध्वस्त करने के बाद भी नाना के कार्यालय के कुछ दस्तावेज नष्ट 
होने से बच गए हों । 

